text:
2013年6月1日 星期六
三儍襲曼谷 day 2 2/6/2013
由於噚日太攰,今朝大家都瞓晏咗,差唔多9點起身擦牙洗臉後就落樓下食早餐,早餐選擇同之前一樣咁多,除西式中式日式之外仲有即叫即整嘅炒蛋煎蛋奄列.食飽就上房換衫游水去.
有得玩水大少最開心;上年去沙巴二少玩水都玩得好開心,諗住佢一定鐘意,點知佢一見個泳池已經想調頭走,一落水就喊到鬼殺咁嘈,唯有嗲嗲響池邊陪佢.今次三少反而最淡定,一路響水泡度浸水,間中發出d表示好舒服嘅聲音.玩到差唔多到中午時份,我哋就返房沖涼同小睡一陣,避開猛烈嘅太陽.
抖到2點再出動,先去 Central World 嘅 Zen 食晏,Zen d嘢唔算平,平均一個 set 要差唔多100蚊港紙,不過就幾好味,我哋叫咗燒帶子,炸豬扒同蝦天婦羅,每個set都配麵鼓湯,前菜,刺身同白飯,分量都唔少.食飽再出發,下一站係 Siam Paragon.
去Siam Paragon唔係淨係行街嘅,上次已經去咗 Siam Ocean World,今次係去 Kidzania.其實 Kidzania 響日本已經開咗好多年,不過次次去日本d時間都唔夠用,所以都安排去玩過,今次趁曼谷分店新開,而且又話係最大嘅一間,所以一於試新嘢.到咗 Siam Paragon上5樓以為就到,點知兜咗個圈先知原來入口係先到4樓,穿過 Food Passage先會見到上5樓 Kidzania嘅專用扶手電梯.上到去大家已經嘩咗一聲,因為見到一隻飛機響度,嗱嗱聲買飛入場啦,職員會幫入場嘅人帶上手㧪作紀錄同防走失,連唔駛錢入場嘅二,三少都要帶.攪掂哂就入場玩啦!
入到去唔止小朋友開心,連大人都好興奮,因為d場景實在太迫真太靚喇,同一個小市鎭無分別,消防局,警局,醫院,工廠,食店⋯應有儘有,就算無得玩淨係身處呢個cute版城市都覺得好得意.
大少第一時間排隊做消防員,換好制服,就入去briefing,d職員見哥哥對泰文無反應即刻主動用英文講解,讚!briefing完係時候出動,原來仲有cute版消防車坐去"火場",超過癮!去到火場大家協力灌救大火(真係用水救'火'架,配埋音效好迫真!)之後,再由消防車送番去消防局後解散,走之前會拎到今次工作嘅工錢,
下一站做急救科醫生,同樣著起醫生袍之後就briefing,病房嘅佈置同真嘅差唔多,哈!估唔到咁認真,連真實嘅醫療儀器都有,講解完一輪之後就坐cute版救護車出去救人嘞,患者係⋯被救護車撞倒嘅工作人員,真係超爆笑!!我哋雖然覺得好搞笑,但d小朋友就好認真咁參與救人工作,終於奇蹟地搶救成功,同樣由救護車送返醫院,領到工錢就解散.
之後大少仲扮演咗飛機司,牙醫,地盤工人,油站職員,科研人員,可樂廠職員同老麥職員,全部都相應嘅制服著,似模似樣,但因為做可樂廠職員同老麥職員真係會俾小朋友整支可樂同整漢堡飽拎走,所以唔只無工錢,仲要響之前賺到嘅錢拎番d先有得玩.
唔覺唔覺我哋玩咗4個半鐘,好彩二三少好乖,齋睇哥哥玩都無乜扭計,但因為大家都肚餓所以要走啦.走之前買咗d相,除咗隻䤥先走得.其實入場費都係佰零蚊一位,但係呢幾個鐘就好充實,我自己就覺得好低玩,今次玩咗唔夠1/3,下次一定會再嚟玩過!
因為已經夜費事周圍揾食,所以晚餐響food hall解決,我哋入咗其中一間比較多人嘅舖頭食泰國嘢,d嘢都ok,不過價錢唔算平,食飽已經好夜,係時候番酒店休息嘞!
(Day 2完)
張貼者: jacqueline 於 上午7:24 沒有留言:
標籤: 2013-5 三儍襲曼谷
2013年5月31日 星期五
三儍襲曼谷 day 1 31/5/2013
旅行停不了,一年一度又嚟hea 曼谷,不過今次多個新成員,就係三少喇.
我哋一早出咗機場,check in咗就去食個早餐,夠鐘就上機喇.機程兩個幾鐘,但唔知點解辛苦過上次去東京,原因可能係二少開始trouble two,有自己主見又成日發脾氣,加上未瞓夠又扭計;又有可能原先reserved俾三少個baby bassinet 壞咗,要全程抱住三少,所以我哋都唔可以趁呢段時候休息.
終於落機,過海關攞咗行李之後就撘的士出市區,的士係予先book定嘅,好處係唔駛響酷熱嘅天氣下帶住3隻怪獸排長龍等車,又避免咗搞錯酒店地址,代價係貴baht100.因為塞車關係,要成個幾鐘先出到市區,上車無耐二三少都瞓著咗,所以我哋都成機恰一恰,瞓醒就已經到咗酒店附近.
我哋嚟緊呢幾日會住嘅係Four Season Bangkok,話哂都係五星級酒店,酒店lobby佈置得好高雅,同二少扭計嘅喊聲格格不入,所以fountdesk 嘅職員嗱嗱淋帶我哋上房,響房度幫我哋check in.房好大,除咗2張queen size 床之外仲有一張加床予備咗俾哥哥,職員再安排放多張bb床俾三少都仲有位行同開喼.我哋響房嘆咗welcome drink之後就出去食晏啦.
第一站係位於 Chilom 嘅 Central,到埗第一餐食得好d,所以㨂咗去 Greyhound Cafe食,我哋照舊叫咗單骨雞翼,甜醋帶子沙律,白酒煮蜆意粉,蝦膏炒飯,白汁大𧎚意粉同薯條,d嘢好味,但覺得沙律差咗d,呢餐埋單要1仟8佰幾baht,都ok啦!
食完開始shopping運動,先行咗Central,再行 Central World,去埋 Big C買日用品就返歸,由於今日太攰,所以響酒店叫room service 算,餵飽三隻怪獸我哋就休息,抖足精神聽日再玩過.
(day 1完)
我哋一早出咗機場,check in咗就去食個早餐,夠鐘就上機喇.機程兩個幾鐘,但唔知點解辛苦過上次去東京,原因可能係二少開始trouble two,有自己主見又成日發脾氣,加上未瞓夠又扭計;又有可能原先reserved俾三少個baby bassinet 壞咗,要全程抱住三少,所以我哋都唔可以趁呢段時候休息.
終於落機,過海關攞咗行李之後就撘的士出市區,的士係予先book定嘅,好處係唔駛響酷熱嘅天氣下帶住3隻怪獸排長龍等車,又避免咗搞錯酒店地址,代價係貴baht100.因為塞車關係,要成個幾鐘先出到市區,上車無耐二三少都瞓著咗,所以我哋都成機恰一恰,瞓醒就已經到咗酒店附近.
我哋嚟緊呢幾日會住嘅係Four Season Bangkok,話哂都係五星級酒店,酒店lobby佈置得好高雅,同二少扭計嘅喊聲格格不入,所以fountdesk 嘅職員嗱嗱淋帶我哋上房,響房度幫我哋check in.房好大,除咗2張queen size 床之外仲有一張加床予備咗俾哥哥,職員再安排放多張bb床俾三少都仲有位行同開喼.我哋響房嘆咗welcome drink之後就出去食晏啦.
第一站係位於 Chilom 嘅 Central,到埗第一餐食得好d,所以㨂咗去 Greyhound Cafe食,我哋照舊叫咗單骨雞翼,甜醋帶子沙律,白酒煮蜆意粉,蝦膏炒飯,白汁大𧎚意粉同薯條,d嘢好味,但覺得沙律差咗d,呢餐埋單要1仟8佰幾baht,都ok啦!
食完開始shopping運動,先行咗Central,再行 Central World,去埋 Big C買日用品就返歸,由於今日太攰,所以響酒店叫room service 算,餵飽三隻怪獸我哋就休息,抖足精神聽日再玩過.
(day 1完)
張貼者: jacqueline 於 上午7:21 沒有留言:
標籤: 2013-5 三儍襲曼谷
2013年3月30日 星期六
三儍襲東京 day 5 30/3/2013
今日我哋就要返香港,所以要爭取時間,由於得半日,為咗慳時間,所以只響池袋活動.一早起身執好哂行李就摷醒3位少爺起身梳洗食早餐,搞掂哂就落lobby book埋去機場嘅巴士再出去行街.第一站係超市,我哋買咗大量零食同好靚嘅士多啤梨做手信,返酒店放低之後再行藥房,買護膚品化妝品同等等;終於夠鐘等到百貨公司開門喇,第一時間行西武,用咗唔夠半個鐘買咗銀包同手袋,仲要平香港幾百蚊,滿足!
由於要撘點幾嘅shuttle出機場,我哋要好趕咁返酒店,極速整理好行理就上車,好彩無留低是旦一件行李或其中一個細路.個幾鐘嘅車程之後終於到咗成田機場,我哋check in咗之後仲有好多時間先上機,所以先食午餐.求其入咗一間食天婦羅嘅餐廳食飯,哈!估唔到有驚喜喎!d嘢唔算貴之餘仲幾好食.食飽飽之後再行街,居然俾我見到某女裝牌子做8折,比響東京買更平,唔駛講緊係即掃啦,happy shopping 之後係時侯上機返香港啦,日本,我哋好快番嚟㗎!
張貼者: jacqueline 於 上午3:16 沒有留言:
2013年3月29日 星期五
三傻襲東京 day 4 29/3/2013
嗚嗚⋯張SD card 唔見咗,所以day 4 ,5嘅遊記得番少量大少部相機影,好有王家衛風格嘅相咋!請見諒!
一早起身食完早餐就出發去今個trip另一重點 – 鐵路博物館.鐵路博物館位於崎玉県,但由池袋出發都好方便,只係半個鐘頭嘅車程就到.去到博物館雖然未夠鐘開門,但已經好好人等陣入場.博物館準時10點鐘開門,我哋買咗入場卷入咗場之後就第一時間跑去拎駕駛小火車嘅予約卷(整理卷),但已經去到下晝兩點半,換言知如果我地想玩揸小火車就要等多4個幾鐘.
響哩幾個鐘我地就參觀下日本唔同型號嘅火車,仲坐咗微縮版嘅小火車,大少二少響playground玩到咁上下我哋多開始有d肚餓,所以就響博物館嘅便當店買咗幾個便當,去咗其中一架陳列嘅火車去吃午餐.
d便當其實都幾好味,不過最唔好就係凍嘅,而且分量偏少,價錢都唔平.食完午餐我哋就繼續參觀,周圍行下睇下,終於到2點,我哋就去揸小火車嘅counter買飛,等咗一陣就有得玩喇.小火車嘅控制好簡單,只係控制開車,車速同停車,但對大少嚟請已經好好玩,至於二少⋯都係做乘客算啦.由於我哋有三張整理卷,所以可以俾大少玩多一次,話咁快就玩完,我哋就去咗博物館嘅精品店買咗d紀念品,之後就離開嘞.
下一站完定係去outlet血併,但因為車程問題,再加上大家都已經好攰所以決定取消.我哋先番酒店休息一陣,再去秋葉原𣿬合埋朋友就去食飯,不過想食嗰間餐廳居然話已經唔入客,唯有去和民食算數.
今晚係最後一晚響東京,食完飯已經好夜,但因為覺得硬係未行夠,所以我哋繼續夜遊池袋,行24小時都開嘅藥房同激安店,買夠就番酒店執行理同休息嘞.(day 4 完)
張貼者: jacqueline 於 上午3:10 沒有留言:
2013年3月28日 星期四
三儍襲東京 day 3 28/3/2013
一早起身梳洗完就出發,見時間仲早,先到酒店附近嘅超市行個圈,超市係新開,由酒店行過去只係五分鐘路程,雖然無Sunshine City附近嘅西友咁大,但勝在方便同新淨,行完我哋就出發去上野,先嘆個靚早餐,再𣿬合埋朋友就到上野恩賜公園賞櫻.
原本我哋行程無賞櫻呢項,不過今次嚟東京撞正提早開花,而且呢段時間仲係滿開,唔睇櫻花似乎嘥咗,所以決定加插賞櫻.上野公園係熱門賞櫻地點,去到已經人頭湧湧,我哋慢慢行,邊行邊映相,行到咁上就到涉谷食飯.
午餐我哋去渉谷嘅美登利食壽司,一如以住美登利都係咁長龍,排咗半個鐘之前終於有得食嘞.我哋點咗set,包括茶碗蒸,蟹膏沙律,味噌湯同壽司,d嘢好好味,分量亦好多,飽到攬住個肚走.
食飽咗最好就係行街 shopping,今日最大目標就係去買鞋,行咗涉谷幾間大型百貨公司,終於買到心頭好,仲要兩對咁多!行咗一陣見個肚有空位,係時候食甜品.我哋去咗上次嗰間牛奶雪糕專門店食雪糕,不過唔知係咪太多人買整唔切,所以d雪糕無咁滑,仲有d溶溶地.
食完雪糕就繼續行街,由涉谷行去原宿途中有個小公園,裏面有幾棵開得好靚嘅櫻花樹,入去行咗陣再繼續行街,行完裏原宿再行我最鐘意嘅 Laforet,最後只係用咗半個鐘就掃咗唔少靚衫.
行完街街係時候抖抖,我哋搭metro番池袋,先去東武百貨樓下嘅蛋糕店買蛋糕,再返酒店放低d戰利品,休息一陣就出去食晚飯.今晚去磯丸水產食燒海解鮮,雖然唔算好平,不過真係好好味.食完番酒店沖好涼再食埋好好味嘅蛋糕就瞓嘞!
張貼者: jacqueline 於 上午2:53 沒有留言:
2013年3月27日 星期三
三儍襲東京 day 2 27/3/2013
玩完已經點幾,係時候食lunch,今餐我哋去ぽムの樹食蛋包飯,d蛋包飯真係好好味,蛋皮又嫩又香又多汁,而且價錢又唔貴,食飽就去行街街.
原本plan咗去 Toyota 嘅 Megaweb睇車,不過出面大風大雨又涷,而且 Decks 同附近好多嘢行,所以決定更改行程,行下街算數.我哋行咗台場嘅懷舊商店街,西松屋買咗d bb用品,就撘 Metro嘅臨海線轉JR到東京站行東京駅一番街.
到東京駅一番街最主要係去Miffy shop,不過可惜Miffy d用品啱睇唔啱駛,所以浄係買咗少少糖果就算.反而之後響Tomica shop,收獲都幾豐富,兩位少爺行到唔捨得走.
張貼者: jacqueline 於 上午2:48 沒有留言:
2013年3月26日 星期二
三儍襲東京 day1 26/3/2013
餓咗2年,我家三少出埋世,終於可以去東京玩啦.出發前好多人都覺得不可思議,因為兩個大人帶住三個細路去旅行似乎好高難度,但我哋實在太想去旅行喇,又想去睇下為食二少不斷食食食嘅樣,所以心口掛個勇字,出發!
我哋一早出發,去到機場check in 咗之後就先食個早餐,再慢慢行過登機閘口預備上機,之前預備咗個玩具喼比俾二少,佢超開心,拉住個喼四圍行,去到邊拉到邊,哈!又估唔到佢咁有責任心,幾時都記得個喼喎!
話咁快就上機,我哋第一項挑戰嚟喇:要同時handle一大一小bb再加一個細路響take off 同 landing 時坐定定唔扭計;四個鐘嘅機程乖乖哋留響自己嘅位度唔搔擾到人.好彩三儍都好合作,全程都無乜扭計,食完就瞓,瞓醒就玩,話咁快就到東京喇.
到埗後因為有bb,所以可以極速地行priority line過海關,拎行李.到咗入境大堂先拎咗張無乜用嘅 free wi-fi card,再用香港予先買定嘅limousine換票証去counter換到池袋,雖然我哋趕到撘3點25分嗰班車,但可惜架車得番2個位,唔夠我一家5口坐,所以迫住坐下一班遲半個鐘嘅車.
都唔知好彩定唔好彩,下一班車好少人坐,我哋可以坐得好舒服,但唔好彩嘅係勁塞車,足足要3個幾鐘先塞到出池袋.我哋嚟緊5日會住池袋 Metropolitan Hotel,亦即係limousin 嘅總站,雖然貴少少但勝在唔駛推住d行李週街行兼且可以加床,我哋check in咗,上房放好行李就會合早一步到東京嘅朋友出去.原先想去行Akachan買dbb用品同尿片呢幾日用,但因為太塞車而失哂予預算,結果只有去咗Sunshine City嘅玩具反斗城買嘢,再去埋附近嘅西友買早餐小食生果返酒店響用.
買完嘢係時候要食嘢,因為大家都好攰,所以只係響應酒店附近嘅和民解決,雖然只係和民,但日本嘅始終好味d,食飽就返酒店,三儍沖完涼就已經瞓哂,我哋響享用完甜品都休息啦!
張貼者: jacqueline 於 上午2:34 沒有留言:
訂閱: 文章 (Atom)


c: text/html

text:
Jaylen 1y2m3w3d
大部分都係亂咁影,
我亦都冇諗過點樣令相片嘅構圖可以更加豐富同更加靚,
只係影嘅時候可能會輕輕執一執附近周圍嘅玩具或者雜物.
但係,我真係只會輕微咁執一執,放好啲雜物,
一定唔會要放到整整齊齊
因為我想保留當時嘅感覺,
保留返個種味道,
我希望可以做到原汁原味.
冇辦法啦,中文差呀嘛!
我其實英文亦唔見得好.
哈哈,根本我語文能力就差到暈!
又或者唔理我,又或者郁手郁腳,
有時我亦會捕捉下佢哋各有各玩嘅畫面,
鍾意影到佢哋傻笑,又或者做埋啲低能嘅動作.
呢啲全部我都覺得係最天真最自然嘅.
只係佔好少數.
可能係因為我見佢不在狀態,
或者有時心情不佳嘅時候,
我會放低相機,唔再影,
我會等佢心情好嘅時候我先會舉起相機嘅.
我仲要強迫佢比我影相,佢梗係唔識笑,
又唔肯比我影啦!
我影相都會睇時候嘅!
再加小小文字呀嘛,
我唔係咁鍾意upload小朋友嘅video.
粒粒近排鍾意玩筆,
所以我買咗啲BB臘筆俾佢玩.
佢而家識搵紙,識自己係電視機個櫃度拎紙出嚟玩,
所以屋企成日俾佢搞到好亂.
Jayden今日有新泳衣著,
所以我影一影相,又係買返同一個牌子Arena.

robotstxt: allowed

filter: keep


text:
2013年10月23日 星期三
認人爆喊
13 則留言:
我bb 就會牛咁眼望住人.十秒後就勁喊回覆刪除回覆
瞕瞕會碌大隻眼, 一樣~刪除
我覺得係睇性格,就算見多啲人都係一樣,妹豬每日都會同爺爺嫲嫲飲茶+落公園玩,但一樣咁怕生保回覆刪除回覆
我都覺得係性格關係,其實我地日日都會帶瞕瞕落街玩架.佢會熱情地對人笑,就係唔比人抱.即使係我,爸爸或嫲嫲抱住佢,佢亦會時不時拎轉頭,睇下係咪真係我地先.如果一發現唔對路,竟然比陌生人抱緊,佢會超驚爆喊.刪除
瞕瞕個樣好似爸爸!回覆刪除
一仔會有少少喊,但被爸媽抱番就唔喊.
但現在有我出街,一唔見我(去了廁所),就喊!
平時跟女麻女麻落街玩,但又無問題.回覆
直頭係餅印, 倒模咁刪除
唔係係咪我蛇仔明未到認人呢個階段, 佢見到陌生人都ok, 抱都未抗拒回覆刪除
可能佢唸住有人抱好過冇人抱掛, hahahahha回覆
哈哈,蛇仔明咁恨人抱呀.瞕瞕都恨架,但只限佢識得既人囉.刪除
第二張相的瞕瞕好慘慘咁,音公豬.... ><回覆刪除
嗯,巨龍暫時都唔怕人喔,百日宴果日好多唔識o既人抱佢,佢都冇所謂.....我聽人講話比bb 接觸多d 人,bb 就唔會怕生保,試下多d 帶佢同親友食飯,唔知work 唔work 呢 ^^回覆
係呀爭d嚇瓜佢..刪除
bb到8個月大之前是一定會認人, 到時你就明架嘞, 嘿嘿~
但到再大小小的時候, 又唔怕的了, 放心
我個女唔單止認人仲認地方添呀, 一返到婆婆度就喊.....第一次佢喊得好勁, 我以為佢見鬼添呀回覆刪除回覆
我都試過這種經歷, 我老公堅持係瞕瞕見到第二d野, 但我覺得佢只係認地方姐刪除
D BB係咁,燒腩仔到宜家都係咁,出到街會撩人,但人哋撩返佢轉頭就會呆咗,如果你想抱佢就實喊,特別係上咗年紀嘅女人,不過姐姐就會同人玩到咔咔聲咁笑回覆刪除


text:
Yeah!終於可以調到去隔離部門.部署成2個星期既野,成功咗真係好開心,開心到有啲激動,又唔駛得罪人,又唔駛影響其他人,真係太好啦!
今朝阿姐9點未到就返到公司,然後有啲嬲咁問我,係咪同HR申請咗調去另一條Team,咁我梗係說誠實話,係第2條Team既經理,見我由朝到晚都係做對稿既工作.
其實我個職位係多媒體設計師,就算呢條Team我主力做設計,兼輔助攝影,拍片同後期製作,點數都數唔到落去做對稿,我地條Team究竟有咩事,相信成公司都知,不過一路都你有你做,我有我做,冇人講冇人理咁.
有次另一個經理喺影樓同個客吵,臨時要改Design,我咁啱行過比個經理捉住幫手,我出咗個小主意但又冇改本來個設計,個客又滿意.之後識咗呢個經理知道我跟邊個之後,再知埋我有一半時間做對稿,所以見我而家可以調過去既Team請人,就順勢叫HR幫幫手,「救」走我!
我諗阿姐事前完全唔知情,因為尋晚放工都冇咩事!可能HR真係今朝先出Email,我話係HR問我想唔想過,咁我都覺得自己喺度做好多對稿工作,我覺得自己做唔嚟,況且仲要加多5%既底薪(我都係10日前先知唔同Team有唔同既人工,主要睇個Head話事),所以既然公司有咁既Offer,我又點會唔接受呢?梗Deal啦!
咁阿姐其實都好無癮,話而家又要再請過人,問我可唔可以過咗去,都暫時兼多陣呢邊既工作,有得走你想我點都唔係問題啦!
食飯之後就可以搬過新Team啦!


text:
( 13-JAN-2013 SUN )
8 點幾醒咗 但碌黎碌去都瞓唔到 所以未夠 9 點就起身 好在又唔覺眼瞓 感恩感恩 ~
咁早起咗身 咁就出廳 靜靜地整部電話嘅電話簿資料 搞咗個幾鐘先搞掂 差唔多 10 點 10 分 里奧大人啱啱起身 原來佢教錯鬧鐘時間 好在我又早起身 唔係就肯定又番唔到教會呢 而最離奇係佢餵完魚 好愕然見到我坐咗喺梳化 ~
去麥當勞食早餐 share 一個珍寶餐就好好 因為 share 食我都覺得好飽下 ~
食完番屋企沖涼 抖陣就番教會 依家我真係用心聽道 真係得着更多呢 " 試煉逆境成為生命嘅祝福 上帝能扭轉臨到我地生活嘅試煉 病患或者挫敗唔係自己想揀嘅 所以要用另一角度 ( 大喜樂 ) 去面對 因為結果是值得 有恩典喺當中 " 最緊要係令我更加倚靠神呢 ~
崇拜完畢要即走喇 趕住去 GAP 買嘢 尋日想買果兩件都係無 嗚嗚 又話今日會入貨嘅 不過唔緊要 再睇其他款囉 30% discount 真係幾抵 因為佢地 d 質料都唔錯 我今次都有收穫呀 我地買咗 7 件衫 2 條頸巾 差唔多 $1800 今個月又要慳 d 駛 lu ~
買完已經 3 點 要食嘢喇 里奧大人本來諗住去 Triple's O 食 burger 最後佢又話唔想 其實我都麻麻地 因為我想食濕嘢多 d 所以里奧大人話去星林居 今次又大碗咗喎 不過食完都係口渴 ~
我嘅豬紅豬潤小鍋米線 ( 小中辣 )
我要多蔥多芫茜 因為配菜多咗 米線就會自動減咗份量呢
今次 d 餸份量多咗 唔知下次係咪咁呢 ?!
里奧大人嘅紫菜豬軟骨小鍋米線 ( 小辣 ) - 里奧大人無多蔥多芫茜 但米線份量都好小 @.@
凍鹹檸七
坐 28 番屋企 我就去埋街市買餸先番屋企喇 番到屋企已經 5 點 真係要拿拿聲煲湯呢 ~
戰利品 @ GAP
是日懶餐 - 土匪雞翼 + 青紅蘿蔔栗米無花果豬骨湯
土匪雞翼 - 跟 "鬼嫁" 食譜 不過我減咗蒜蓉同黑芝麻 但一樣好味呀 但里奧大人話味道唔夠出 之後我先醒起 12 隻雞翼就落孜然粉 1 湯匙 我記錯係 1 茶匙 咁我 5 隻就減半份量 落咗半茶匙 唔怪得之 d 味唔出啦 ~
青紅蘿蔔栗米無花果豬骨湯 - 因為尋晚拎埋條豬骨 所以煲湯當豬骨用嘛 再買多 $20 豬展 再加多 2 條紅蘿蔔 + 1 條青蘿蔔 + 2 條粟米 + 3 粒無花果 + 2 粒蜜棗 + 南北杏 2/3 煲水 今次超好味呀 里奧大人話好清甜 但唔係無味果隻 唔知係咪加咗隻鹹豬骨關係呢 ~
9 點先沖涼 呢排條腰同膊頭有 d 痛 所以按摩下 好似鬆咗 d 之後食下零食 里奧大人又啱啱做完公司嘢 所以睇下電視 星期日無咩電視好睇 好多時都係睇番之前錄咗嘅劇集 明珠台 d 劇集真係好多都好睇 但翡翠台果 d 就真係越做越唔掂囉 ~
今晚 11 點要瞓喇 星期一多數要懶一懶床先起身呢 ~


text:
一波未平,一波又起,爸爸有朝收工,又捉咗一隻甲蟲乸返黎!(如果你地仲未睇過之前既慘痛經歷既話,請參照:爸爸:Bibi真係我既囡囡黎架!PG家長指引及爸爸:Bibi真係我既囡囡黎架!後記:PG家長指引)
點分佢係雌性?佢大咗肚架!
明顯地,佢同屋企原有既品種好唔同,大隻好多,顏色亦有分別,佢係啡色架.
俾佢係度住兩日,個身又肥咗dd添.
睇下,佢個身幾咁得人驚呀,如果反轉佢個身,仲可以清清楚楚睇到佢肚入面既蛋蛋添!不過,因為太驚嚇,驚嚇親部份細膽既小朋友,所以就唔post出黎啦.
大膽既小朋友如果想睇既話,可以私人留言,我就貼俾你睇啦!
咁到底呢隻又係咩品種呢?我去過圖書館搵資料,佢好大機會係獨角仙黎,呢張相同上面果隻,真係有九成似,連d腋下既毛都清清楚楚架.
再睇下書入面既介紹:
睇下,真係冇講錯架!
至於公呢,佢地先有角既.
其實我地以前就係捉過類似既,但因為唔知佢鍾意食乜,爸爸仲倒咗d未開稀既蜜糖佢歎,終於佢頂唔順,情願死都唔俾爸爸養喎!
我知道呢d甲蟲賣到好貴,但真係唔想佢地係屋企,要養到d蛋孵出幼蟲,再由幼蟲變成蟲要成年咁長架,期間又要悉心栽培佢地,先可以愉快成長既.隻雌甲蟲個肚又鬼咁多蛋蛋,佢一開枝散葉既話,我就真係唔預返十間八間豪宅過佢,都藏唔晒呢隻阿嬌呀!
或者因為我d黑白天鵝功夠勁掛,爸爸終於都放返佢地.佢一放入山邊既草叢腐葉堆咋,佢地就咋咋臨搵窿捐啦,好似突然人間蒸發咁,爸爸連最後一個shot都影唔到呀!
爸爸:我地係咪放走咗成萬蚊呢?


text:
中環在線:
中電小股東睇廠說舊事
■中電唔少小股東好期待出席一年一度參觀活動. 張柏基攝
上市公司照顧小股東,多數係派高息或者喺股東會請小股東食餐好,好少好似中電(002),每年請二,三千名小股東參觀電廠或其他設施,仲要每團都有一名管理層帶隊,甚至會遇到老闆米高嘉道理帶隊.上周六情人節就由中電企業發展總監莊偉茵帶隊去參觀龍鼓灘電廠.
中電自二○○三年底開始,每年十一月至第二年四月,都會舉行超過七十團小股東參觀團,每團有三十至四十人,每年參觀不同項目.
上周六呢團約有三十名小股東參加,多數有番咁上下年紀,好多都見證住中電與香港社會變遷.佢哋一圍埋睇歷史展板,就好興奮咁指住上面嘅相片話「以前真係咁,冇電視睇,要去涼茶舖先有得睇㗎!」
靠「孤寡股」收息養老
佢哋又將紅磡鶴園嘅燃油發電廠(一九四○年投產,九十年代重建為海逸豪園)掛喺嘴邊;離遠隔住玻璃睇渦輪機時,更似懂非懂咁研究,認真聽工程人員講解,可見佢哋對中電充滿感情.
其實好多小股東已經持有中電多年,個別喺中電三十蚊時買入,即係話至今已經翻一番,不過佢哋最鍾意中電派息好(息率接近四厘),大讚「一年有四次派息,好好㗎」.
莊偉茵甚至形容中電係「孤寡股」,意思係唔少公公,婆婆揸住中電股票幾十年,「有啲係由阿爺年代開始揸住,即使老伴過身,都靠呢隻股票定時派息嚟養老」.
中電小股東入面亦開始出現第二,三代,今次就有一位跟隨父母出席參觀活動嘅中大一年級女同學,參觀後,佢都話要買中電股票做股東.可見中電除咗畀到股東成績,股息,仲有一份人情味.
小股東尖銳問題夠專業
唔好以為中電(002)一班年紀有番咁上下嘅小股東,只係柴娃娃當去新界一日遊咁參觀電廠,佢哋知道有管理層帶隊,都諗定尖銳問題,全部都同中電嘅生意同發展有關,好有質素㗎.
有位小股東見上海老家早已安裝智能電錶,可以記錄住戶每段時間嘅用電量,反而香港仲未有,於是提出疑問;莊偉茵亦有準備,指部份工商業區已經有用,希望喺新建住宅開始安裝.
亦有小股東提意見,指本港電動車發展迅速,如果中電加以投資,對公司有好大幫助咁話.莊偉茵回應,中電有留意呢個趨勢,「我哋今年會擴大充電站,中電𠵱家有過百個充電點,約走二十公里就可以充電,今年會再加,仲引入新插座,等唔同制式插頭都可以用」.嘩,管理層果然要做好功課先可以帶隊.
李華華
mailto:LiWaWa@AppleDaily.com
李華華
LiWaWa@AppleDaily.com
中環在線 - 李華華 舊文


text:
2014年9月10日 星期三
23個月
中秋節過咗,媽媽終於都可以畀到個位我出來見吓大家啦﹗媽媽話我下個月就兩歲,雖然佢仲未有idea點同我慶祝,但生日之後就要開始返學,所以呢個月要爭取時間同我四圍玩多D喎,正呀﹗
飲食狀況都無咩轉變,一日照舊四餐,朝早飲奶加餅乾麵包之類,早晚就一碗飯,下午茶就食吓生果零食咁,媽媽得閒會照煮BB餐我食,不過有時去街就會跟大人食就算,我都開始習慣呢個飲食模式,至愛依然係蛋糕,其次就係雪糕,一有甜品零食我可以食唔停口﹗
因為我去旅行時玩絕食,所以返來之後媽媽為免我唔食嘢都會餵我食,後尾見我逐漸正常就開始放手畀我自己食返,但我多數食一半夠飽就會停手喺到玩D飯(艾菲:搞到成枱成頭都係勁污糟囉 >.<),逼爸爸媽媽出手餵我(艾菲:直情要我哋求佢食咁滯,搞成粒鐘先食得完),但有一日媽媽終於頂我唔住,頒布新家規要我半個鐘內自己食晒成碗飯,否則即刻收碗無得再食,中咗兩次招被收碗之後,我唔敢再亂搞事啦,宜家餐餐都自己食飯,出街都會坐定定食晒自己D飯先玩or摞其他嘢食(艾菲:咁先係我哋個乖仔來㗎嘛,等爸爸媽媽可以安心食飯同傾吓偈),來緊我四隻大牙都出埋來,一定會再食快D㗎啦﹗
瞓覺都無乜問題,夠鐘媽媽叫我去瞓就會乖乖收玩具入房瞓覺,但呢排去得街多D時間就有D亂,有時會搞到夜晚十一點幾十二點先瞓得著, 朝早就瞓到十點半先起身(艾菲:但有時未九點就醒囉),keep住都係半夜三,四點左右會發開口夢大叫,如果我醒咗媽媽仲未起身我會自己坐喺床到唱歌自娛(艾菲:嘈到呢...),跟住一聽到媽媽鬧鐘響就會好興奮咁叫「起身啦﹗」,搞到媽媽都唔知好嬲定好笑,至於晏覺就一日一次,喺屋企嘅話可以瞓到兩個幾三個鐘,出街瞓到半個鐘都夠㗎啦,基本上都係差唔多時間就自動無電要recharge,唔使特登逼我去瞓.
2014年9月8日 星期一
中秋節快樂@維園綵燈會
正所謂一年容易又中秋,話都無咁快就來到中秋節嘅正日,原先今日已經過晒期,要寫燒腩仔嘅23個月成長日誌,不過中秋節大晒讓一讓路(實情係艾菲最近成日顧住去玩懶得寫住啦,hehe...),喺到先祝大家中秋節快樂﹗
今年係燒腩仔第二年過嘅中秋節,亦係一個好神奇嘅中秋節,神奇之處在於向來都好鐘意中秋節嘅艾菲,今年忙住搞燒腩仔報K1嘅事忙到頭都痛,完全無閒情準備過節,幾乎連今日係正日都唔記得,但屋企居然會出現咁多個月餅同咁多個燈籠,真係要多謝四大長老嘅熱心準備,各買一個發聲燈籠畀燒腩仔都未夠喉(左邊兩個係返幼潛嘅勞作同中秋禮物),仲猛塞月餅畀艾菲怕佢哋個孫無得食喎... >.<
咁艾菲其實都唔係hea到乜都唔做嘅,上星期四先發現今日係中秋節,就拿拿聲決定星期五晚帶燒腩仔去維園嘅綵燈會,呢個小朋友平時見到街邊D慶回歸同國慶嘅老土燈飾都會指住話靚,呢晚一入場見到咁震撼嘅燈飾,就即刻好興奮咁不停發出嘩嘩聲嘅讚歎聲.
今年綵燈會嘅主題係懷舊玩具,有西瓜波,太空槍,釣魚遊戲同木馬等,都整得幾靚㗎﹗
而對燒腩仔來講,最正就係場中間有個位,放咗幾隻搖搖木馬畀小朋友玩,佢唔知由幾時開始唔再驚搖搖木馬,仲玩到唔肯起身畀其他小朋友玩添呀﹗之後帶佢去另一邊玩跳飛機,啱啱學識跳嘅佢懶醒咁,真係跟住前面D姐姐跳,但又唔知自己跳加un得勁爆趣囉﹗
玩完搖搖木馬同跳飛機就捉佢去扮吓踢毽先﹗
去到維園咁大地方,燒腩仔當然又喪跑唔停啦,但見到D靚燈飾又真係好想捉佢去影吓相留念,好彩呢晚影相要用閃燈,佢一見到艾菲個相機會彈個閃燈出來仲會閃就覺得好過癮,艾菲索性叫佢行去遠處企定幫艾菲望吓閃燈有無閃,影完就奬佢幫手㩒返個閃燈入去,艾菲先終於同佢影到幾張企定定望鏡頭兼唔係無奈樣嘅相咋﹗
唯獨係呢個展板,艾菲唔使叫佢都主動走埋去,塞個頭出來畀艾菲影相超級專業,真係全靠之前去日本旅行嘅特訓呀﹗kakaka...
之後行埋去近天后嗰邊,開始係D比較傳統嘅燈飾,有一part係介紹大坑舞火龍,感覺都幾特別.
由於我哋呢日來係平日,又係展期嘅第一日,所以人唔多可以輕輕鬆鬆咁慢慢行,場內有人賣燈飾(成功吸引到燒腩仔走埋去睇,但我哋已經帶咗燈籠兼屋企有太多燈籠所以無諗住幫襯啦),亦有唔少人帶埋小朋友拎住私伙燈籠出來行,都真係幾有節日氣氛,但呢幾日假期兼近中秋就大概會逼爆,不過佢個展期去到14號㗎,大家有興趣嘅不妨去睇吓吖,而除咗維園之外其他地區都有類似綵燈會,詳情可以參考康文署網頁 .
今年係燒腩仔第二年過嘅中秋節,亦係一個好神奇嘅中秋節,神奇之處在於向來都好鐘意中秋節嘅艾菲,今年忙住搞燒腩仔報K1嘅事忙到頭都痛,完全無閒情準備過節,幾乎連今日係正日都唔記得,但屋企居然會出現咁多個月餅同咁多個燈籠,真係要多謝四大長老嘅熱心準備,各買一個發聲燈籠畀燒腩仔都未夠喉(左邊兩個係返幼潛嘅勞作同中秋禮物),仲猛塞月餅畀艾菲怕佢哋個孫無得食喎... >.<
咁艾菲其實都唔係hea到乜都唔做嘅,上星期四先發現今日係中秋節,就拿拿聲決定星期五晚帶燒腩仔去維園嘅綵燈會,呢個小朋友平時見到街邊D慶回歸同國慶嘅老土燈飾都會指住話靚,呢晚一入場見到咁震撼嘅燈飾,就即刻好興奮咁不停發出嘩嘩聲嘅讚歎聲.
今年綵燈會嘅主題係懷舊玩具,有西瓜波,太空槍,釣魚遊戲同木馬等,都整得幾靚㗎﹗
而對燒腩仔來講,最正就係場中間有個位,放咗幾隻搖搖木馬畀小朋友玩,佢唔知由幾時開始唔再驚搖搖木馬,仲玩到唔肯起身畀其他小朋友玩添呀﹗之後帶佢去另一邊玩跳飛機,啱啱學識跳嘅佢懶醒咁,真係跟住前面D姐姐跳,但又唔知自己跳加un得勁爆趣囉﹗
玩完搖搖木馬同跳飛機就捉佢去扮吓踢毽先﹗
去到維園咁大地方,燒腩仔當然又喪跑唔停啦,但見到D靚燈飾又真係好想捉佢去影吓相留念,好彩呢晚影相要用閃燈,佢一見到艾菲個相機會彈個閃燈出來仲會閃就覺得好過癮,艾菲索性叫佢行去遠處企定幫艾菲望吓閃燈有無閃,影完就奬佢幫手㩒返個閃燈入去,艾菲先終於同佢影到幾張企定定望鏡頭兼唔係無奈樣嘅相咋﹗
唯獨係呢個展板,艾菲唔使叫佢都主動走埋去,塞個頭出來畀艾菲影相超級專業,真係全靠之前去日本旅行嘅特訓呀﹗kakaka...
之後行埋去近天后嗰邊,開始係D比較傳統嘅燈飾,有一part係介紹大坑舞火龍,感覺都幾特別.
由於我哋呢日來係平日,又係展期嘅第一日,所以人唔多可以輕輕鬆鬆咁慢慢行,場內有人賣燈飾(成功吸引到燒腩仔走埋去睇,但我哋已經帶咗燈籠兼屋企有太多燈籠所以無諗住幫襯啦),亦有唔少人帶埋小朋友拎住私伙燈籠出來行,都真係幾有節日氣氛,但呢幾日假期兼近中秋就大概會逼爆,不過佢個展期去到14號㗎,大家有興趣嘅不妨去睇吓吖,而除咗維園之外其他地區都有類似綵燈會,詳情可以參考康文署網頁 .
2014年9月5日 星期五
北海道名古屋之旅~Day 6 富良野>蘆別>麓鄉>札幌 part 3
離開麵包超人館之後,我哋就開始趕路返去札幌還車,一上車艾菲同燒腩仔就齊齊瞓晏覺抖吓(上車即瞓係艾菲同親米高去旅行都會做嘅指定動作,嘻...),去到輪厚PA大家都終於捨得起身,米高就建議落車換片抖吓,難得見到有熱辣辣北海道粟米賣,即刻買咗枝畀燒腩仔食,艾菲亦終於買到本靚靚貼紙書畀燒腩仔添﹗
由於我哋三個人嘅行李實在太多,還車嘅地方又同酒店有一定距離,為免米高搬得太辛苦,大家就決定還車前先去酒店check in放低行李,但之前喺麵包超人館用多咗時間,返到札幌又不停畀GPRS點我哋行D勁多燈位嘅路,再加上札幌唔係周圍都可以停車,仲要黑仔到酒店匙卡有問題要換張新,最終我哋趕極都係遲咗十鐘先還到車,真係勁唔好意思囉﹗
還車之後,我哋就要開始用雙腳去完成餘下嘅旅程,燒腩仔有BB車坐當然無問題啦,係艾菲同米高兩個辛苦D姐...我哋行吓行吓就行返去札幌北十条,陪米高去上次去過嘅Golf用品鋪睇衫,之後就去咗隔離十勝豚丼 いっぴん食呢碗喺帶廣食唔到嘅超級好味正宗十勝豚丼啦﹗期待咗好多日嘅艾菲同米高都超級like,正宗炭燒真係唔同D㗎,不過燒腩仔就唔多欣賞,最終因為我哋要趕去參加花火會,就索性唔再氹佢由佢食咗半碗飯都無都照走啦(好似好衰咁,不過佢唔乖乖地食飯又無理由要我哋花時間去氹吖,而且我哋夜晚都有補返盒奶佢飲)﹗
花火會係事前大家都無諗過參加,我哋當日五點幾六點返到札幌市內,沿路艾菲都見到好多日本女仔著晒浴衣,好自然就問米高係唔係有咩特別活動(我哋三年前來落機嗰日都係咁啱遇著夏祭㗎),然後米高答話好似有花火會,聽到有煙花睇艾菲即刻叮一聲勁想去,皆因燒腩仔之前睇巧虎學識咗s
點知我哋七點入到餐廳時,居然見到幾枱客人都係著住浴衣,明顯係食完飯就去睇煙花,艾菲就唔忿氣同米高講人哋都趕到有咩理由我哋趕唔到,米高見艾菲唔多心熄唯有問侍應花火會幾點同喺邊到搞,然後就急急查地圖睇吓可以點去,起初佢都有D大艾菲話要去就要坐的士去,咁大家都知喺日本坐的士係出名貴啦,坐幾百蚊的士趕去睇煙花,而D煙花隨時比香港迪士尼煙花差,咁就真係唔多抵,突然慳媽上身嘅艾菲就好無奈咁話放棄唔去.
正當艾菲繼續努力氹燒腩仔食飯時,米高就忽然話仲有另一個方法去會平D,就係即刻埋單(當時已經七點半,但花火會八點開始)喺餐廳坐的士去最近嘅地鐵站,再坐兩個站地鐵去中島公園駅,可以搏一搏睇唔睇到水尾咁話,既然米高話有機會睇到(通常做唔到嘅嘢佢都唔會講,講得出即都有幾大機會成功),艾菲梗係即刻gogogo啦﹗
於是我哋七點半左右離開餐廳,坐的士去到地鐵站之後,一個拎BB車一個抱仔極速跑落去坐車,終於成功喺地鐵到追上參加花火會嘅人潮,七點五十五分左右已經順利落咗車,跟住人潮上地面再向住豊平川行,無幾耐就已經見到好靚好靚嘅siu...boo啦﹗由於花火會只係歴時半個鐘,我哋又唔知行去豊平川到底仲要幾耐,亦見沿路已經好多人坐低咗喺路邊睇,我哋就揀咗個稍為空曠同睇得清嘅位停咗喺到睇就算.
起初艾菲都以為D煙花只係普通貨式,點知原來成件事一D都唔流,咁當然無香港新年煙花咁勁啦,但密集式咁放半個鐘煙花又確係幾靚同好好feel,真係好慶幸自己堅持去咗﹗
至於燒腩仔呢?第一次現場睇煙花,又咁近同大聲,全程擺出一個呆樣,仲時不時就同我哋講「唔使驚」(即係驚囉),起初艾菲都有D驚佢會嚇親,點知佢事後又好開心咁不停同我哋講自己睇咗siu...boo喎﹗真係太估佢唔到啦﹗kakaka...
睇完煙花見時間尚早,我哋本身都諗住喺附近行吓先返酒店,點知行咗陣發現都無咩啱行就決定早D返酒店休息啦,我哋今次揀咗住喺札幌站北口對面嘅Hotel Route Inn,仲一住就住足四晚(終於唔使再晚晚捱眼瞓執行李),貪佢過條馬路就到車站夠方便,又有免費早餐提供,雖然間房唔係大,但都叫做幾舒服同設備齊全,至少兩個大人一個BB瞓同一張床都OK嘛(不過艾菲就喺呢到瞓瞓吓畀燒腩仔個鐵頭撞瘀咗隻眼囉 >.<).
燒腩仔遊日本@2014:
Day 1 HK>札幌
Day 2 札幌>帶廣 part 1
Day 2 札幌>帶廣 part 2
Day 3 阿寒湖>知床 part 1
Day 3 阿寒湖>知床 part 2
Day 4 知床>網走 part 1
Day 4 知床>網走 part 2
Day 5 網走>美瑛>富良野 part 1
Day 5 網走>美瑛>富良野 part 2
Day 6 富良野>蘆別>麓鄉>札幌 part 1
Day 6 富良野>蘆別>麓鄉>札幌 part 2
2014年9月4日 星期四
北海道名古屋之旅~Day 6 富良野>蘆別>麓鄉>札幌 part 2
離開大橋櫻桃園之後,我哋就即刻揸車過去麓鄉嘅麵包超人館啦(唔記得影成個館嘅外觀畀大家睇添)﹗來呢到之前,燒腩仔都識邊個係麵包超人嘅(因為有個阿媽一直好用心咁荼毒佢嘛,hehe...),但至愛始終都係Mickey Mouse,點知來完呢到一轉,佢就已經變咗心,日日包包人前包包人後咁叫(包包人係佢叫麵包超人嘅專用叫法,但佢其實知包包人個真名叫麵包超人㗎喎),所以話呢...仔都係貪新忘舊嘅,kakaka...
第二次來嘅艾菲,一早就知超人館出面有個水池,放晒麵包超人嘅玩水玩具喺到畀小朋友玩,所以一早預咗玩水時間同帶多咗套衫來畀佢換(艾菲見有兩個日本兄妹直情換咗泳衣來玩添呀),點知佢食車厘子時已經整污糟咗之前件衫,唯有換咗衫再玩水啦,好彩佢最終都唔係玩到好濕唔使再換衫.
2014年9月3日 星期三
北海道名古屋之旅~Day 6 富良野>蘆別>麓鄉>札幌 part 1
由於呢日嘅節目實在太豐富,亦係燒腩仔玩得最開心嘅一日,所以艾菲決定分開三part寫,等大家睇得無咁辛苦嘛,嘻...
呢朝嘅民宿早餐都好豐富,有蜜瓜有魚仲有艾菲至like嘅薯餅,至於燒腩仔份兒童餐都同樣豐富,但佢唔係好識欣賞,所以除咗玉子燒同蜜瓜之外,其他都係由艾菲同米高幫佢清晒落肚.
食飽上房執埋D行李就要走啦,出門口前見到呢塊畀客人桔你來自邊到嘅notice board,平時艾菲係唔會理㗎,但今次艾菲竟然主動問民宿主人拎大頭針,原因係佢真係好有誠意,連香港地圖都有貼出來,等艾菲可以桔返自己住個區囉,kakaka...
之後就出發去摘車厘子啦,本來米高完全無諗過來,但艾菲見帶燒腩仔來咗咁多日,睇風景睇花都好似唔係好啱佢玩咁,無意中聽到人哋話去摘車厘子,就口痕問吓米高邊到有,於是佢就改一改前一日嘅行程,一日之內去晒兩個花田,咁呢日朝早就可以free出來,專登揸成個鐘車去咗蘆別嘅大橋櫻桃園.
呢朝嘅民宿早餐都好豐富,有蜜瓜有魚仲有艾菲至like嘅薯餅,至於燒腩仔份兒童餐都同樣豐富,但佢唔係好識欣賞,所以除咗玉子燒同蜜瓜之外,其他都係由艾菲同米高幫佢清晒落肚.
食飽上房執埋D行李就要走啦,出門口前見到呢塊畀客人桔你來自邊到嘅notice board,平時艾菲係唔會理㗎,但今次艾菲竟然主動問民宿主人拎大頭針,原因係佢真係好有誠意,連香港地圖都有貼出來,等艾菲可以桔返自己住個區囉,kakaka...
之後就出發去摘車厘子啦,本來米高完全無諗過來,但艾菲見帶燒腩仔來咗咁多日,睇風景睇花都好似唔係好啱佢玩咁,無意中聽到人哋話去摘車厘子,就口痕問吓米高邊到有,於是佢就改一改前一日嘅行程,一日之內去晒兩個花田,咁呢日朝早就可以free出來,專登揸成個鐘車去咗蘆別嘅大橋櫻桃園.
訂閱: 文章 (Atom)


text:
同大龜做灌食都差唔多3個禮拜,唔知佢係o米有番體力,最近餵佢食o野,佢都非常之唔合作.
由於大龜耐無食o野,所以要擘大口用力透氣,我通常都係等佢透氣o既時候,好快手o甘放條軟管入去,但係最近每次餵佢食o野,佢個口都擘得好細 (平時唔係餵食o既時候無o甘細o架!),條管都放唔入,而且佢仲要另側塊面,合到個口好實,要搞好耐先至可以放到條軟管入佢口,到放o左條管入去,佢又不停o甘縮個頭,整番條管出o黎,縮得比之前更厲害,真係覺得大龜好醒,唔鍾意,識反抗哩!
至於便便,每日都有呀!有時放工番去會見到,有時就朝早起身見到,不過大龜好多時都會o係食完o野之後無耐就痾,我就覺得佢係驚到失禁比較似D,有時餵食緊o既時候,都會驚到標便便.
灌食之後,大龜擘大口透氣o既次數少o左,日頭o訓覺o既時間都少o左,應該係好事呀!
上個月帶大龜去珍禽異獸睇醫生之前,佢已經成日用隻手捽個口,上個禮拜,佢捽得仲厲害,可能捽得太大力,可能兩隻手磨o左落D牙o度,整到損o西,塊皮都界開o左,依家每日都同佢搽消毒藥水,隻手好似好o左D.至於捽口,呢個禮拜好似少o左.
另外,大龜條爛脷,望落去好似好o左好多,之前脷上面厚厚o既白色o野已經少o左,用消毒藥水洗脷o既時候,亦都少o左流血.
依家擔心o既係,唔知點先可以令大龜自己食番o野,好驚佢一路都唔肯食呀!
聽日會帶大龜去Dr Terry o度覆診,希望大龜個病會有進展啦!


text:
見唔見仔仔爸要帶埋手套至抱Charco仔,因為仔仔一驚就會咬人,我都試過比佢咬到流晒血
仔仔爸抱住嗰個係天師
天師放出o黎之後,仔仔就做咗“貓仔隊”,天師行去邊,佢就跟到邊,總知就天師係邊,佢就一定係天師附近昅實佢
Charco仔其實好驚天師,會避開佢
初初一見到天師就猛fee佢,天師行埋啲,佢就係咁“woo”,woo到天師覺得佢煩而打佢,所以天師就開始蝦Charco仔
所以成日都聽到Charco仔叫救命呀,陰公
Charco仔其實唔鍾意天師去晒佢平時會待o既地方,例如,窗台,佢個私竇(紙盒),佢只有昅住,但又唔敢有所行動,好無奈
左邊--天師,右邊--Charco
頭 一個星期,只係有人係屋企至比佢哋兩個一齊放羊,無人係屋企就困天師係房,到第二個星期至由得佢哋自由發展,慢慢天師都收歛咗,少咗蝦Charco,一來 我哋成日都喝住佢,其實我哋覺得有時天師係想逗Charco仔玩,但個衰仔又驚,好自然咁舉起隻手,咁天師就以為Charco想打佢,所以又會聽到救命聲
除咗天師會蝦Charco仔之外,呢隻仔又會爭Charco仔啲嘢食
明 明一貓一兜,每次Charco仔食佢自己嗰兜,隻天師仔係都要迫埋去食Charco仔嗰兜,有時Charco仔驚咗佢就會走開唔食,有時連飲水都係 咁,Charco仔去飲水,佢又用頭頂開佢又要飲,佢真係成日都恰Charco仔,連仔仔爸抱起Charco都覺得Charco仔都輕咗呀,陰公
不過呢個禮拜開始,佢哋啲關係又好咗好多喇,少咗聽到Charco仔喊救命


text:
23/12/2014
係影曦九歲生日
喺英國出世嘅佢,可以喺返出生地慶祝啦!
我哋今次除咗請在影曦嘅所有表兄弟姊妹你之外,仲有影曦同埋靖翹以前喺給到讀書嘅同學
今次生日會係呀影曦嘅嫲嫲一手包辦,佢同我講佢會安排好晒,叫我乜都唔使攪,飛過嚟英國參加生日會就得啦!超級好啊!
呢個係一個好英式嘅生日會
我對呢個生日會係一無所知,所以對我地嚟講都係個驚喜嚟㗎
奶奶book咗喺屋企隔離嘅village hall
喺英國, 佢地除咗喺屋企攪生日會,成日都會租用village hall㗎,有啲人婚禮都喺到攪添㗎
今次奶奶請咗entertainers(相嘅左邊),佢地setup緊呀!
生日會之前,奶奶同四姑奶已經包晒所有回禮包啦!
奶奶專登買咗兩個朱古力噴泉畀影曦生用
(佢真係好錫影曦㗎)
影曦與爺爺❤
呢度所有蛋糕都係奶奶自己整㗎!
影曦自己email畀嫲嫲,問佢可唔可以要一個 ever after high嘅蛋糕
奶奶專登喺美國訂咗呢張edible print 嚟整呢個蛋糕!好巴閉呀!
三姑奶喺Waitrose訂左啲party小食
好好味呢!
遊戲開始啦!
半場!切完蛋糕繼續玩
一共12個表兄弟姊妹
最大嗰個1998年生,2001到2010每年個,最細嗰個2012年生!
然後影曦同靖翹嘅同學終於都到啦
可以一齊玩啦!
呢個遊戲勁好笑!
幾個小朋友一組,然後用紙巾包起個其中一個小朋友,要包到好似木乃伊咁
靖翹以前嘅老師,我哋以前嘅鄰居Tracey
佢屋企一個超大嘅trampoline我哋以前會對去佢屋企跳彈床㗎!
我哋住係英國嗰年,佢哋所有老師都好照顧我地一家㗎
我走嗰年,好朋友Dan啱啱有咗Bobby
呢次係我第一次見bobby真人呢!
Elsie得六個月大咋!好chubby呢!
Me and Elsie x
我專登喺淘寶淘咗呢啲貼紙畀佢地玩,睇嚟佢地都幾鍾意喎!
Emma同Issy係我喺英國識咗最耐嘅朋友
難得嘅係,佢地特意請假都嚟見一見我地
我喺英國嗰年,佢地夾錢請咗我同佢地去咗做spa
咁大個女第一次做,好貼心嘅聖誕禮物!
難得嘅朋友!
與我共過患難嘅好友
喺英國嘅一年,多得佢地,精神了我的生活
一班舊同學仔聚首一堂
三年無見
神奇嘅係,佢地仍然咁多野講,話題不絕
It's like we've never been away!
Party完咗,我地返過隔離
同啲表兄弟姊妹玩
可以見返咁多親戚朋友
真係好難得
因為大家住喺唔同地方,有啲要揸四個鐘頭車先嚟到!
珍惜每次見面嘅機會!


text:
朋友建議我用雪花秀,話超潤用咗皮膚好靚!正當我準備跌落$深淵嘅時候,我個facial姐姐話佢係好work,不過含鉛量好高,唔可以長期使用.有好多護膚品都好多chemicals,塊面積聚越多會越來越差.話晒我都係個崇尚天然嘅人,聽完之後對雪花秀有啲保留.Facial姐姐仲叫我睇多啲美容資訊,唔好聽人話咩嘢好用就攞自己塊面嚟試.跟手就開始介紹佢賣緊個條organic skin care line... 下刪三百字.我一被人sell就乜都聽唔入耳,好快就離開現場喇.
Facial姐姐都唔係無道理,事因實在頂唔順自己塊面越來越多細紋,呢幾日不停research有咩護膚品又natural又好用.發現原來好多人都DIY!自己整skin care可以好肯定所有ingredients 都係天然嘢,無化學品.用咗好多時間上網學整face cream同埋eye cream,又睇咗好多essential oils同唔同base oils嘅功效同用法,越睇越high!又問過一個學過香薰治療嘅朋友意見,決定自己試吓整!
我照 A Blossoming Life
嘅做法,搵齊材料就即刻返屋企整呢隻"miracle" night cream 啦!
- 1/2 tsp beeswax
- 1 tsp coconut oil
- 2 tbs almond oil
- 1/2 tsp of shea butter (or you can just use more coconut oil)
- 1 tsp vitamin e oil
- 1/4 cup aloe vera gel
- 1 tsp honey (Try to get some local honey if possible)
- 5-10 drops lemon essential oil
- 1/2 tsp bentonite clay
全部材料都係對皮膚好好架!抗氧化抗衰老滋潤去皺!總之就堅啦!
照A Blossoming Life 嘅做法,將頭四樣材料煮溶溝埋,再放埋一邊等佢凍返去好似潤唇膏咁嘅texture.
喺另一隻碗將第五至第八樣材料混和.
將兩兜嘢mix埋再加最後嘅bentonite clay等佢杰身啲.呢個過程切忌用金屬碗金屬匙!
佢係夜霜嘅原因係有lemon essential oil.用咗檸檬精華油就唔可以曬.所以如果要整day cream就唔好落檸檬精華就ok喇!睇咗七七四十九個youtube DIY片之後嘅總結係可以加少少用開嘅sunscreen做日霜嘅.
用後感:用少少就好夠!初初搽上面覺得太油,但係好快就吸晒!夜晚瞓覺前用絕對ok!而且好香,會keep注用!


text:
想去咗東部華橋城好耐了.. 但係一直都未有機會去
東部華橋城同深圳地鐵站的華橋城係唔一樣的.. 一個响東面, 一個响西面, 所以千奇唔好去錯地方丫
講番正題先, 我今日所講的並唔係東部華橋城, 而係大梅沙. 其實我地無心去呢個地方的, 也唔知有呢個地方, 我地去只為咗响香港無乜野做, 又唔知去邊到好, 咁所以決定為東部華橋城作探路
我地由羅湖出發, 乘坐387空調公巴, 全程RMB8元而已. 經過大約一個鐘的車程, 我們終於到了.
附近有好多酒店, 全都是有露台而且面向沙灘的, 就好似下圖的大梅沙酒景酒店咁
呢到就係大梅沙, 好多好多人.. 唔知係唔係因為好好陽光呢. 你睇下.. 呢個觀光塔幾靚
沙灘仲有幾個大型雕塑
天氣好熱又行來行去, 我定決定去食下野, 涼下冷氣. 我地見到有間Sheraton 喎, 外形都唔錯.. go go go
入面的裝修好cyber丫.. 唔講真係唔知係大陸
我地跟住便坐下飲野同叫咗份公司三文治
食完之後我地跟住响酒店行下, 以下兩張圖都係酒店範圉, 係唔係好靚呢
行都咁上下,又係時候出番去羅湖了. 因為開始好多人游完水走, 所以好多人座巴士, 我地見呢個情程, 所以行上一個站.. 點知..
就咁就出事了, 我地差不多行咗大半個鐘先到巴士站, 所以下次千其唔好以為好似香港咁行上一個站咁近.
我地就咁就行咗去小梅沙了, 呢到都沙灘, 但好似要比錢先入得
我地响個巴士站等咗好耐都無車, 原來個車站係响對面, 咁佢個巴士站就唔好响個到啦.. 真係...
仲有, 呢次旅程我地知到去東部華橋城係唔可以座387的, 要由大梅沙行入去東部華橋城係好遠的


text:
又或著提到有Choc olate Rain插畫既女性潔膚液, 又會唔會又多D印象呢?
Lactacyd係2011年10月份推出既限量版三支裝每盒售價為港幣$189.5,包括女性潔膚液 250ml 三支.
家下2012年, 呢個廣告.. 話左係2011既, 都過哂期, 點解我都仲要講呢?
見到呢個套果時, 我真係好想買既, 反正都係要用呀嘛, 而且送埋chocolate rain既萬用袋呀嘛.
但一買要買三個對我黎講又覺得太多, 而且Lactacyd有個缺點, 就因為呢個缺點, 我無買到, 亦因為咁我搞到家下先PO到呢篇文.
因為曾參與過有關既活動, Lactacyd的公司在promotion期間都送左支俾我, 所以我先有一支chocolate rain插畫既Lactacyd咋.
我收到既就係呢支紫色既, 佢總共有三種配方.
粉紅色, 綠色, 紫色.
粉紅色, 綠色 兩款 我都用過, 係未用過紫色.
標題話過呢篇係講Lactacyd的缺點, 咁梗係要講返佢既缺點啦.
1. 佢個瓶蓋設計好難開, 搞到我D指甲花哂先開到.
其實佢有一款係有突出D個蓋邊既, 就係粉紅色配方果支啦. 不過粉紅色配方果支感覺好稀, 我唔多鐘意用.
2. 後來多左兩種選擇, 分別係綠色, 紫色. 配方亦變得較為杰身, 但都變左係缺點, 亦都係我點解無買到三支套裝既原因.
咪就係, 配方變得較為杰身之後, 佢用量少左好多, 我果支綠色, 先得150ML, 但我用左佢大半年, 到今個月我先用哂. 我都覺得我有D誇張囉, 但呢樣係真既.
150ML都用左咁耐, 我買三支250ML, 我要用到幾時, 又唔想佔地方.
岩岩先用完支綠色, 仲有一支150ML既紫色, 然後係250ML既, 呢次都係有排用囉!
其實所謂缺點, 除左第一點真係想話Lactacyd會唔會有改善之外, 第二點嫌佢咁耐先用完當然係純綷講笑啦, 佢配方變杰左, 相對用量少左, 其實站係顧客方向黎講係一件好事呀, 相對抵左呀嘛.
個人黎講幾鐘意佢後來出既兩款配方, 香味方面都OK, 而且Lactacyd都幾經常做promotion既, 所以女性潔膚液嘛, 我只會選擇Lactacyd囉.


text:
突然間收到一個消息,好想喊,我估,我加拿大讀中學有一個best friend結咗婚,已經開埋wedding party.我到而家先啱啱知道,但依位best friend 通知咗其他中學朋友join佢wedding party,但點解唔通知我一聲?我而家係道諗...我不流係自己自作多情去當人係best friend,定係依位best friend忙中有錯,唔記得通知我呢? 我謂有希望係後者! Anyway,得知自己朋友揾到好歸宿,我內心都非常喜悅.
其實,best friend結婚不要請我,係我身上唔止發生過一次,係發生咗兩次啦!講真我依個年齡有朋友辦喜事,我一定好開心,仲好想襯熱鬧,因我深信,過咗我依個年齡之後,喜事會越來越少!!
我真係好心淡,好心傷! 我究竟唔識同人相處? 定係唔識關心人? 定係唔識同人溝通? 點解咁多人會遺忘我?
Best friend 依個詞語,係我生命中突然變得好陌生!!
但yesterday,我收到一個普通朋友嘅msn message. 佢話請我去佢生日party. 但當天嘅party時間好唔啱!就唔到,謂有好坦白話比依個普通朋友知,我去唔到and 講 sorry. Also,提早同依位普通朋友講句happy birthday! 但好開心,佢會請我!
有時,我係度諗,會唔會自己放得太多expectation係自己d best friend道,所以, best friend 有咩事情發生,而我又係唔知, 自己就即刻覺得,做唔到朋友應做嘅責任? 因而令自己"紋" and 唔開心!
朋友篇 之 心淡
突然間收到一個消息,好想喊,我估,我加拿大讀中學有一個best friend結咗婚,已經開埋wedding party.我到而家先啱啱知道,但依位best friend 通知咗其他中學朋友join佢wedding party,但點解唔通知我一聲?我而家係道諗...我不流係自己自作多情去當人係best friend,定係依位best friend忙中有錯,唔記得通知我呢? 我謂有希望係後者! Anyway,得知自己朋友揾到好歸宿,我內心都非常喜悅.
1 comment:


text:
2016年1月22日 星期五
連續六年的米之蓮三星
柏屋 kashiwaya
首次於海外開分店
喺大阪係米之蓮三星餐廳
淨係呢個名都已經夠令人期待
仲要係連續六年得到呢個名銜
你呢度除咗食懷石料理之外
更加要欣賞佢哋嘅日本文化
同國寶級嘅藝術品
由入門的一刻到坐低
每一個步驟都做得非常細緻
服務亦貫徹日本人的做事態度
大部份嘅菜都用日本嘅時令食材
Menu亦會因應不同季節適合嘅食材而改變
一入門口嘅牌匾已經係300年的攑木
就連用嘅餐具
都有日本色彩
有啲甚至係限量版,非常珍貴
2016年1月8日 星期五
老土點心?no way ~
近年多咗好多鋪頭
開始將舊式嘅飲茶文化轉型
唔再只限於普通嘅點心
點心開始越來越多花款
基於相機食先嘅文化
越靚同越得意嘅點心最受歡迎
除咗卡通人物之外
亦都開始有好多自創嘅品牌
我以為點心做出唔同類型
而年青人對點心嘅追求,
除咗外型之外環境舒適亦都非常重要
好似呢間係尖沙咀新開嘅鋪頭
淨係聽個名已經夠晒新潮 yum cha
一睇就知係我哋年青人最鍾意用嘅拼音
意思即係飲茶
下午茶時間去,環境闊落,人亦都唔多
因為我哋有小朋友
店員仲好貼心咁為我哋安排沙發嘅位置
坐得舒服仲可以慢慢嘆
點心種類非常之多
除咗平時會食到嘅類型之外
仲有好多新派嘅點心
晚市去食就算唔食點心
主菜仲有非常之多選擇
睇住流奶 $49
顧名思義,淨係睇個樣同個名, 就知佢係一咬就會流心嘅奶皇包
胭脂玫瑰$49
包皮有淡淡的玫瑰香味
入面就係蓮蓉,不過個人對於呢個配搭
只係感覺一般唔覺特別出色
訂閱: 文章 (Atom)


text:
Saturday, July 23, 2011
shopping day
7月尾上映功夫熊貓,第一集我地係睇DVD咋,仲要係半年前先睇!唔係妹妮都唔會諗住睇呀,不過原來好搞笑,第二集上我地去戲院捧場!
未睇戲已經打定功夫了
妹妮入場必要買爆谷,反而佢唔鐘意飲氣水,因為佢試過後唔鐘意d氣,真好!唔駛怕佢飲氣水飲上癮
呢套衫係去布吉機場買架,不過幾得意,我鐘意條喇叭褲,好舒服呀!但係妹妮已經開始會揀衫著,佢特別鐘意花碌碌既.有時拎件T同短褲佢會話要著beautiful dress
-_-" 要落大輪咀頭先肯將普通衫著上身,真係弊!
3Y9M,幫佢換左個booster car seat.其實之前個個可以坐到50kgs架,不過已經坐到好殘,加上換左細車,順便換埋car seat啦.
去toyrus買水上用品,妹妮之前去泳池見有細路玩水槍,成日借人地個支黎玩,不如買支自已玩啦!
反斗城入面好多玩具counter引人買,妹妮見到d BB公仔仲愛心爆棚要幫BB刷牙,又餵奶
Lego 公仔
遲d有Cars睇,不過我地又係一集都未睇過,唔知好唔好睇呢?
今日節目豐富,見妹妮細個時著個對飛佛 ‘colorful shoes’有新版呀,以前再出個d 既顏色都唔係好靚,今次呢對又幾靚,帶埋妹妮去試鞋啦
對商場既cars 裝飾好有與趣噃!仲叫爸B逗佢上雪糕筒潻
除左買水上用器,仲買番d新playdoh, 之前個d玩到乾晒了,而家新呢d真係軟好多啊!
Monday, July 18, 2011
3Y9M + 家訪Adrian
話咁快又一個月了,而家3Y9M,妹妮自己就急不及待想快d四歲.成日問我係咪四歲喇?我地話唔係呀,佢又重覆再問問到你答係為止
生活習慣都無咩改變,係自從入K1後講多好多廣東話,我覺得佢好似連英文都退步左潻.
趁今日大家都得閒,我地去Adrian新屋參觀同埋玩下.好耐無同Adrian出黎玩喇,而家兩個返唔同學校,時間表都唔同,好似自從舊年年尾之後都未見過面, Adrian生日禮物都未送呀!
上次妹妮去行行屋企時唔客氣咁曲奇,今次Cathy EE專登開一包曲奇比佢食
好似去party一樣有得玩有得飲有得食,妹妮最開心.其實妹妮知道會去行行屋企玩時,即時就畫左幅畫話要送比行行架,不過出門口時又唔記得帶.
今次兩個一d隔莫都無,一開始就好friend又有偈傾,難得連一向慢熱既行行今日都唔怕醜!
玩左一陣我地落去參觀下屋苑同埋會所,上到空中花園兩個都揞住耳話好嘈,其實一D都唔嘈吖
妹妹雖然得10個月大,但係已經有個靚樣出黎,一d都唔似得10個月大呀
落到會所兩好high,講野都大聲過人,你一句我一句咁
本來想去餐廳食tea架,可惜啱啱過左時間無得食了,唯有寄望下次啦
之後去左個library,摷書睇下啦
好似真係識睇咁
最後玩得最耐都係去playroom
雖然今日冷氣壞左,不過無損佢地心情呀
玩到成身汗都唔願走
係時候講byebye了,行行送埋我地去攞車,真係有gentleman風度呀.兩個同我地最近換左架McAerin影相時 (因為妹妮好鐘意呢架車,爸B仲話架車好似Mcqueen咁,不過叫McAerin,妹妮好鬼happy呀),仲自動波手拖手潻!
Sunday, July 17, 2011
志蓮熱辣辣
7月17日,因為攪左成個幾月既廚房今日完工,個師傳十點幾就上到屋企,仲可能要停一停電裝燈.於是爸B留守屋企,我帶妹妮出去同Ellie玩.是日去志蓮淨院行下,去之前話比妹妮聽會同埋Ellie一齊去park玩,佢聽到後問係咪有slide同swing玩架?
即時語塞,因為呢個'park'又無swing又無slide架...其實行左一陣已經好熱
於是走入去個小賣部避暑,入面有荔枝沙冰飲呀,我地就咁呢左係小賣部傾偈了
兩個細路就係到行來行去
比$20/杯坐成半個鐘
hea完一輪都係出去啦,天氣好熱,行埋個圈就走人了
其實志蓮既風景都幾靚架,睇相都幾似去左日本吖
不過真係熱得滯所以都無咩影相,係每人幾張合照咋
妹妮又阿崩叫狗,叫左好耐先捉得住佢影相
叫佢擺下甫士佢都聽唔到架,自顧自玩葉
好在有個大魚塘睇下魚,仲有呢D玻離欄桿等細路都睇到魚魚
行晒成個圈已經急不及待走入商場過冷河,而家先啱啱7月幾,仲有幾耐熱呢?
Friday, July 15, 2011
Disney junior + 公公生日
妹妮而家日日都會畫畫,而主題就一排排,前個排佢日日都係畫風景畫 : 有天有太陽有雲有草有石頭同埋次次都有既四大主角‘我地’!
不過一路以來佢畫功都有進步架,初初畫人樣係圓形加兩粒豆豉做眼,個鼻就直落一棟算嘞,多數都係smiley face
跟住有小小變化,鼻變晒圓形,眼又係圓形,個個好似麵包超人咁.
之後多埋眼鏡,有d擘大口笑,仲多埋頭髮潻,愈來愈似人樣喇!
開始放暑假了,我地又一早去飲茶
每次去親呢間茶樓佢都會睇魚睇龜...有咩咁好睇呢?
最近有個mickey mouse clubhouse display,梗係去影相啦!
商場內不斷播住disney junior既歌,未見display妹妮已一邊跟住唱disney junior, disney junior了
不過佢太興𡚒,叫佢企停影相仲難
成日借左聾耳陳隻耳,叫十聲先應你一聲
難頂pose
7月15日食公公生日飯,妹妮又畫定生日卡比公公,一去到酒樓就好似係學校交功課咁自動波識打開個袋拎張卡出來送比公公
好似無唱生日歌,不過都有唱歌比公公聽
壽包有兩種味,爸B搣左個蓮蓉比妹妮食,點知佢見我個係奶黃就即刻將手上既蓮蓉隊番比我了 ﹣_﹣“
Subscribe to: Posts (Atom)


text:
我講南洋就講得多,呢次梁文道係用香港人角度,由歷史闡述番南洋人到底乜回事.睇完呢篇嘢,大概會明白小弟嘅政治觀,以至陳雲講嘅香港自治運動源流喺邊度.
南洋人係一個縱橫四海嘅族群,甚至直到今日,仲有好多南洋人係隨時話返就返新加坡,甚至印尼,甚至喺成個南中國海周圍走,我嘅報紙文章同時見諸台灣,香港同新加坡,就係一個典型南洋人嘅寫照.
亦因為南洋人好早就同西方交往,甚至各族混居通婚係家常便飯(連我本人都唔係百分百漢族血統),所以,南洋人嘅政治觀可以好革新,今日嘅泰國仲係姓鄭嘅王朝,喺澄海仲有泰國國王嘅衣冠塚,泰國政壇各派惡鬥大部分都係華裔鬥華裔,係得發動政變推翻他信嘅頒提係馬來半島回教血統(但佢極忠於王室),喺婆羅州就搞咗個蘭芳共和國行共和政治加商業混合模式,由於新加坡住好多華人都係蘭芳共和國後人,所以新加坡始終唔放棄民主政治(你睇官委議員同非選區議員無晒啲關鍵權力,就知新加坡嘅國家設計嘅邏輯),亦有人話新加坡係當代蘭芳共和國就係咁解.
喺新加坡共和國建立之後,其實南洋甚至唔可以講係信奉海洋中國一套,而係遠大,更包含唔同民族嘅海洋亞洲,甚至呢個呼應勝海舟,孫中山都提及過嘅亞洲主義.當然呢個亞洲主義3.0,中心思想係唔同亞洲國家,基於民主,自由等原則下達致整合.所以台獨,港獨有乜問題?最終整合喺一個類似歐盟嘅亞洲聯盟,呢個正係亞洲長治久安嘅根本.
所以我講辛亥百周年,不只去南方,而是向大海走.遠眺太平洋,至係更廣闊嘅天地.所以我天生唔信得中國,香港至可以生存,因為海洋亞洲,有自已的生存能力同邏輯.


text:
最近真係好懶, 有左自己屋企之後拎願留係屋企hea, 真係hea, 都冇乜mood做o野! 所以好多blog要寫都冇寫到!!!
不過懶極都要蒲頭o架!! 好有幸獲Asuki邀請出席佢o既結婚儀式, 我一定要出席啦, 雖然我未見過佢, 之前好多gathering我都miss左, 不過同佢真係幾有緣, 緣自我o地都係好鍾意阿joe, 就係o個度互相認識左, 之後都一直互blog, 雖然冇見過, 但有一種好奇怪o既感覺, 好似好投緣咁!! 哈哈! Asuki唔好話我自作多情呀, 就算係, 你私人留言俾我好喇!! 好hurt o架!!
應承左Asuki, 所以我點懶都要開工整張咭過佢o既!! hehe!!
見好多blogger都鍾意整slider card, 今次我都要試下! 原來真係幾好玩o架!!! 簡簡單單整左張咭, 配合返Asuki有黑色theme color o既元素在內!
一拉就見到入面o既message!
不過中間有個小插曲, 我臨出門時再check下張咭, 點知痴實左, 拉唔到, 大力o的入面條膠條斷左可能係我痴得唔好! 所以即時再換過一條...好在有驚無險, 如果唔係Asuki一拉就爆, 好樣衰呢!!


text:
友人在德福擺酒結婚,八時入席,九時有得食在所難免,於是先到附近打下底.路過見到源發,回想起當日在牛頭角下邨嘅光環,決定重溫舊夢.
水準比以前舊店差左好多....
源發以蝴蝶腩聞名,蝴蝶腩其實係連接豬肺嘅一舊小肉,因為形狀似蝴蝶而命名.平時食嘅靚蝴蝶腩連筋帶肉,筋位定必爽脆,肉部份比腩肉更腍,非常好食.但今次經驗卻係相反,腩位咬落好乾亦無肉味,筋位唔爽亦無味,而雙拚嘅豬肺片,味道乏善可陳,口感更加係毫無咬口可言,而且豬肺果種獨感嘅質感亦盪然無存,而且湯底味精甚多,食罷喉嚨極唔舒服,整體失望至極….
點解依家嘅源發變成咁?莫非係我時運低?
源發潮州粉麵
九龍灣牛頭角道宏光樓12號舖
Like this:
Like Loading...
Pokka Cafe呢類連鎖日式西餐廳,一向都唔會有咩特別大期望,次次去親都好似行貨咁叫個意粉或咖喱飯充饑算,但呢度嘅甜品反而令我幾印象深刻,今日友人突然提起呢間餐廳,令我諗起兩個我好中意在Pokka食嘅甜品…
脆香蜜嘜格格伴朱古力雪糕
脆香蜜嘜格格伴朱古力雪糕食完包你意猶未盡,朱古力雪糕雖然唔係名牌,亦無強調幾多個巴仙,但一樣好味,加上香脆嘅麵包一齊食,極滿足!
吉士紅豆多士
另一樣就係吉士紅豆多士,呢個同脆香格格一樣好味,香滑既吉士醬混埋大大粒既紅豆,舖在香脆微熱嘅多士麵包條上面,口感正到無倫~!
呢兩個甜品其實都幾飽肚,如果大家果日心情唔好,胃口欠佳的話,食呢兩個當正餐,包你開心返!
百佳咖啡餐廳
九龍灣偉業街33號德福廣場一期G99-100號舖
Like this:
Like Loading...


text:
2013年6月14日
韓風III ❤ 淘寶蛋卷夾 + 韓式曲髮
係淘寶買左個蛋卷夾 夾左啦HAHA
一直都想整韓式曲髮
但我一直都得普通曲髮夾 夾起黎真係好煩好煩
所以諗住自己少用 所以諗住上淘寶淘個平平地既算數
之後一路係淘寶搵搵搵 點知比我搵到有大陸BLOGGER介紹呢間
自稱深圳TSUYAGAL工廠 話係原單正貨
而我都係半信半疑 睇返D人既評語見到都OK就買左呢個
佢有26MM同32MM 我買左32MM
因為唔想太勁同埋都諗住留長頭髮 32MM會比較好用
我唔小心買左國內盒既款 所以盒面就唔影比大家睇
都真係幾核突HAHA
咁一打開個盒 有個袋 個袋質地真係幾好 同埋D字都唔會模糊
之後佢會有埋日本說明書
我地睇返D detail位啦
佢個地同個質地真極似真品
另外佢後面有個扣仔 要啪開個扣先可以打開個夾
電線位可以360度轉 唔怕線打圏圏
最可惜的是兩腳插 我未去過日本 唔知日本插係點樣
但係我見依個係300V大陸插黎既
佢有5個溫度可以揀 不過唔記得影比大家睇
分別係200 / 180 / 160 / 140 / 120
一般使用返160/140度就可以 唔好用咁高
我見佢說明書話開20分鐘會自己turn off
睇返個頭 個造工都真係幾仔細
佢有個突出黎既位比你用手掂佢 如果唔係其他位都幾熱
之後MISSTOM就試用啦
其實成個過程都幾快 半個鐘多少少就可以搞掂一個頭
我唔係鼓勵大家買仿製品 而我買都係因為學生哥冇咩錢去買真野
加上我都幾係好少用 所以先係淘寶買個平平地咁
香港買一個唔靚既都要成HKD200 所以不如買個呢D
另外大家用兩腳插都要小心 因為始終都有危險嫁!!!
訂閱: 張貼留言 (Atom)


text:
要找一張合適自己的
人體工學椅 可以是一件頗頭痛的事.最近我就找來一張可以多方面作出調教的 人體工學椅 – Nightingale CXO6200D 作了幾星期的測試,希望藉此跟大家分享一下.
組裝
當你收到呢張
人體工學椅 嘅時候,基本上係需要組裝嘅,但係唔駛驚,並唔係好似IKEA嘅小冊子咁複雜,只係有一頁紙係for張凳,另一頁紙就係for個頭墊,步驟亦只涉及三個動作.當你拆咗包裝後,要將椅腳接駁到升降管,最後再將椅固定喺升降管上,完全唔駛用螺絲.
如果你買了有頭墊的版本,你要做嘅係固定佢喺椅背度,再用細膠蓋蓋住.成個過程都唔會超過5分鐘,但係因為張
人體工學椅 多金屬零件,所以比較重,如果托唔起張人體工學椅就要揾人幫手喇!
設計
CXO 6200D
人體工學椅 係同CXO 6200 人體工學椅 唔同嘅,”D”嘅意思係加咗頭墊喺原本嘅型號上.呢張 人體工學椅 有多過10個位可以調節,可以更完美地配合你嘅身體各部分,但係CXO 6200D 人體工學椅 仲有啲特別野令佢較其他 人體工學椅 子更為出眾.
首先,CXO
人體工學椅 椅背係用彈性纖維,比較通風.佢另一個好處係有記憶海綿座墊,令你坐得舒服同時又可以支撐你嘅身體,唔似其他 人體工學椅啲平價海綿座墊,一坐就凹落去.
人體工學椅 有11種調節嘅功能同特徵 記憶海綿座墊
ABLEX™纖維椅背
可調教嘅頭墊
大部份係金屬零件組成
加拿大製造
十年保養
表現
當裝好晒所有野之後,就要調節好同埋適應張人體工學椅喇!首先,先講座墊,如果長時間工作而中間無企過起身,係需要定時轉唔同嘅姿勢.脊醫一般建議約每小時便要離開座位一下.
CXO
人體工學椅 嘅海綿座墊有好好嘅承托力,跟據你大脾同下半身嘅線條嚟調節,等我覺得自己好似坐咗喺舊雲上面.而且,記憶海綿幾厚架,佢有曲線流水線條完全fit晒膝頭後面既位.
調節
氣壓型腳架可以根據你嘅身高調節高度,調節既制就喺張
人體工學椅 嘅右手邊,好容易可以掂到同平衡到.仲可以由前到後調節座椅嘅位置,等座墊貼近膝頭,完全可以支撐到你嘅大脾,就好似私家車入面嘅座椅一樣.
人體工學椅 背保持挺直,但係如果你想嘅話可以唔好鎖住 人體工學椅 椅背,等你可以訓低.調教嘅制係 人體工學椅 嘅左下方,你可以選擇上鎖或者唔鎖,亦都可以調教至你鐘意嘅角度.仲有,用旋鈕上鎖,順時針方向擰得愈實,椅背就愈難移動,你要用力挨後先可以郁到個 人體工學椅 背.CXO 6200 人體工學椅 有一個特有嘅特徵,就係當挨落椅背時候,座椅嘅反應. 人體工學椅 椅背同座墊嘅移動係同步嘅,咁樣可以令你保持舒服嘅姿勢同埋等你對腳掂到地.而且,支撐腰部的腰墊好個人化,唔單止可以移上移落,仲可以向前向後調節,亦可以增加同減少支撐嘅力度,仲有記憶海綿添!
扶手係
人體工學椅 重要嘅一部份,佢需要有彈性咁調節,CXO 人體工學椅 既扶手調節度就十分高.我地可以調節扶手嘅高度及闊度,側邊嘅空間嚟就番啲身形比較龐大嘅人.亦可以將 人體工學椅 嘅扶手樞軸移左移右,向前向後.CXO6200D更有選擇性嘅頭墊,你可以根據你嘅身高嚟調教頭墊嘅高度.當你處於最低位置嘅時候,你可以慢慢調教升高.仲有個腰墊(lumbar support) for腰部支撐同高度調節.腰部支撐,頭墊都同座墊一樣,用上記憶海綿,令每一個部份都咁舒服.
經驗
組裝同安裝好人體工學椅之後,我就開始調教嘅程序喇!調節旋鈕同控制桿都好容易掂到,睇番啲文件確定裝置係無錯嘅,我再輕輕調教一下腰部同頭部支撐部份.記憶海綿係我最鐘意嘅部份,我甚至想轉用記憶海綿嘅床墊,但係好可惜很多海綿既密度都唔夠高提供身體支撐.一坐落去cxo
人體工學椅 ,只須幾秒,記憶海綿會根據你嘅身體調節,坐住軟墊嘅感覺消失咗,非常舒服.
因為頭墊用相同嘅高密度海綿物料,你可以挨落去,完全放鬆.多得椅背嘅支撐及透氣既物料,即使喺潮濕同炎熱天氣低下,你嘅背脊都會覺得涼爽.
好處及壞處
好處
好好同好平均既多方面調節
前所未有咁舒服嘅記憶海綿
主要係金屬製造,強而高質素
選用特別好嘅紡織原料同皮革
壞處
棘輪閉鎖裝置(rachet system)並唔係最好同最準確嘅裝置
調教訓低嘅俯仰穩定器要轉太多下先可以整緊到
總結
CXO 6200D
人體工學椅 比到你足夠嘅調教設定,等你可以調教到最舒服嘅姿勢.記憶海綿係好重要嘅因素令你覺得舒服,令你完全忘記自己坐係公司入面.棘輪裝配(rachet system)係比較容易用,而且達到你想要嘅位置.張凳有多種顏色,皮革,纖維,同埋十年嘅保養.CXO 6200D 人體工學椅 可以係你喺工作上最好嘅伙伴!
source: http://bloguedegeek.net/en/2014/06/01/review-of-the-ergonomic-chair-cxo-6200d-by-nightingale/
手提電腦比桌上電腦更普及,而家更加多人用手提電腦,因為用手提電腦而受傷嘅個案亦愈嚟愈多.老實講,手提電腦係唔能夠做到最好嘅人 體工學 效果.最主要嘅原因係屏幕同鍵盤係連埋嘅,所以比較難將 人體工學 融入手提電腦.符合 人體工學 嘅打字輸入係指將你嘅手腕保持喺中間嘅位置,因為屏幕同鍵盤係連埋嘅,屏幕根本無可能同你對眼成水平線,同時又有符合 人體工學 嘅打字輸入.
如果用手提電腦多過2個鐘,你最好考慮改用桌上電腦.
如何使用手提電腦
並符合 人體工學 ?
人體工學 (1): 調教你嘅手提電腦屏幕至眼嘅水平位置
手提電腦屏幕太低,低於眼嘅水平位置會導致頸同膊頭痛,所以現今咁多人需要按摩.
人體工學 (2): 應唔應該用擴充功能塢(Dock Station)?
手提電腦支撐架可以減輕眼同頸部嘅壓力,但係所有壓力就會去咗手腕.你對手嘅擺放位置會提高,所以唔可以用太長時候,中間亦須要休息吓對手架.
人體工學 (3): 用舒適嘅
人體工學椅 ,可以調教 人體工學椅 至你覺得最舒服嘅位置,腰部挨喺椅背度,等電腦屏幕同你對眼成一直線.
人體工學 (4): 調教手提電腦屏幕角度,等你唔駛壓住條頸嚟睇.
人體工學 (5): 將電腦屏幕嘅光度減弱
.
人體工學 (6): 用電腦嘅時候,要保持良好嘅姿勢
,要將手提電腦放喺你嘅正前方,唔好扭曲身體.
人體工學 (7): 用滑鼠取代手提電腦輕觸面.
人體工學 (8): 使用獨立式鍵盤及鍵盤架,因為好多枱都太高,特別係果啲唔係人體智能嘅電腦枱,將鍵盤放喺電腦枱較低嘅鍵盤架,就可以將手腕保持最佳嘅使用位置.
人體工學 (9): 每40分鐘都要休息,睇遠嘅野同埋綠色嘅野,可以放鬆對眼,避免咗對眼睛做成嘅傷害.
人體工學椅
呢度有啲貼士,喺你揀一部手提電腦時要注意嘅:
1) 買比較大嘅屏幕同闊嘅鍵盤
最少要有17寸屏幕,細嘅手提電腦,用家會將身體傾前嚟睇個屏幕同埋用細小嘅鍵盤打字會對身體造成壓力.
2) 手提電腦嘅重量
如果重過4kg或者8lbs,買一個可以拉嘅手提電腦手挽袋會比較好.
其他工具輔助你用手提電腦而且符合 人體工學 :
用無線鍵盤,獨立嘅滑鼠,鍵盤支撐架及升高架.
如果你長期使用手提電腦,你最好買有屏幕,同埋人體智能嘅鍵盤.喺二手店都可以搵到,而且比較平.
提醒自己唔好唔記得要保持良好姿勢.
練習人體智能打字輸入,唔好過分拉親你嘅手指.
source: http://www.ergonomics-info.com/laptop-ergonomics.html
辦公室最強嘅
人體工學椅
Herman Miller Aeron
人體工學椅 Herman Miller Aeron
Herman Miller Aeron係世界上張最出名嘅
人體工學椅,在過去的20年,Aeron這個名字相等於人體智能同舒服,新嘅model賣緊超過8000-9000港元,買 二手Aeron嘅話就平啲.當年Aeron一推出已經有幾百張訂單,仲永久放咗係紐約嘅現代藝術博物館.Aeron喺1994年設計,好有線條同係舒服嘅,配合顧客唔同嘅要求,但係Aeron 未必好適合坐得太耐.
Herman Miller Embody
Embody 人體工學椅
Herman Miller Embody係下一代嘅辦公室
人體工學椅,同Aeron設計類似,但比較現代化,呢款辦公室 人體工學椅支撐全背, 人體工學椅背可以獨立調教, 也可以教佢嘅手柄,Embody係Herman Miller最貴嘅model,大約賣過萬港元,物有所值與否是值得商榷,但佢係其中一張最舒服嘅 人體工學椅,因為佢嘅 人體工學椅椅背較長同有彈性,可以fit番你背脊嘅線條,但係,佢只有中級嘅腰部支撐,佢嘅控制同設定都比Aeron複雜.但係有不少數人表示Herman Miller Embody係最強嘅 人體工學椅.
Steelcase Leap
Steelcase Leap 人體工學椅
Steelcase Leap係比較可以負擔得起嘅
人體工學椅,佢有比較結實同持久嘅 人體工學椅結構,而且絕對符合個客人所有嘅要求同選擇.Leap係比較實際嘅 人體工學椅,但係佢係好舒服架!即使唔係高椅背嘅model,個設計都係支撐你成個背脊,佢有特別嘅透氣海綿軟墊,等空氣由特別嘅洞滲入背脊同 人體工學椅底,等你做野嘅時候都唔會太熱,Steelcase Leap 比你嘅係獨立嘅控制,由手柄嘅高度到座椅嘅寛度都容易控制.全新Steelcase Leap 賣緊太約$6000-7000,買 二手嘅話仍不失為一個不錯的選擇. Steelcase Leap
比較不同的
人體工學椅,取了性能與舒適度外當然價錢都是一個頗重要的考慮因素啦.Ergoseatings 的產品就是希望提拱一些性價比(value for money)較高,護脊,耐用而且有保養的進囗 人體工學椅.我們主張的是每個客人的體型結構既然不一樣,那每個客人需要的承托也自然有不同.
Allseating You Chair
以護脊的需求為例,Ergoseatings 產品系列中
Allseating you chair 就是市面上最貼背的一個選擇.由於 You chair 的網背設計,因此用家可以因應需求而將網背曲起相當大的幅度.比起其餘人體工學椅, You chair 對於有下腰背痛的人仕,提供加大力度的支持,再加上高背或中背兩個版本,以及椅背可作高低調節,可以適合不同身高之用家.售價方面也不過4000-5000港元而已.產品同時由Allseating提供十年保養.
Allseating You 人體工學椅
Allseating Cpod 人體工學椅
AllSeating Cpod Chair
另一張Ergoseatings 的
Allseating Cpod人體工學椅,也是一張極佳的護脊椅選擇. Cpod人體工學椅椅背的線條跟Embody其實有幾分相似. Cpod人體工學椅本身由一位澳洲的人體工學權威設計,它獨特的地方就是用上了五條超強彈力的布帶,用家可以因應背部不同的部位而調教布帶的鬆緊度,從而為不同的腰部位置提供不同的支撐力. Cpod人體工學椅網背設計也令用家保持清爽感覺,同時 人體工學椅椅背也可調教高度.用家也可選擇加上 Cpod人體工學椅調教度甚高的頭枕.
Nightingale CXO 人體工學椅
Nightingale CXO chair
最後一張出場的是
Nightingale CXO人體工學椅,CXO 人體工學椅的外貌可能比一般 人體工學椅笨重,但試坐過的客戶都總會對其留下深刻印象.主要原因是CXO 人體工學椅的坐位用上了高密度的記憶海綿,坐位部分會因應不同人仕的身型而包著你的臀部,並提供充足的承托.除此之外,CXO 人體工學椅的背部用上了網背,能令用家保持清爽感覺.再加上獨特的腰部承托調節功能,用家的腰部可以受到充足支持.CXO 人體工學椅亦配有頭枕可拱選擇,配合它高度可調的4D 扶手及seat slider,難怪不少用家都對 Nightingale CXO人體工學椅一試難忘.價錢方面也只是5000-6000港元,並由Nightingale 提供十年保養.
辦公椅 最好要透氣,同舒服.對比唔同嘅 辦公椅 ,要睇幾方面,包括比例,調節能力,同人體工學功能.仲要睇下唔同嘅用家留言,同埋各款 辦公椅 嘅特徵,最好可以試坐唔同嘅 辦公椅,讓你可以做最好嘅決定.
第一步
估計 辦公椅 嘅比例,要確保張 辦公椅 啱你嘅身形.當你坐低嘅時候,辦公椅 椅背要教得夠高嚟支撐成個背脊,膝頭可以係無壓力底下抖吓, 辦公椅 手柄要啱你嘅高度同維持適當嘅距離,你可以放鬆咁放你嘅手肘喺手柄.但係,你嘅手臂唔好放係太高嘅手柄度.
第二步
要搵啲可以全面調節,同易調節嘅 辦公椅 ,辦公椅 嘅高度要調教啱你嘅高度,辦公椅 椅背嘅傾斜度要可以調節嘅.用嚟支撐腰部 辦公椅 椅背嘅長度同寛度都要有調教嘅功能,有啲 辦公椅 仲可以調教手柄,而所有控制桿要容易掂到,而且調節流暢.
第三步
查清楚人體工學 辦公座椅 嘅質素,辦公椅 背嘅形狀最好可以fit到你背脊嘅線條,最好有少少凹的座墊可以支撐你嘅重量,咁就唔會超越咗張 辦公椅 嘅承托力.
第四步
確定張 辦公椅 嘅碌轉得順暢,最好係硬嘅膠碌,方便係地毯上面移動.
第五步
睇清楚 辦公椅 嘅整體外觀,張 辦公椅 嘅設計要適合公司同屋企.雖然 辦公椅 嘅功能好重要,但係辦公椅 嘅外觀同設計會影響空間同擺設.
大班椅
大班椅
相對人體工學辦公椅,大班椅就沒有乎合人體工學的原則.因此如果長時間需要坐下的工作者,坐 大班椅 很容易會令用家產生肩頸或背痛.而且因為 大班椅 一般坐位較深,加上用的椅底系統(mechanism)是用上knee tilt, 所以會較適合坐姿偏向後傾的人仕,例如在會議室就會較適合了.
L6200D 全皮 人體工學 辦公椅
人體工學椅 適合你嗎? 喺Office做嘢,大部份時間都坐喺張凳度,會對脊椎造成壓力.為咗避免背椎嘅問題,人人體工學椅好重要,佢可以支撐你下半部分嘅背部(lower back),同埋讓您保持良好嘅坐姿.
點樣嘅 人體工學椅 先係最好?
市面上有好多款
適合喺Office用,但係無話邊一款係最好嘅,只係根據唔同人嘅體形同需要而定. 人體工學椅
點先算係一張好嘅
呢? 人體工學椅
1.
嘅高度 人體工學椅
座椅嘅高度一定要容易調教.座椅嘅高度大約離地16-21寸,用家可以平放雙腳喺地下,同大脾,手臂,枱嘅高度成水平. 人體工學椅
2.
座墊嘅寛度同長度 人體工學椅
座墊要夠寛,夠長,先可以支撐用家使用.通常有17-20寸寛,而長度要夠長比用家嘅背脊貼住椅背,膝頭背面和座椅距離2-4寸,座椅向前,向後嘅傾斜度須要容易調節. 人體工學椅
3. 支撐腰部
對腰嘅下半部支撐好重要,因為腰脊有凹陷嘅曲線,坐得太耐而無支撐嘅話,條曲線會萎靡變平,拉緊咗腰嘅下半部分.所以, 人體工學椅 需要腰部嘅調節,可以fit番唔同人嘅腰脊曲線嚟支撐. 人體工學椅
Allseating You 人體工學椅 腰背位置有微調 功能適合不同腰部生理弧度人士
4.
椅背 人體工學椅
大約要有12-19寸寛度,如果椅背同座墊係分開嘅,佢需要高度同多角度嘅調節,嚟支撐脊椎嘅自然線條同腰部.如果公司座椅嘅座墊同椅背係痴埋嘅,椅背需要有前後調節嘅功能,仲需要有一個制lock/鎖住,避免椅背挨得太後. 人體工學椅
5.
座椅嘅物料 人體工學椅
座椅需要被填滿先至坐得舒服,用透氣嘅衣物纖維造比較硬身嘅面係最理想嘅. 人體工學椅
乜嘢係 人體工學椅(Ergonomic Chairs)呢?
CXO 人體工學椅 (Ergonomic Chairs)
好多人都唔清楚佢真正嘅意思,字典嘅解釋係
人體工學椅設計係為咗令人喺工作期間 保持最舒服嘅狀況,等佢哋可以專注工作. 人體工學椅睇落同一張普通嘅凳無咩分別,但 人體工學椅嘅高度係其中一個關鍵.好多 人體工學椅都 可以調教座椅同扶手,有啲仲可以調教椅背嘅高度,調教到你覺得最舒服同自在嘅姿勢. 另外, 人體工學椅座墊嘅寛度同高度及椅背嘅寛度都係重要嘅影響因素.如果座墊同椅背太細,根本唔可以支撐一個人嘅身體.所以, 人體工學椅椅背嘅寛度最小要 有12寸,而座墊嘅寛度最小要有18寸. 一張好嘅 人體工學椅最大嘅好處係可以支撐人體背部, 人體工學椅嘅椅背同時支撐埋腰部, 人體工學椅可以保持你嘅脊椎挺直,同埋減輕背部嘅壓力. 一張好嘅 人體工學椅嘅設計唔單止可以令到公司嘅員工坐得舒服,仲可以提升佢哋嘅工作效率架.


text:
「理念」
係工作上面,有時真係睇下你好唔好彩,因為要遇到同你理念一樣嘅人其實真係十分之少.而如果你所管理嘅團隊同你嘅理念唔一樣嘅話,有時真係會幾吃力.其實理念係啲乜嘢?簡單嚟講其實係一個願景或者一個共同嘅使命標!當然人嘅目標同理念通常都係相輔相成,而且亦都會隨著時間而改變.但係如果經常改變理念就會令人覺得模糊同無可適從!
「選擇」
我相信我一定唔係一個生意人,因為好多時我都真係會同你講理念!當然我過去嗰七年嘅理念係圍繞住數據分析而行,而好多時好多人同公司都唔覺得數據嘅重要性,甚至乎覺得我哋所做嘅對佢哋嚟講無用.所以通常我會選擇放棄,因為無謂晒時間係一啲理念唔一樣嘅人同客戶身上.因為到頭來你辛辛苦苦做嘅嘢,就算做得幾好佢哋係唔會識得欣賞!
「靈魂」
好多時創業係好講求理念,因為無理念嘅話其實就等同間公司無咗個靈魂!所以每一間公司都需要一個理念!而我嘅理念係希望透過數據分析可以等唔同嘅企業可以更加了解佢哋嘅客戶.與此同時透過數據作出一個科學性嘅營運同發展模式!所以首先佢哋相信數據,如果唔係其實可難同佢哋合作.慶幸嘅係依家大部份我哋嘅客戶係同我哋嘅理念一致!
Also published on Medium.


text:
話說我同Mr Right覺得多一事不如少一事
又唔想d親朋戚友好夜都無飯開
就想話晏晝o既時候o係婚姻登記處註冊
因為一o黎唔係好貴
二o黎又唔使再煩點Decorate 個venue
三o黎朗廷同尖沙咀o既婚姻登記處鬼咁近
我哋行完禮d親朋戚友行10分鐘就可以到酒店耍樂(已經有人同我講呢個係佢哋期待o既節目~.~)同影相
於是我哋一心一意就想o係尖沙咀o既婚姻登記處行禮
於是又要study 吓個遊戲規則先喇!
首先我哋要預約遞交"結婚通知書"
因為個婚禮必須o係遞交通知書後三個月內舉行婚禮而我又打算同時登記預留禮堂
所以我哋就要提前預約: 即係o係婚禮舉行前3個月零14日去"搶"籌預約
無錯係"搶"唔係攞,ok?!
3個月零14日即係幾時呢?
可以o係網上面check 吓-查詢最早預約日期
話說d 籌係先到先得
8點開始就會o係網上同電話系統度"派"
於是o係我哋Wedding前3個月零14日-即係17 Jul 2013
我同Mr Right就要搶籌lar
因為對我哋o黎講最理想o既registation時間係3:00到3:30pm 到
(唔係好時辰o既問題,而係就返成個rundown)
所以我哋都想搶到前d o既籌
咁就gurantee 到可以bk到啱心水o既時間
因為之前好多朋友都話要叫多d人幫手先易d搶到前d o既籌為此我準備o左一份搶籌攻略致bridemaid 同groosman 各一 :p
希望我同Mr Right有咩唔掂都有多2個人幫手搶吓
以下係攻略內容分享


text:
120812 uWeddings影相日
期久既影相日,緊張擔心左幾個星期,終於到啦!因為關生上午要返工,所以當日堅持下午影相,同埋得我一個人自己出發.雖然下午先影相,但一早訓唔著醒左.朋友成朝不停提醒我要準備好多野去,基於我懶懶行既性格,最後只帶左:內衣,高踭鞋,男恤衫,男鞋,戒指,熊仔…… (朋友講的一半東西都無)
原本約好下午兩點,我地怕遲到點九已上到去,點知對上個對仲影緊第一個做型.佢為左拖延時間就帶我地參觀環境,比我想象中大,但再大都無理由行到一個鐘掛?!時間去到二點九,終於幫我化妝了.化妝師好細心幫我化妝,呢個妝化左九個字.化完妝首先換左婚紗先,開始就影相.攝影師問我有無邊個境特別鍾意,我都佢講好多波波個境,點知波波個境影得最少囉!
影左一個鐘左右,換衫又髮型,因為無乜準備想set咩頭,就由得佢搞啦!點知好似無換髮型咁!換上晚裝真係有啲攰,開始無energy了!但仲有好幾個景未影.攝影師見我地咁攰,佢都開始Hea了.
好唔容易完成影相,到入去換衫時,可怕既事來臨啦.就係比人sell!不停問我:「搵左化妝師未呀?覺得化妝師化得我靚唔靚?滿唔滿意呀?搵左攝影師未?……」救命丫!最怕就係咁比人死sell爛sell架啦!仲想我即時比錢Join?為左大家好落台,我話返屋企諗諗先!
今日兩個字總結:好攰!
只係影左短短三個鐘,仲要係室內有冷氣都覺得咁辛苦,真係好難想象十月尾去3V影華僑城會係點!諗起都有啲驚~


text:
well,我頂替0既果位winnie終於離職,等左兩個禮拜,我終於有位坐,有電腦,有email account.唔知幾時會有卡片呢?
星期五番番下工,幾位同我一樣都係今年先入職0既同事話要上咩training,我以為公司對我地咁好,俾個training我地,原來個training係online聽新加坡一個 lecture,我地幾條友坐埋一齊對個mon上堂,幾無聊.個topic係interpersonal skill,講英文,好耐無試過上堂,加上d內容好多讀u時都有睇過,所以無乜心機.如果大日d阿head玩野出個quiz講番個training,我實pk.睇d0係大公司做0既大學同學xanga,見佢地d training pro到last 幾日,又住酒店又有starbas coffee + cakes做refreshment,好羨慕呀!
工作上,由於我上司samuel同同事阿don太好人太無架子,又唔嫌煩,咩大小二事,都費事煩請教佢地,變得十分依賴.或者對我呢個做野急進又粗心大意0既人來講,有呢兩個好幫手實在係幸運0既事.如果對住好似以前0係有線果班女人,有野唔識做都唔知點算.但另一方面,又驚會被寵壞,大日轉工就好難適應.不過,無可否認,問,係解決問題最快最有效0既辦法.
入職兩星期,真正做野做左兩日,已經對公司要求我地send mass email要續個send感到煩厭.明明兩分鐘搞店0既事,要個幾鐘,好浪費時間.


text:
第二天
九州除左拉麵出名之外,特色火車都好出名架,作為半個火車迷,今日要開始一個特色火車之旅(請唔好介意我用咁多篇幅介紹火車,我興趣黎架^^);期待坐上唔同火車,向目的地熊本阿蘇火山出發
早上七點半,離開hostel出發
Hostel位處民居之中,環境唔錯
藍色的天空,天氣真好呢,懷住期待心情向博多站走去
好多日本人著住全套西裝都唔介意踩單車返工,香港一定冇可能見到
未夠八點就去到博多站,已經見到好多穿著整齊西裝既日本人離開車站,我相信佢地應該係去返工啦?估唔到佢地咁早就已經要返工
進入人來人往既博多站,雖然係人多但唔會好似香港咁覺得迫
我會買JR Pass坐車,所以唔用得自動售賣機要來到售票櫃位;時間尚早人唔多,填好班次落表格就走到櫃位買飛,冇人唔洗排隊(寫晒之後幾日所有會搭既班次出來可以一次過換晒所有火車飛,之後唔洗再排隊啦^^)
新幹線票價唔平架,由博多去熊本單程¥4610
不過用pass就好抵啦,我買既北部九州版JR Pass(北部九州版鐵路周遊券)3日票先¥7200,3日內可以坐九州北部所有在來線列車,又可以坐博多熊本之間新幹線,坐一轉來回已經有賺,而且仲可以坐指定席座位,呢張pass超值丫!
JR Pass有分北部九州版&全九州版,又有分3日卷&5日卷,總有張岩用;有關pass﹑火車時間表等等火車相關資料可以係呢道睇到
http://www.jrkyushu.co.jp/index.jsp
車站職員效率超高,睇住佢用摩打手極速幫我出好所有火車票(佢督mon速度快到睇唔到);如果唔換飛只用pass都可以上自由席,不過指定席舒服一啲就緊係坐指定席啦!而且有啲特色列車全車都係指定席冇自由席,唔換飛就冇得上車啦
一號櫃檯專賣pass
呢個職員識英文,唔怕溝通唔到;妹妹去個時呢道個職員直頭識廣東話,真係估佢唔到,大厲害啦!
仲有少少時間,四圍參觀一下
車站入面有綜合案內所,拎張福岡地圖慢慢研究研究
我已經帶定簿黎吸印,哈哈
車站賣既便當超級靚,七彩繽紛只係望到都已經留晒口水,一向都好佩服日本人可以將啲商品包裝得咁靚,搞到我都想買返個!好想食丫!
所有野都包得好靚
未到熊本都見到好多熊仔產品,相信去到熊本會更多更誇張
Hello Kitty無處不在
福岡縣代表就係佢啦,但同熊本縣隻熊本熊知名度相差十萬八千里
下班車就到我坐個班,係時候上16號月台等車
指示好清晰,第一次搭都唔怕唔識
坐新幹線就好似平時坐地鐵咁,自己入閘再行上月台,車到就可以上車唔會有人提示,可以早啲上來睇車都得架
日本火車站指示牌有漢字表示,唔怕唔識睇
好易就搵到8號車箱上車位置
睇下車先
左邊是700系E番台列車,行走大阪與博多既山陽新幹線,今次旅程冇機會坐到佢(台灣高鐵係由700系列車基礎上發展出來,望上去有少少相似架);右邊是更新既N700系列車,今次有機會係九州新幹線搭到^^
係我影緊呢兩部車既時候,有個日本人走來麻煩我幫佢同車合照,發現到愛車之人啦!
700系E番台列車又名「光號鐵路之星」
時間差唔多,唔知一陣會坐咩車呢?期待x100
黎到啦,原來係N700,好型丫!我最鐘意呢部架!
列車停車時間唔長,要快啲上車
一上車就見到部車又大又豪華,未坐過咁正既火車
廁所好大,而且好乾淨
呢個廁所可以偷睇入去
有得買野飲
電話都有
仲有多用途房等等唔同房間,車上有好多設施
指定席座位好舒服,舒服到唔想落車,哈哈^^
九州係日本農業生產主要地方之一,火車離開福岡市後沿路都見到好多農田(突然諗起又甜又多汁既福岡士多啤士,而家有得食就好啦!)
同你影張相send比妹妹先
車行得又平穩又寧靜,唔經唔覺就過左38分鐘到達熊本站,我未坐過咁舒服既火車架!
熊本我黎到啦!以前發夢都冇諗過可以來到Kumamon故鄉
熊本站好靚,地方大人又少,行都行得舒服啲
一出來就見到Kumamon等緊我
距離下一班車有大約一個鐘時間,就去車站入面商場行行
唔好話日本,香港好多地方都可以見到Kumamon蹤影,黎到熊本就更誇張,差唔多所有賣既野都同Kumamon有關
見呢個便當咁得意想買左佢架,不過睇清楚原來係魚便當,唔岩我
年輪蛋糕丫,睇落好似好好食
炸豬扒睇落都係好好食,不過冇時間食啦,而且人地未開門...
便利店都比熊仔佔據
究竟呢條係咩呢?唔會係臘腸掛?!!
係FamilyMart買個牛肉餅當早餐,好好味
包裝都特別靚過人,而且user friendly,一打開就食得唔會整污漕手
時間差唔多,係時間入去上車啦
今次唔係坐新幹線,要先去在來線月台
見到你啦,阿蘇男孩號(ASO BOY)
阿蘇男孩號全車都係指定席,想坐車就要換定或者買定票,冇票就冇得上車
列車主角係「小黑」;車廂內外都會見到好多呢隻可愛既小黑,傳說車身上有101隻,仲面隻隻唔同樣,我冇數過唔知係唔係真呢
車身上有好多小黑丫;火車職員好好人,請佢地幫忙影相永冇say no
上車啦,又見到小黑
車頭同車尾有全景座位,可以180度睇晒沿途美景,感覺比起坐普通位置正好多,可惜我唔係坐呢道...
我只係坐呢啲普通位咋,除左景觀冇咁好之外都唔係太差,坐得好舒服
我係坐第一卡,開車冇耐就有職員拎個牌比大家影相留念,我都係乖乖地等個牌黎先,miss左就大獲
影完相,我邊會咁乖坐定定等落車,係時候四圍行;車頭個view實在太正,忍唔住又走來望望
全列火車得四卡,行晒佢先得
第二卡有好多四人位,四個人坐就岩晒,仲有張枱可以玩到落車
第三卡係最特別既一卡,呢卡設施係其他火車上好難搵到架!
一大一小既親子座位,岩晒帶住小朋友既家長
仲有波波池,有鐵路姐姐陪小朋友玩
圖書都有得睇,小朋友一定唔會悶;估唔到火車都可以整得咁特別,可以去到目的地之餘仲有咁多野玩,呢程車大開眼界
除左有得玩之外,車上當然有得食啦,有個小小cafe滿足大家,非常受歡迎
賣既野好吸引,有啲仲係火車限定
拎張記念乘車證,吸個印留念;睇落係好無聊,不過我鐘意,九州所有特別列車都有呢個服務
去到最後一卡第四卡車箱,有好多普通座位;除左一般座位外,車上仲有好多梳化位﹑面向窗既窗口位﹑休息室等等,就算唔坐自己位都仲有好多地方比你坐,而且全車係指定席限制左車上人數,感覺車箱好寬敞;日本咁有心思整呢啲特色列車,又唔介意少咁多座位賺錢而整公共空間,唔知有冇其他國家做得到呢?
行晒全列火車,係時候乖乖地坐返自己位置休息下,順便欣賞窗外美景;離開熊本市後窗外風景由城市變成田園風光,配合藍天陽光,只可以講:「好靚丫!」
咦...窗簾都係小黑bor,小黑係車上係無處不在
又到你出埸啦,黑白色同小黑幾好襯
車程1小時21分鐘,有時間比我食多個早餐
唔經唔覺,黎到阿蘇站啦
要同ASO BOY講byebye
係影緊相既時候,突然有人走過來話幫我影相,好多謝佢既幫忙^^不過我全程都冇出過一句聲但咁都發現我係香港人,好勁!
左邊係普通列車
普通列車離開後就只係得返孤獨既ASO BOY
再見ASO BOY
呢啲鄉郊路線好耐好耐先一班車,火車走左之後有排都冇車來lu,如果唔小心miss左班車就麻煩,有排等
經歷兩程火車,終於來到今日最重要既目的地「阿蘇」,阿蘇火山近在咫尺
但開心得太早,見到Information Centre有張咁既紙,心諗今次XX啦
冇得上去火山口!!!!!
今日level2警告冇得上去!!!!!
點解會咁架!!!!!
山長水遠黎到都唔比人上去!!!!!
望住噴煙既火山,都唔講咩好...其實我係香港個時已經知道而家火山係level2警告,不過當時諗level2好輕微姐唔會封山既,冇睇清楚警告上解釋,結果就係咁出事啦,都算係自己攞黎衰...如果...一早睇清楚就唔洗失望而回...近排火山運動活躍,阿蘇火山由30/8/2014開始已經level2,直到近半年後既今日依然係level2冇變,都唔知要等到幾時先可以再上去...
呢道可以睇到阿蘇火山狀況,去之前一定一定要睇清楚
http://www.aso.ne.jp/~volcano/info.html
好多人排隊,準備坐12:10車去火山,不過我仲猶疑緊去唔去好,所以冇上呢班車;如果唔去火山,都仲有好多地方可能去,可以坐車返熊本玩,又可以坐車去別府﹑湯布院個邊;係道諗左好耐,都係決定去火山附近地方望望,都一場來到就去睇下啦,唔想白行一趟...
下班車要等足一個鐘先開,係車站附近行下睇下
金牛?
阿蘇火車站設計好靚,古老之中帶點田原風格,好有日本感覺,like
阿蘇係郊外地方,好少車
有少少熟悉感覺,可惜香港而家都唔知仲有冇呢款郵筒
去售票機買好車飛,上車就唔怕冇散紙;既然火山唔開放,我都懶得去火山纜車站個道,去草千里算
等左一個鐘,終於可以上車
係日本搭巴士上車時記住拎「整理卷」,每個站都有分段收費,唔拎就唔知你係邊道上車
巴士越上越高,風景亦都越來越開揚
大約半個鐘車程去到草千里
見人行上去我又跟住行
眼前就係大名鼎鼎既阿蘇山中岳火山口;望住佢有幾分無奈,明明就近在眼前,但彷彿遠在天邊...可惜...可惜......
「阿蘇山位於九州的中央,是橫跨熊本縣和大分縣的阿蘇國立公園的中心,包括周長爲128公里遼闊的外輪山,分佈著7個村鎮的破火山口及阿蘇五嶽.阿蘇中嶽是世界上屈指可數的活火山,海拔1506米的山頂彌漫著硫黃氣味.在這裏可近距離地觀看南北長約1公里,東西寬約400米,口徑4公里的火山口濃煙翻滾的壯觀景象.」
先唔理個火山住,附近風景都幾好
仲有路可以行山,不過我一個人唔敢咁去遠...上面風景一定靚好多
呢個係「米塚」,細細個幾可愛丫
睇形狀就知道佢都係一個小小既火山,只係已經唔活躍lu;呢道之所以叫米塚,係因為傳說發生飢荒既時候,神明就係米塚拎米出來分比大家因而得名(唔知有冇講錯),睇上去我覺得幾似布甸^^
阿蘇山下係平原,火車站就係下面
行返轉頭又望到火山口,唉...阿蘇火山係地球上少有可以上去參觀既活火山,可惜黎錯時間...
火下山就係草千里,顧名思義係一大片草地
草千里春天開滿花,夏天生滿綠草,冬天鋪滿白雪,秋天就係呢個樣
花又冇雪又冇草又黃,唔岩季節就係咁
倒轉張相,cut走個山唔睇既話,妹妹話好似係太空影落地球(要幻想一下)
行返落去草千里
咁賣野都得?
草千里有得騎馬,印象中價錢都幾貴,馬又只係兜個圈仔,騎既人唔多
呢道都望到火山口
四圍望下
冇特別野好做,行近啲火山
佢地應該好鐘意Kumanon?戴晒熊仔帽
係時候同火山講byebye;熊本因為有阿蘇火山,所以有「火之國」稱號,今次無緣體驗火之國既氣勢啦
仲有時間巴士未到,先入去行下
曬到就快變白色
好彩呢個仲係黑色
來到熊本主場,當然所有野都係Kumanon
咁多人排咩隊呢?
原來大家都排緊馬肉串燒;熊本馬肉好出名,連馬肉刺身都有得食
我唔會專程去搵馬肉食,係道見到就買串作為午餐啦;呢舊肉食落去好難咬得開,唔知係馬肉本身係咁,定呢道燒成咁呢?
時間差不多,馬仔已經走晒,我都要等巴士走啦
再次返到阿蘇站
阿蘇站好細,一眼睇晒;左邊係售票處同廁所
中間係出月台既門口
右邊係餐廳同Information Centre
差唔多夠鐘,出來等車
再見啦阿蘇火山
企定定等車先
好多人等上車,好彩我係指定席唔怕冇位,不過佢地個邊係自由席就難講啦
車到!今次坐既係「九州橫斷特急」列車
列車終點站係人吉,我唔會坐到咁遠,返到熊本站就會落車;如果miss左呢班車就大獲,差唔多四個鐘之後先有下班車!
車箱冇咩特別,最重要係坐得舒服就得
搵到個包當係下午茶
阿蘇與熊本之間有段路好特別,係「之」字型,列車會停低再向後行一段路,最後會重新向前行;因為阿蘇呢邊位處高地,火車要用「之」字型方式先可以上落山
「之」字型路段係立野站呢道
車程1小時7分鐘準時到達熊本
旁邊停左部普通列車
無意間見到車箱入面其中四個人,四個人手上都係拎住書或者文件睇,如果係香港既話我相信大部份人一上車已經拎左部電話出黎玩啦
月台上發現吉野家!今日其實午餐都冇食有少少想食野tim,但都係返到博多先算,要返去食拉麵ma
唔出去熊本行啦,直接係火車站坐新幹線返博多,熊本就留待明天有多啲時間先慢慢遊覽啦^^


text:
第四天(續)
琴晚匆匆黎到高山又匆匆離開,未有時間係高山停留,今日終於有時間係高山遊覽一下,雖然只係短短幾個鐘,不過都夠去兩個高山重要既地方「高山古街」同「高山陣屋」;其實以前我係完全唔識高山呢個地方,係上年開始好多旅遊節目都介紹呢道先知有個咁既地方咋
黎到高山一步出火車,已經可以睇到高山落緊雪啦,不過雪唔大,相機好難清楚影到雪出黎,拍片就可以拍得出飄雪;我朋友係第一次感受飄雪,佢好開心咁拎電話出黎係咁拍片,哈哈^^見到落雪我都好開心,我都係第一次見咁靚既飄雪
落左車先係車站locker放低朋友個喼
係玩之前要做左正經事先,就係買呢兩日去奧飛驒用既pass,有pass可以慳少少交通費;一出火車站就係遊客中心,以為係呢道有得買,但佢冇要去旁邊另一個地方先有得買,呢道職員指左我過去
買pass既地方有啲難搵,轉左一個圈都見唔到搞到又要返去問,原來就係紅色JTB招牌呢間鋪頭仔買,pass每張¥5150
係JTB比錢買完都未係一張正式既pass,要拎張紙過旁邊濃飛巴士總站換返張正式pass先可以開始用
張pass就係咁簡易既一條紙仔 (見人地係名古屋買既好似靚啲),入邊最重要係包左兩日來回高山新穗高既交通費同新穗高來回纜車費用,比起分開買平唔少架,所以一定要買
我就係買左左上角¥5150個款
http://www.meitetsu.co.jp/recommend/catalog/hida2015_back.pdf
係巴士站搞掂所有野,今日高山之旅正式開始
由火車站向東行,行去位於三之町既高山古街,路程唔遠大約10分鐘就可以行到;沿路見到一點點飄雪,感覺好唔真實,平時唔會有機會見到咁特別既天氣
路過一條商店街,好冷清
過埋條河就到
黎到高山古街,見到好多傳統建築,由江戶時代(1600年)開始呢道已經好繁榮,到而定都係咁繁榮;呢道靚係幾靚,但好多日本地方都有類似既古街,我又覺得冇咩驚喜,而且網上啲官方相影到呢道好靚,黎到反而見唔到咁靚,哈哈
之前睇每個電視節目都介紹呢道有好出名既飛驒牛壽司(上得電視應該冇伏掛,旅遊書介紹個啲成日都好伏!),黎到想搵黎試試;基本上唔洗搵,見到有人排隊個道就係
呢道有兩間飛驒牛壽司店,兩間係正斜對面,見一間多啲人一間少啲人排隊
多人個間其實都係得十個八個人,咁就排一下啦
用最靚既5級牛!唔係掛!
壽司有ABCD套餐選擇,難得黎到我就揀最貴既D餐,¥900兩件壽司!成世人都未食過咁貴既壽司!
壽司就係咁啦,睇落好生
就咁食塊牛肉真係好滑,我唔慣食生肉,感覺好奇怪,而牛肉配壽司感覺都係好奇怪,山長水遠黎到都值得一試(個底係塊餅一樣食得)
對面間咁少人既?
古色古香既古街
今日又會咁好天
沿古街行到去高山一個重要地方「高山陣屋」
陣屋要收入埸費¥430,唔係好貴
又會咁熱都曬唔融啲冰?
高山市係古代係飛驒山區既首府,德川幕府時代已經設有政府機構管理飛驒地區,而係1615年就興建左高山陣屋作為辦公室;古代既日本有好多地方都設有呢啲政府機構,總共有60個以上,不過現存就只係得返高山呢一個,所以就算我冇咩興趣都要入黎參觀一下,物以罕為貴ma
入陣屋前要先換拖鞋,全程要拎住自己對鞋行
一入去都覺得陣屋又大又靚
好多地方都可以比我地行入去參觀,唔會欄住
有個小廚房
入到室內冇陽光既地方凍左好多,屋頂啲積雪都唔融
有好多唔同用途既房間
屋外有小花園,可惜而家冬天冇咩好睇
係道捉棋一定好有feel
廁所
廚房超大
大廳
日本古代用既轎好細部,想坐直都可能會撞頭
刑場
旁邊有一個小小博物館介紹歷史同展出一啲文物,入面唔可以影相,而且只係得日文介紹,唔知佢講咩
出返黎出面,入左休息室嘆暖氣,最重要係入黎cup印
走人lu,行返去古街個邊
路過高山市記念館,冇入去
高山古街
高山好多地方都有呢個賣,¥100一串好平,不過又咸又奇怪,唔岩我食
兩間壽司店都有人排隊bor,大家買完第一時間都係對住壽司影相,哈哈
見到有人排隊買飛驆牛串燒,我未食過都買黎試試啦
買左兩串,一串¥300一串¥500,睇個名都唔知有咩分別
講真呢兩串味道冇想像中咁好,都係普通一舊牛肉分唔到係唔係飛驒牛,而且啲肉仲有啲「鞋」又硬,唔值得賣到咁貴囉,朋友都話唔好食;香港好多串燒又平又好食過呢道
行到出大街,入左7-11買野飲,日本7-11都特別靚又多野賣
過兩日會再返黎宮川朝市
又再返到古街,條街好多人
呢個時候雪大左啲,相機終於可以影到落雪啦
雪花丫
見到啲飛驒牛肉包好吸引,要買個試下
¥500一個包好貴丫
難得個包理想同現實咁似,食落仲非常好食,味道一流
街上都有啲其他商店賣平啲既包,我就冇再試lu
食完個包,係高山行得差唔多啦,夠鐘返去火車站
頭先冇咩人個間壽司店都好多人
7-11都有銀行?
返到火車站拎行李,再去旁邊濃飛巴士站坐車去下一個目的地啦
四個半鐘快閃高山遊完成,行左高山古街同高山陣屋,最特別都係試左飛驒牛壽司同飛驒牛包;行完高山之後將會坐車去位於奧飛驒溫泉鄉既平湯溫泉,個道既溫泉都係好出名,今晚又可以浸溫泉啦,哈哈


text:
2010‧11‧17 SUNNY DAY 觀課半日 tima大約知阿ti平時上堂表現係點咯 可惜觀課後tima一走 阿ti有喊呀 美中不足 阿ti愈嚟愈鐘意睇書 依家連上車都要睇書 揸住本喜羊羊唔肯放手 話咁快就到mega box 我地今次去玩play house Friendly reminder : Playhouse喺九樓 泊車知去邊層啦 YEAH! 果然同其他媽媽講嘅一樣 個場真係細到無朋友 但價錢又幾抵喎 兩大一小都係六十蚊全日任玩 我地唔玩比幾十蚊去任坐都好抵丫 哈哈哈 一入場 阿ti一句 : 我走喇 就一支箭衝上去迷陣度 ~_~ 追都追唔切... 由依家開始到十一月尾 呢度仲有free play group tim呀! 今日做畫畫同Counting workshop ~_~ 邊有clown塊臉係橙色架 阿ti一見到clown就唱Jack in the box... Counting...好認真去數 完左play group 阿ti建議去玩埋另外一邊 射槍槍 但搵笨 對面下面一個人都冇 射咩啫? 話雖如此 呢度有個小朋友好high咁狂射!!! 射完之後 我地陪佢玩slide 呢度有兩條slide 一條好長嘅蛇slide 另外一條係直sir去波波池嘅 條蛇slide哄得阿ti好開心 正所謂未見其人 見聞其聲 hehehe 之後去波波池嘅slide更令佢瘋癲 唉 真係好失禮呀! (第一條片好搞鬼)
SUNNY DAY
觀課半日 tima大約知阿ti平時上堂表現係點咯
可惜觀課後tima一走 阿ti有喊呀 美中不足
阿ti愈嚟愈鐘意睇書
依家連上車都要睇書 揸住本喜羊羊唔肯放手
話咁快就到mega box
我地今次去玩play house
Friendly reminder : Playhouse喺九樓 泊車知去邊層啦
YEAH! 果然同其他媽媽講嘅一樣
個場真係細到無朋友
但價錢又幾抵喎 兩大一小都係六十蚊全日任玩
我地唔玩比幾十蚊去任坐都好抵丫 哈哈哈
一入場 阿ti一句 : 我走喇
就一支箭衝上去迷陣度 ~_~
追都追唔切...
由依家開始到十一月尾
呢度仲有free play group tim呀!
今日做畫畫同Counting workshop
~_~ 邊有clown塊臉係橙色架
阿ti一見到clown就唱Jack in the box...
Counting...好認真去數
完左play group
阿ti建議去玩埋另外一邊
射槍槍
但搵笨 對面下面一個人都冇 射咩啫?
話雖如此 呢度有個小朋友好high咁狂射!!!
射完之後 我地陪佢玩slide
呢度有兩條slide 一條好長嘅蛇slide
另外一條係直sir去波波池嘅
條蛇slide哄得阿ti好開心
正所謂未見其人 見聞其聲 hehehe
之後去波波池嘅slide更令佢瘋癲
唉 真係好失禮呀!
(第一條片好搞鬼)
如果假期實唔會比阿ti咁玩
但今日人少少就okay啦
最多一陣換衫同洗乾淨手仔
呢度仲有小食同飲品買
都幾窩心呀 tiba同阿ti買左包薯片又唔食...
依家小ti會同我地講數架
我地話要走 佢就話玩多幾多次就唔玩
結果 玩完冇扭計就自動離開 所以下次有計傾咯!


text:
去到JR博多站, 因為之前果日已經搭過, 所以大概知道月台顯示牌係點樣睇, 好快就搵到個月台, 為左可以保留返張JR ticket, 係入閘時只係拎個JR pass出黎俾個檢票員睇, 當自己係搭自由席, 其實我地係搭指定席, 因為拎住張JR pass搭自由席係唔需要換飛, 當然出閘時都只係拎張JR pass俾檢票員, 如果唔係佢會收左你張飛. 而日本既JR係以準時出名, 所以好多時都寧願早到, 如果錯過左班JR, 可能要等好耐先有下班車, 因為佢地班次好疏. JR好準時係9:04am開出, 今日既行程都幾趕, 首先去左小倉行小倉城, 之後再搭JR去別府.
去到小倉站, 先搵locker放低行李, 好好彩搵到一個大既locker, 可以一次過放2個行李箱, 盛為500yen. 之後再搭JR去西小倉站(由於西小倉係一個細站, 怕會無咁多locker, 但係真係好似無locker, 好彩啫), 由西小倉站行大約7分鐘左右, 就到達小倉城, 第一次去日本既城樓, 應該同中國既好大分別. 行完小倉城之後 (可能自己對日本既歷史唔係咁清楚, 加上又全部係日文, 真係唔知講緊咩, 不過叫話行過啦), 就去附近既商場Riverwalk Katakyusho行下同埋食野, 呢個商場都幾多野睇, 而商場地庫有間Gourmet City Supermarket 同埋100yen店, 我地係果度都買左好多野食, 當然唔少得既士多啤梨la. 由於係surpermarket逗留太耐, 無時間行其他鋪頭....食完野之後, 就要趕去小倉站搭JR去別府, 由Riverwalk行去小倉站12-13分鐘 (本身小倉站同西小倉站都好近).
其實我地的目的地係別府大學站既別府海浜砂湯, 但JR會係別府站等23分鐘先可以轉車去別府大學, 所以我地就利用呢段咁短既時間, 盡快去酒店放低行李, 再返去別府站搭車, 但係其實都怕會趕唔切, 因為由別府站行去酒店大約要8分鐘, 我地都只係諗住將行李放係酒店個Receiption度, 但如果酒店既人唔識聽英文就唔知要攪幾耐, 如果趕唔切, 就要取消去別府海浜砂湯, 因為佢既開放時間只係去到下午5點, 但好好彩, 酒店既人聽得明我地講既野, 放低行李之後, 我地即時趕返別府站, 搭JR去別府大學站.
別府大學站, 呢個站真係細得好緊要, 好似香港既電車站差唔多, 由JR站行大約8分鐘就到達別府海浜砂湯. 這裡是以溫泉熱加溫的海砂埋住成身, 一邊望住太平洋, 一邊俾海砂埋住焗十至十五分鐘, 藉著發汗作用, 有治療痛症, 行氣活血的功效. 係呢個砂場裡面, 我地遇見左一個係大陸嫁黎日本既女仔, 係日本居然有人同我地講國語, 個感覺都幾得意, 佢仲好好人咁幫我地影相.
焗完砂之後, 仲可以係砂場隔離享受一個免費足湯, 又可再一次一邊浸足湯, 一邊欣賞太平洋, 期間好多本地人都黎享受呢個免費足湯.
焗完砂, 浸完腳之後, 就返酒店醫肚先, 由別府大學站搭JR返去別府站只係需時4分鐘, 之前去到別府站時, 由於太趕, 根本無時間睇下周圍環境, 係別府站前, 又有一個免費既手湯, 真係符合湯之國呢個名. 別府站隔離都有一間好大間既Gourmet City Supermarket, 早知唔駛係小倉買la, 山長水遠拎到黎....行左一陣之後, 就返酒店安頓, 由於今晚既酒店係一泊兩食, 所以晚餐唔駛愁, 晚餐有四間餐廳選擇, 我地當然選左日本餐廳, 果然無選錯, 好豐富同味道係水準之上.
食完飯之後, 費時即刻浸溫泉, 所以出去行下, 同埋發覺到原來帶黎既2gb ram已經full memory....只係第三日...唯有出去睇下有無得買memory card, 好彩別府站隔離有一間百貨公司, 有得賣memory card. 嘩! 價錢貴過香港成倍, 但係都無計, 都迫住要買...唉....買完之後, 就返酒店浸溫泉la, 酒店既溫泉不過不失. 不過有一個奇遇, 當我地浸完溫泉之後, 係溫泉個lobby玩緊個按摩椅時, 有個日本男人無端端去汽水機度買左支水俾我地飲, 雖然佢唔識英文, 我地唔識日文, 但係佢好似叫我地浸完溫泉要飲多d水咁...haha..
返到酒店房之後, 當然要食今日買既士多啤梨先la, 因為尋日搵左好耐都搵唔到士多啤梨, 所以今日一見到即刻買左, 點知之後又係別府見到有得賣, 真係激死, 不過...d士多啤梨真係好好味呀....
小倉 - 北九州市觀光課, 北九州觀光協會
別府 - 別府市觀光課, 別府市觀光協會


text:
小雨点呀落水面呀 几个圈圈盼团圆呀 小雨点呀没亲娘呀 提起爹爹泪涟涟呀 啊小雨点呀啊落水面呀 啊几个圈圈啊 盼团圆呀啊小雨点呀 啊落水面呀 啊几个圈圈啊盼团圆呀 小雨点呀 翻过山呀 一入侯门最可怜呀 人家吃面我磨磨呀 石磨沉重推不动呀 啊小雨点呀啊落水面呀 啊几个圈圈啊 盼团圆呀 啊小雨点呀 啊落水面呀 啊几个圈圈啊盼团圆呀 人家吃饭我端晚呀 饥肠辘辘不敢响呀 人家穿衣我洗衣呀 井边风寒冷兮兮呀 啊小雨点呀啊落水面呀 啊几个圈圈啊 盼团圆呀啊小雨点呀 啊落水面呀 啊几个圈圈啊盼团圆呀 多少苦难都不怕呀 最怕亲人易分散呀 小雨点呀落水面呀 几个圈圈盼团圆呀 啊小雨点呀啊落水面呀 啊几个圈圈呀 盼团圆呀啊小雨点呀 啊落水面呀 啊几个圈圈啊盼团圆呀 小雨点呀 啦 啦啦 啦啦啦啦...... 小雨点呀 啦 啦啦 啦啦啦啦......
SWF文件需要安装Adobe Flash Player才能打开,请下载Flash插件.
小雨点呀落水面呀 几个圈圈盼团圆呀 小雨点呀没亲娘呀 提起爹爹泪涟涟呀 啊小雨点呀啊落水面呀 啊几个圈圈啊 盼团圆呀啊小雨点呀 啊落水面呀 啊几个圈圈啊盼团圆呀 小雨点呀 翻过山呀 一入侯门最可怜呀 人家吃面我磨磨呀 石磨沉重推不动呀 啊小雨点呀啊落水面呀 啊几个圈圈啊 盼团圆呀 啊小雨点呀 啊落水面呀 啊几个圈圈啊盼团圆呀 人家吃饭我端晚呀 饥肠辘辘不敢响呀 人家穿衣我洗衣呀 井边风寒冷兮兮呀 啊小雨点呀啊落水面呀 啊几个圈圈啊 盼团圆呀啊小雨点呀 啊落水面呀 啊几个圈圈啊盼团圆呀 多少苦难都不怕呀 最怕亲人易分散呀 小雨点呀落水面呀 几个圈圈盼团圆呀 啊小雨点呀啊落水面呀 啊几个圈圈呀 盼团圆呀啊小雨点呀 啊落水面呀 啊几个圈圈啊盼团圆呀 小雨点呀 啦 啦啦 啦啦啦啦...... 小雨点呀 啦 啦啦 啦啦啦啦......


text:
2013年9月30日 星期一
板長壽司 @ 九龍灣 ( 30-SEP-2013 )
芝味吉列蠔卷
蝦天婦羅壽司
黃鰭吞拿魚壽司 / 香草煙三文魚壽司
三文魚壽司
牛肉鮮茄烏冬
( 30-SEP-2013 MON )
星期一喇 但諗到聽日國慶假期就好開心呢 ~
早餐食奄列餐 半份奄列做 lunch box 嘅餸 呵呵 ~
菇場忙呀 忙到差唔多 12 點 之後就 hea 到 lunch time 今日有 lunch box 慢慢食到 1 點 洗埋碗又上網睇報紙 lu ~
諗住 hea 等放工 點知又忙 忙完停咗陣又忙 不過一定要做哂啦 聽日放假嘛 ~
放工自己去鰂魚涌睇中醫 無約家姐 因為佢屋企有好多餸 所以要番屋企食飯 點知我一去到鰂魚涌 佢打黎話喺附近買麵包 咁陪我睇中醫喎 佢都唔知係咪覺得我自己睇好慘 因為喺佢眼中 一個人做咩都慘咁 哈 ~
今晚要等 4 個人呀 差唔多 7 點先睇完 算係耐架喇 ~
去到等車 整佢 由 724 等到 754 呀 其實我想搭地鐵 不過陪家姐嘛 所以先坐巴士囉 ~
里奧大人差唔多 7 點半先放工 咁叫佢番屋企等我 我差唔多 8 點 45 分先番到九龍灣呀 所以佢餓到呢 今晚佢話想食壽司 所以去板長喇 ~
食完就即番屋企喇 因為要煲中藥同埋開機洗衫 里奧大人 11 點瞓喇 我就同 frd 用 line 傾計 又叉埋電先想瞓 所以又 12 點先瞓囉 ~
2013年9月29日 星期日
薑蔥生蠔 + 麻油雞 + 腐乳唐生菜 ( 29-SEP-2013 )
( 29-SEP-2013 SUN )
今朝 9 點半醒咗喇 里奧大人入房拎嘢 佢以為我未起身 所以細細力開門 咁我叫聲佢啦 問佢幾點 佢幾衰呀 話 11 點幾呀 之後我話呃人 我起身已經睇咗幾點啦 無聊 ~
原來今朝里奧人 8 點幾已經醒咗 不過佢肚痛 可以尋晚太辣 又飲埋啤酒 好易搞肚架 ~
難得咁早 所以去 Delifrance 食早餐 不過佢地搬咗之後 我覺得份量小咗 同埋無咁好食 之前 d 早餐係熱辣辣架 今次都唔熱嘅 同埋杯咖啡真係好唔掂 德福果間 d 咖啡又係唔掂 所以應該唔會再黎食早餐 lu ~
食完就番屋企抖下 沖埋涼就番教會喇 ~
崇拜完就去馬莎睇西褲 之後喺 Boss 買套 Suit 又唔比人配多條西褲 所以依家再搵下有無一條係差唔多色 可惜無啦 ~
之後去牛頭角街市改褲 順便買埋菜就番屋企 lu ~
抖到 2 點半就去金姆指食 tea 之後我去拎番條褲 里奧大人就瞓晏覺 ~
我番到黎 執下嘢 佢就醒咗 又開始做公司嘢 lu ~
咁我又繼續執執執抹抹抹 5 點幾飲埋碗湯 6 點半預備煮飯喇 ~
是日晚餐 - 薑蔥生蠔 + 麻油雞 + 腐乳唐生菜
薑蔥生蠔 - 第 1 次整架 味道唔錯呀 不過 d 蠔就縮哂水 今次買咗 $5 蔥 因為第 1 檔買咗 $3 d 蔥都唔靚嘅 咁再買多 $2 靚 d 嘅蔥 不過其實 $5 都幾多 所以留咗 d 黎做薑蓉 ~
麻油雞 - 一碟蠔唔夠餸嘛 所以整多隻雞肶 加 d 麻油加 d 薑蔥 方便又好味 ~
腐乳唐生菜 - 懶呀 所以買唐生菜囉 ~
搞掂哂 沖埋涼就食生果 媽咪買咗個巨蕃鬼荔枝比我 食完真係夠哂飽 ~
蕃鬼荔枝同沙田柚差唔多 size
其實個蘋果都係好巨
2013年9月28日 星期六
ME.N.U @ 九龍灣 ( 28-SEP-2013 )
部隊窩 - 兩人份
材料有 / 年糕 / 泡菜 / 豬肉 / 椰菜 / 香腸 / 金菇 / 洋蔥 / 火腿 / 午餐肉 / 茄汁豆 / 一塊芝士 / 辛辣麵
( 28-SEP-2013 SAT )
今朝瞓到 8 點先起身 都有 d 攰咁架 所以都無咩胃口 又食奶油多 lu ~
菇場忙到 10 點就 hea 喇 靜到爆 真係唔眼瞓都變眼瞓 ~
終於放工 又諗唔到去邊 所以番屋企喇 ~
里奧大人要去舖頭拎西裝 所以差唔多 2 點半就打的去宏天廣場 飲到差唔多 4 點 之後去舖頭 拎完就坐小巴去德福 去馬莎買咗 3 件裇衫 今次買 2 送 1 所以買 $499 一件嘅裇衫 咁樣除開 價錢同平時買嘅裇衫價錢差唔多 好似着數 d 哈 ~
香茜滑牛腸
蒜蓉蝦春卷
薑蔥牛柏葉
潮式靚粉果
四寶滑雞扎
生煎蓮藕餅
買完就去睇電話 里奧大人想出 Note 3 但 Sony 影相又靚 d 上網速度又差唔多 真係好難取捨 ~
番到屋企都差唔多 6 點半 好攰呀 又未餓 咁抖陣先再出去食飯喇 ~
抖到 7 點半就出去食飯 想食部隊窩呀 所以去 ME.N.U 又係要等位 不過度度都要等位 食飯時間嘛 好感恩等咗 10 分鐘就有位呢 ~
我上網睇食評 d 人話呢間嘅部隊窩材料樣樣都得 dd 咁多 同埋 Cashier 又話兩人份嘅份量 如果大食係唔夠 咁我覺得自己大食家嘛 所以加多個辛辣麵 初初食嘅時間好似唔多夠 仲覺得加辛辣麵係啱嘅 點知食第 2 個麵嘅時候就覺得開始飽 同埋我又食埋 d 年糕 所以會比里奧大人更飽 食完呢次 真係要隔一排先想再食 ~
實在超勁飽 所以同里奧大人行商場散步 行咗差唔多半個鐘就番屋企喇 ~
沖完涼就熨 2 機衫 熨到出汗又要再沖多次涼 之後就休息 lu ~
里奧大人做完公司嘢又睇陣電視 差唔多 12 點幾先瞓 好在聽日可以瞓到 10 點啫 ~
2013年9月27日 星期五
住家飯 @ 媽咪屋企 ( 27-SEP-2013 )
燜鴨舌
蒸泥猛魚
炒菜心苗
皮蛋酸薑
蓮子百合當參山斑魚湯
( 27-SEP-2013 FRI )
嘩 尋晚又係 12 點先瞓 今朝對眼好澀呀 ~
早餐食碎蛋吞拿魚治 今次半份夠喇 食完都幾飽下 ~
呢個咁嘅極品 8 卦 我一開 skype 就問我覺唔覺得佢係貪錢怪 為咗丁屎 300 蚊而問我攞番人情 用丁屎黎形容 肯定係佢老婆教 因為佢之前同我講話細過收到 $1 利是 即場講話咁小 佢自己都覺得好衰咁 所以佢今次咁講 一定係佢老婆教佢 之後我問佢會計同事無去飲同做人情 咁點解唔問人"攞番" 而一定要問我攞番 佢話佢預咗人地唔去 咁我覺得佢仲賤 明知人唔會去你都派帖 即係妳預咗齋收人情啦 不過我都唔串佢喇 只係問佢咩心態囉 呢 d 人終於令我肯定一樣嘢 就係依家開始同佢只講公事 唔傾私事 永遠只會係同事階段 唔會係朋友呢 ~
之後差唔多 10 點就開始忙喇 個渠王同事又係超衰格 d 嘢永遠唔清唔楚 問佢咩都話有 其實係無 咁樣好嘥人時間家嘛 咁大個人仲咁樣做嘢 真係好不知所謂 ~
忙到 lunch time 仲未做完架 好在有 lunch box 因為今日無咩點上網呀 哈 ~
忙呀忙 忙到差唔多 5 點幾呀 好在搞掂哂咋 可以準時放了工 ~
里奧大人上大陸 咁我又番媽咪屋企食飯喇 ~
今次醒喇 同媽咪講話唔食飯 因為 lunch box 好多飯嘛 咁媽咪又要叫我食小小 真係有 d 火 都話唔食就唔食 我食得落就唔會咁講啦 ~
食完飯抖下 家姐又話食生果同薯片 因為我買咗包粟米味薯片嘛 ~
差唔多 8 點 45 分就走喇 本來諗住熨衫 但真係好鬼攰 所以沖完涼就打機睇下雜誌算喇 ~
里奧大人 10 點幾番到黎 佢沖完涼就睇番錄咗嘅劇集 其實依家無咩電視劇好睇 所以我 8 點半之後就燜熄電視架喇 有時番到屋企直頭無開電視添呀 ~
今晚 12 點先瞓 好在聽日番半日 同埋我教 8 點先起身 咁瞓 8 個鐘都 ok 架 哈 ~
2013年9月26日 星期四
魚香茄子 + 蝦味蛋炒飯 ( 26-SEP-2013 )
( 26-SEP-2013 THU )
攰呀 但都係同平時一樣 7 點 25 分起身 其實可以瞓到 8 點 不過醒咗再瞓反而係有壓力 因為始終要番工嘛 ~
今朝涼涼地咁呀 實在太好 如果日日係秋天就好 lu ~
早餐食奶油多 我叫咗奶醬多架 好在後尾醒一醒 即刻話係奶油多咋 我覺得奶醬好漏呢 ~
番到菇場第一件事係比人情比 8 卦 佢哦咗一聲 可能佢好愕然 之後我洗埋杯就開 skype 同佢講頭先封利是係人情 佢話點解又比番嘅 咁我咪話囉 我 d 朋友話既然你咁勇開口問人 "攞番" 人情 咁我都比啦 之後佢仲好意思話好怪咩 咁我話你成日口口聲聲話結婚擺酒係想人替你開心 但妳又開口問番我攞番人情 佢話我 d 朋友唔了解佢喎 話擺酒唔係賺人情 我費事再串佢咋 唔係為人情做咩問我攞番人情先 終於睇清楚呢個人 以後我一定唔會再主動約佢食早餐同 lunch 呢個人令我太失望喇 我依家都無再主動同佢打招呼 佢望到我 我笑一下咁囉 其實我勁想唔笑架 哈 ~
最搞笑幾個朋友都不約而同同我講 唔駛再請佢食飯 咁梗係啦 如果佢夠膽講 我真係毫不客氣串爆佢架 講難聽嘅說話幾咁易呀 唔好迫我 ~
今日食完 lunch box 就去銀行入票就周圍行 買咗件外套比媽咪 之後糟糟打黎傾計 傾咗半個鐘 原來已經 1 點 50 分 嚇得我急急番菇場喇 ~
放工唔駛買餸 所以去行下商場先番屋企 勁爽呀 ~
6 點半開始預備 之後糟糟又打黎 又傾咗半個鐘 傾完即煮飯喇 ~
7 點半搞掂 不過好餓 所以食印尼撈麵 因為今晚嘅炒飯只係夠里奧大人同 lunch box 嘛 點知里奧大人打黎話放工 咁我等多陣先煮餸啦 咁可以一齊食嘛 ~
是日晚餐 - 魚香茄子 + 蝦味蛋炒飯
魚香茄子 - 今次買 3 條茄子 真係食得好滿足喇 其實勁想學人走油 顏色靚好多嘛 不過實在要用好多油 唔捨得呀 哈 ~
蝦味蛋炒飯 - 里奧大人話今次 d 炒飯好味呀 口感又掂 我都覺呀 因為平時炒飯係一 pat pat 咁嘛 同埋今次我落咗多油 又加咗蛋 可能香 d 啩 ~
洗埋碗 抖多陣就去徑步喇 里奧大人做公司嘢 所以我自己徑 9 點 20 分徑到 9 點 40 分 都唔錯啦 對於我呢 d 懶人黎講 哈 ~
勁感恩呀 因為徑完行番屋企開始落雨呀 ~
沖完涼就睇報紙 之後又打機 不過今晚打到 11 點半就瞓 lu ~
2013年9月25日 星期三
酸梅麵豉蒸排骨 + 紅莧菜 + 芫茜皮蛋魚片湯 ( 25-SEP-2013 )
( 25-SEP-2013 WED )
今朝超級勁唔想起身呀 因為呢排都好夜瞓 係時候要教番 11 點瞓喇 因為唔夠瞓對眼好澀 呢下最慘 ~
早餐食雪菜肉絲米 今次正呀 因為係肉片 唔駛 "new" 咁耐 ~
番到菇場 我同 8 卦講如果無帶飯就請佢出去食飯 因為我無去飲 其實我星期一已經同佢講 不過佢無覆我 咁今朝佢竟然同我講話 叫我不如比番人情佢喎 咁我終於知點解佢星期一唔覆我啦 佢最想要嘅係錢 仲好話如果請食飯 佢老婆唔熟我 覺得我好怪喎 衰 d 講 佢 9 月頭結婚 都隔咁耐 我唔鬼理佢都得 不過日日見就費事啦 我知道收到帖就要比人情 我仍都知道人唔到禮要到 但真係無諗過佢結婚果日 我每月一到根本無可能去到嘛 又唔係特登唔去喎 而佢都知我次次都 S/L 架啦 同埋我同其他同事又唔熟 叫人比住先又唔係咁好 ~
問哂屋企人同朋友 個個都叫我比番佢 因為塞住佢把口 唔好等佢日日咒我喎 為咗幾百而咒我 真係好恐怖 不過 8 卦老婆把口係好毒 8 卦同我講 佢老婆 3 年級小息玩棋 次次玩完都無人執得佢執 所以佢老婆就咒 d 同學有命玩無命執 真係好惡毒下 ~
比個咁嘅極品搞到我無咩胃口 所以差唔多 1 點先食 lunch 就咁叮費刁算喇 ~
之後有朋友又教我點做 真係差唔多全日都講緊呢單嘢 哈 所以好快又放工咁 ~
放工去街市買餸 順便買埋聽晚嘅餸 情願一次過重 d 都好過晚晚去街市 ~
番到屋企即預備啦 之後拖地同開機洗衫 開埋火滾湯就可以抖抖喇 ~
之後糟糟 7 點打黎 一傾就傾到 8 點 最搞笑佢有個同事又係好縮骨 英文名又係同 8 卦一樣 係咪咁邪呀 哈 ~
傾下傾下其實完全唔記得要淥菜 同埋唔記得自己開火滾湯 好在無煲燶咋 ~
是日晚餐 - 酸梅麵豉蒸排骨 + 紅莧菜 + 芫茜皮蛋魚片湯
酸梅麵豉蒸排骨 - 無咩胃口 所以整酸梅麵豉 開胃 d 呢 ~
紅莧菜 - $8/斤 所以試下 不過里奧大人唔鍾意食 話好似湯渣 d 菜喎 咁即係咩呢 哈 ~
芫茜皮蛋魚片湯 - 連續兩晚食咖哩 又夜瞓 有瘡要爆啦 痛到呢 所以要下一下火呀 ~
里奧大人 8 點半打番屋企 不過我聽唔到 20 分鐘之後打比佢 我仲以為佢放咗工 原來係有 urgent 嘢做仲未走得 叫我食先 唉 佢差唔多 10 點半先番到屋企 番到屋企即食飯 之後即沖涼 睇陣 Ipad 就瞓覺 我就打機打到差唔多 12 點先瞓 ~
2013年9月24日 星期二
楓林小館 @ 大圍 ( 24-SEP-2013 )
椒鹽生中蝦 ( $240 ) - 一上枱好香架 呢度 8 兩有 8 隻要 $240 我覺得貴呀 有 d 就有膏 有 d 就好細隻 但家姐同事居然話食 2 隻已經好飽 實在太誇喇
紅燒乳鴿 ( $90) - 好一般啫
蝦醬通菜 ( $70) - 好夠鑊氣 但好細碟呀 哈
生炒排骨 ( $85 ) - 多肥豬肉呀 最驚 都係新斗記最好食 夠乾身
送架 但唔記得係合桃露定腰果露 因為完全無味道 @.@
我地見到咁大粒湯丸好開心啦 點知難食到 林過豆腐呀 完全唔煙韌 真係老人家唔咬直吞都唔會梗親呀 全宇宙最難食 @.@
芬達 $12 - 樽裝真係好飲 d
辣醬芥辣真係好舊式酒家先有呢
( 24-SEP-2013 TUE )
今朝里奧大人好早起身 原來係要上廠 尋晚問佢就咁話上大陸 等我以為係上大陸 office 添 ~
個天仲有 d 煙霞 同埋仲係有小小焗 不過就唔係好熱 開始有秋意喇 開心開心 ~
早餐食芝腿治烘底 慘啦 開始有 d 厭 但諗唔到食咩又係食佢喎 ~
菇場唔忙實在太好 因為我實在無心機做嘢 想快 d 到 12 點半放工 ~
今日家姐 off 全日 所以我都 off 半日 約埋糟糟同媽咪一齊去飲茶行街 ~
約咗糟糟 12 點 45 分喺菇場附近等 之後再車埋媽咪 工人一齊去沙田大會堂美心皇宮飲茶 好在家姐去咗攞位先 咁我地去到可以即刻有點心食 哈 ~
呢間美心皇宮嘅點心都幾好食 仲有我地最鍾意嘅推車仔 今日成日講錯嘢 明明想話蛋散又講咗馬仔 之後明明想講茄子釀蝦膠又講咗釀花膠 嚇到佢地覺得點解點心用花膠咁高級 呵呵 ~
糟糟勁想食鳳爪 所以次次見到點心車都望 咁佢望唔到就我講比佢聽啦 咁之後家姐無啦啦話有我勁想食嘅節瓜釀魚肚 但其實我同媽咪同糟糟講 我勁想食茄子釀蝦膠 無話想食節瓜 但家姐係都話我有講 好在糟糟都話我無講勁想食咋 後尾我終於知道家姐點解話我講節瓜 因為我講過比糟糟聽嘛 但唔好屈我話勁鍾意食嘛 哈 ~
炸蝦角 - 啖啖蝦肉真係幾正
水晶鮮蝦餃 - 又係啖啖蝦肉
干蒸牛肉 - 依家好小有得食 所以點都要叫黎食 我鍾意食干蒸多過山竹呢
薑蔥牛柏葉 - d 牛柏葉好爽
柚皮鳳爪 - 糟糟想食鳳爪 所以叫喇
瑤柱煎蝦米腸 - 我同家姐最驚食蝦米腸 家姐仲驚有蔥添 衰糟係都叫黎食 食小小又唔食 媽咪同工人又唔食得 咁要我食哂啦 衰
切雞飯 - 媽咪依家出去飲茶只可以食切雞飯同菜咋 雖然覺得好慘 不過難得佢肯戒口都唔引佢啦 等到血糖穩定唔駛打針 再同佢食過啦 今日佢都破戒食咗 1 粒蝦餃 因為媽咪其實可以食 4 隻蝦嘅 所以我叫佢食粒蝦餃 一齊食開心 d 嘛
懷舊千層糕 - 超好味 有蛋黃有冬瓜蓉 呢 d 先夠正宗嘛
香芒凍布甸 - 糟糟一坐低就叫 我話凍都變熱啦 最後先叫咪仲好 但佢真係食咗小小點心就食喇喎 之後佢行去搵點心 我食咗佢一半 因為條友成日食剩嘢 唔食就唔食架喇 衰 家姐話佢次次去酒樓飲茶 一次叫幾棟點心架 所以我喺度 我唔準佢叫 食唔哂我會鬧佢 但鬧佢呢 家姐同糟糟反而狂笑 痴線架 @.@
我鍾意個杯
飲到差唔多 3 點 之後去新城市廣場 估唔到唔焗喎 同埋係無咩人 同星期六日行係兩個世界 ~
今日超感恩 因為一田卡有折 咁啱媽咪又睇啱咗頂帽 所以即送比媽咪喇 最緊要媽咪開心呢 ~
之後陪糟糟睇枕頭同電視機 佢買完枕頭就去無印同一田超市 我之前勁想喺 Ikea 買三文魚扒 今次喺一田買仲抵 $127 減到 $108 再 95 折 所以即買 2 pack 再買埋低脂芝士比媽咪就走喇 ~
車咗媽咪番屋企都已經 5 點喇 本來想去唱 K 但又 book 咗位食飯 所以唔去唱喇 轉去九展車行睇車 睇咗 1 個鐘 行到有 d 攰 同埋開始肚餓 lu ~
估唔到塞車 之後去泊車 d 位窄到呢 同埋停車場係半層半層咁計 所以 4 樓等如 8 樓 唔怪得好似轉咗咁多彎咁啦 ~
去到楓林小館啱啱好 7 點 最離奇係佢地居然無幫我地 mark 低 book 咗 7 點 好在有枱咋 又會咁離譜嘅 ~
家姐唔鍾意食中菜家嘛 所以好奇怪點解佢會黎食 原來係佢同事講到好好好好食 同埋食到好飽好飽 但我地一致認為都唔係咁好食啫 ~
本來係啱啱好 之後食埋碗糖水就覺得超勁飽啦 所以行個大圈先去停車場 ~
雖然今日就咁飲茶同行街 但我地都覺得好攰 之後又講話 d 闊太生活真係幾悶 雖然有錢啫 但買嘢都會買到悶家嘛 嘩哈哈 ~
今日家姐全包 糟糟就比泊車費 真係爽喇 ~
番到屋企即沖涼喇 差唔多 9 點幾里奧大人都番到屋企 實在太好 唔駛等咁夜 ~
我依家玩緊 Line 嘅 PokoPang 原來我個舊同事都有玩 不過我唔 make sure 係咪佢 但見佢比樹葉我 我就比番佢啦 之後佢今日無啦啦 Line 我 原來真係佢 真係大大話話差唔多 10 年無傾計無見 估唔到佢仲記得我 呵呵 ~
同佢 9 點 Line 到 10 點 之後佢話手攰 所以就傾電話 一傾就傾咗差唔多 2 個鐘 真係耳仔都痛埋 ~
差唔多 12 點先瞓 真係超級勁攰呀 ~
紅燒乳鴿 ( $90) - 好一般啫
蝦醬通菜 ( $70) - 好夠鑊氣 但好細碟呀 哈
生炒排骨 ( $85 ) - 多肥豬肉呀 最驚 都係新斗記最好食 夠乾身
送架 但唔記得係合桃露定腰果露 因為完全無味道 @.@
我地見到咁大粒湯丸好開心啦 點知難食到 林過豆腐呀 完全唔煙韌 真係老人家唔咬直吞都唔會梗親呀 全宇宙最難食 @.@
芬達 $12 - 樽裝真係好飲 d
辣醬芥辣真係好舊式酒家先有呢
( 24-SEP-2013 TUE )
今朝里奧大人好早起身 原來係要上廠 尋晚問佢就咁話上大陸 等我以為係上大陸 office 添 ~
個天仲有 d 煙霞 同埋仲係有小小焗 不過就唔係好熱 開始有秋意喇 開心開心 ~
早餐食芝腿治烘底 慘啦 開始有 d 厭 但諗唔到食咩又係食佢喎 ~
菇場唔忙實在太好 因為我實在無心機做嘢 想快 d 到 12 點半放工 ~
今日家姐 off 全日 所以我都 off 半日 約埋糟糟同媽咪一齊去飲茶行街 ~
約咗糟糟 12 點 45 分喺菇場附近等 之後再車埋媽咪 工人一齊去沙田大會堂美心皇宮飲茶 好在家姐去咗攞位先 咁我地去到可以即刻有點心食 哈 ~
呢間美心皇宮嘅點心都幾好食 仲有我地最鍾意嘅推車仔 今日成日講錯嘢 明明想話蛋散又講咗馬仔 之後明明想講茄子釀蝦膠又講咗釀花膠 嚇到佢地覺得點解點心用花膠咁高級 呵呵 ~
糟糟勁想食鳳爪 所以次次見到點心車都望 咁佢望唔到就我講比佢聽啦 咁之後家姐無啦啦話有我勁想食嘅節瓜釀魚肚 但其實我同媽咪同糟糟講 我勁想食茄子釀蝦膠 無話想食節瓜 但家姐係都話我有講 好在糟糟都話我無講勁想食咋 後尾我終於知道家姐點解話我講節瓜 因為我講過比糟糟聽嘛 但唔好屈我話勁鍾意食嘛 哈 ~
炸蝦角 - 啖啖蝦肉真係幾正
水晶鮮蝦餃 - 又係啖啖蝦肉
干蒸牛肉 - 依家好小有得食 所以點都要叫黎食 我鍾意食干蒸多過山竹呢
薑蔥牛柏葉 - d 牛柏葉好爽
柚皮鳳爪 - 糟糟想食鳳爪 所以叫喇
瑤柱煎蝦米腸 - 我同家姐最驚食蝦米腸 家姐仲驚有蔥添 衰糟係都叫黎食 食小小又唔食 媽咪同工人又唔食得 咁要我食哂啦 衰
切雞飯 - 媽咪依家出去飲茶只可以食切雞飯同菜咋 雖然覺得好慘 不過難得佢肯戒口都唔引佢啦 等到血糖穩定唔駛打針 再同佢食過啦 今日佢都破戒食咗 1 粒蝦餃 因為媽咪其實可以食 4 隻蝦嘅 所以我叫佢食粒蝦餃 一齊食開心 d 嘛
懷舊千層糕 - 超好味 有蛋黃有冬瓜蓉 呢 d 先夠正宗嘛
香芒凍布甸 - 糟糟一坐低就叫 我話凍都變熱啦 最後先叫咪仲好 但佢真係食咗小小點心就食喇喎 之後佢行去搵點心 我食咗佢一半 因為條友成日食剩嘢 唔食就唔食架喇 衰 家姐話佢次次去酒樓飲茶 一次叫幾棟點心架 所以我喺度 我唔準佢叫 食唔哂我會鬧佢 但鬧佢呢 家姐同糟糟反而狂笑 痴線架 @.@
我鍾意個杯
飲到差唔多 3 點 之後去新城市廣場 估唔到唔焗喎 同埋係無咩人 同星期六日行係兩個世界 ~
今日超感恩 因為一田卡有折 咁啱媽咪又睇啱咗頂帽 所以即送比媽咪喇 最緊要媽咪開心呢 ~
之後陪糟糟睇枕頭同電視機 佢買完枕頭就去無印同一田超市 我之前勁想喺 Ikea 買三文魚扒 今次喺一田買仲抵 $127 減到 $108 再 95 折 所以即買 2 pack 再買埋低脂芝士比媽咪就走喇 ~
車咗媽咪番屋企都已經 5 點喇 本來想去唱 K 但又 book 咗位食飯 所以唔去唱喇 轉去九展車行睇車 睇咗 1 個鐘 行到有 d 攰 同埋開始肚餓 lu ~
估唔到塞車 之後去泊車 d 位窄到呢 同埋停車場係半層半層咁計 所以 4 樓等如 8 樓 唔怪得好似轉咗咁多彎咁啦 ~
去到楓林小館啱啱好 7 點 最離奇係佢地居然無幫我地 mark 低 book 咗 7 點 好在有枱咋 又會咁離譜嘅 ~
家姐唔鍾意食中菜家嘛 所以好奇怪點解佢會黎食 原來係佢同事講到好好好好食 同埋食到好飽好飽 但我地一致認為都唔係咁好食啫 ~
本來係啱啱好 之後食埋碗糖水就覺得超勁飽啦 所以行個大圈先去停車場 ~
雖然今日就咁飲茶同行街 但我地都覺得好攰 之後又講話 d 闊太生活真係幾悶 雖然有錢啫 但買嘢都會買到悶家嘛 嘩哈哈 ~
今日家姐全包 糟糟就比泊車費 真係爽喇 ~
番到屋企即沖涼喇 差唔多 9 點幾里奧大人都番到屋企 實在太好 唔駛等咁夜 ~
我依家玩緊 Line 嘅 PokoPang 原來我個舊同事都有玩 不過我唔 make sure 係咪佢 但見佢比樹葉我 我就比番佢啦 之後佢今日無啦啦 Line 我 原來真係佢 真係大大話話差唔多 10 年無傾計無見 估唔到佢仲記得我 呵呵 ~
同佢 9 點 Line 到 10 點 之後佢話手攰 所以就傾電話 一傾就傾咗差唔多 2 個鐘 真係耳仔都痛埋 ~
差唔多 12 點先瞓 真係超級勁攰呀 ~
訂閱: 文章 (Atom)


text:
原先plan o左琴日去mTm 到聽美容講座, 因為佢話我之前買嗰隻$1800既反地心吸力面膜有d technical issue (唔通就係咁而令我怒爆暗瘡?!), 所以專誠攪o左個美容講座for d Diamond members, 而得一個位籍既Pearl member 就有幸俾我抽到喎 (都唔知真定假) , 不過我肯去係佢話聽完個美容講座可以有張$500 coupon…….哇蟹, 咁so 既野我呢d 婆仔當然 "tiger + crab" 話會去啦
點知早兩日亞仔話仔媽之前申請TVB收費台有野送, 佢就揀o左要兩張勁歌飛俾我o地喎 (well, 佢太客氣啦其實我唔係好like呢d野, 我巧鬼死驚會上鏡嫁ma
仲要係撞正我聽美容講座, 唉……好彩記得小桃子話想try吓隻熊貓eye mask, 於是叫佢幫我頂包, 咁佢咪可以平d買呢隻mask之餘, 我又唔會覺得”蝕”o左, 而我又可以陪亞仔tim我o地7pm要响調景嶺地鐡站集合……嘩嘩嘩, 原來咁多人嫁, 要成6架大城巴先可以pick up 晒我o地呢班觀眾去電視城1號錄影室去到見到個logo, 我當然會snap shot 吓啦, 點知 "食蕉" 哥哥已經巧cool咁話呢到唔可以影相, 入o左廠之後又有人用咪好cool咁話錄影室係禁止攝影, 如估發現會即刻趕走, 所以冇得影相lu原來琴晚既勁歌係溏心之夜, 大契,細契,鮑鮑,Alfred,常在心同埋其他溏心既演員, 仲有亞仔呢期勁like既法拉tim (哼 !), 雖然我想琴晚d嘉賓係華仔, Sammi, Joey, 但是我d亞Q精神又同自己講, 算啦一場來到咪當見識吓啦, 話晒自己咁大個人都未睇過電視錄影, 聽日咁又 "r" 到篇blog 來寫……只要個cam-man佢影我唔到, d friend 睇我唔到咪得law好彩話咁快就拍完, 大契,細契,舅父波同埋常在心就好nice同後面d觀察打招呼
),
, 其他演員已經做o左快閃黨lu
致謝
我發覺常在心有條巧修長既long legs 呢
,
走嗰陣仲以為有禮品包派tim, 點知…….冇喎(哼 !)
出番北角9:15pm到, 於是同亞仔上o左東寶食飯, 點知見到佢大大佬响樹同d vendor食飯, 攪到要一齊坐, 我唔單止唔可以snap shot 仲要扮nice咁同佢o地食 (話晒佢係亞仔公司既話事人), 早知去麥記食好過啦(哼 !)


text:
Friday, February 01, 2008
奇想
今期我又諗咩呢?其實自從有左nic house之後,莫過於都係想要爽爽,尤其當d人一定要搵粉紅色比個囡時,我真係好想自己有個囡,著晒d好型既衫比你地班人睇,同埋邊個話細路唔可以型,一定要可愛架?邊個話女仔一定要著裙唔著褲架?都唔知係d人太冇品味,定係我d品型太與別不同,宜家呢個年代既小朋友真係可以好型好靚架,同埋我最鐘意就係mix and match啦,都唔知點解d人下下都要問有冇set賣,自己襯仲靚啦
不過要爽爽呢個念頭,老公要我達標先可以諗喎,呢樣野對我黎講真係好難,首先要有50萬cash係手,跟住就係家庭總收入要有5-6萬囉,真係難到呢?我諗40過後都未必fulfill得到,哈哈.老公開出呢個條件,係因為佢話我咩都要好,買野比個女仲唔係下下買最好最貴咩,咁就一定要我有好多錢係手先比我生,um...說真的,我真係會咩都要好架,不過都會有個譜既,好似佢問我,如果要買架bb車,你會買幾多錢,我答佢二千幾啦,我一定要買chicco架,因為我家姐都係買呢個牌子,就算唔一樣,我都要一樣咁穩陣,你唔可以叫我買幾百蚊,得幾枝鐵枝個d,一陣推推下成架散左你就知死,跟住佢又回敬我一句,佢d同事就係話chicco貴,唔駛買咁貴喎,用得個幾年,買貴野好嘥喎,咁又真係唔係咁講架喎,2xxx用到3歲,一年都係幾百,有幾貴呀,買千鬆d既,可能用年半就要換,咪又係嘥氣?佢又忽然好似覺得我好有道理,又冇再同我係呢個話題上再講,我唔知我呢d係唔係歪理啦,總之我唔一定要用最top既野,不過一定要過得到我自己囉,我諗係父母既,都會想比最好自己既子女架啦,基本上我覺得如果有爽爽既出現,肥豬鍚佢會比我鍚佢多10倍囉,佢話佢一定唔會做打仔囡o個個喎,佢就真係識揀喇,做好人梗係好啦,我就要做醜人,我真係唔得佢死呀,噓~~
呢個奇想我已經諗左幾個月架喇,唔知唔知幾時先會成真呢?希望呢一日唔會離我太遠,嘻嘻
3 comments:
- yayoi said...
-
mark 6中左點用我成日都諗o架!! 竹生都伯諗o架喎!好正常o者~
我覺得肥豬咁燥狂, 唔打都會鬧啦!! 同埋有時小朋友真係要鬧下打下(梗係唔係虐打啦),而家d細路真係可以好恐怖o架!!
chicco d野係幾貴o架, BB床減左都要4k幾, 但真係幾靚o架~
BB車2千幾係少少貴, 但都唔係好過份, bb床就真係天價囉~
我打算買chicco 奶煲呀! 其實佢都比其他brand貴, $6xx咩都冇得送, 其他brand會多多少少都送下奶樽o架嘛~
- February 05, 2008 10:41 AM
- Nic Nic said...
-
諗mark 6我都知好多人都會諗,不過我係有時間就會諗下架喇,好變態
肥豬係燥狂架,不過我覺得佢對住爽爽應該係另一個人,哈哈
我都知chicco好貴,不過真係靚喎,同埋我覺得車真係要耐用先得架喎
但係到我生先再諗啦,哈哈
- February 11, 2008 6:07 PM
- yayoi said...
-
竹生話2千幾一部bb車差唔多喎! 哈哈!佢話好多牌子都咁上下啦~
- February 12, 2008 9:13 PM


text:
洗好哂,晾好哂所有嘢之後,抖咗一陣,check 完 e-mail 之後就開始整蛋糕喇!蛋糕係整定嚟星期日帶去探阿爺,阿嫲同表舅父嘅,今個禮拜日再唔去的話,就無車上山喇,到時要搭的士上去,肉痛死喇!
點解我會叫呢個蛋糕做家鄉蒸蛋糕呢,係因為除咗我同 Lily 呢兩大家族之外,好似咁耐都未見過有其他人會咁樣整,多數蒸蛋糕嘅方法都會好似焗海綿蛋糕咁將雞蛋打至發白,而呢個蒸蛋糕就唔會咁做,而且係唔會落油嘅,一來健康啲,二來整完之後清洗用具都方便好多,好快手攪掂.再者,材料非常簡單,又唔駛用爐焗,啱哂果啲屋企無焗爐,又無電動打蛋器,但又想自己整蛋糕嘅朋友.
呢個家鄉蒸蛋糕可以話係我踏上整蛋糕之路嘅 "啟蒙老師",第一個整嘅蛋糕就係佢喇!當時因為未有焗爐,所以多數都係蒸蛋糕,而且喺我個家族裡面,個個親戚唔知點解都好鍾意食,就連全場最細嘅添添都好鍾意食呀!我當年就係因為好恨食先至會叫伯娘教我整咋!
雞蛋 4 隻
糖 80 克
中筋麵粉 170 克
吉士粉 30 克
泡打粉 1 茶匙
- 蛋液加入糖之後,一定要座熱水拂打,否則糖就好難完全溶解,蒸出嚟嘅蛋糕就會
變成兩層,因為唔溶嘅糖會沉低.我自己就習慣一開始整時已經用最細火煲住鑊水
,當加糖後就可以將攪拌兜放上蒸架上拂打,由於之前只係用最細火嘅關係,所以
唔使驚會過熱而令蛋液凝固.
蛋器做攪拌工作,一手不斷慢慢轉動斜放 45 ° 嘅打蛋器,另一手就不斷咁慢轉攪拌
兜,咁樣麵粉就好容易同蛋液混合好.
譜用足 200 克麵粉.
番出嚟之後無任何嘢黐住竹簽即代表已經蒸熟.如果你屋企有個大模可以裝起哂全
部麵糊一次過蒸的話,咁時間就大約係 30 分鐘.


text:
唉!估都估唔到,係9月1號嘅學生開學日,對於我嚟講,不但只唔係一個新開始,反而係一個失落的日子!
今日收到一個家長嘅電話,通知我佢個囡唔再學琴,我覺得好意外,因為佢學習都幾穩定,於是我便主動問佢原因 (平時我係唔會問原因,佢鍾意講就講,唔講就算,反正佢都決定咗唔再學,況且佢講嘅原因都未必係真),佢話個囡最近係學校入咗樂團,識到人介紹一個喺佢屋企附近嘅老師,所以想試吓咁話,但其實我知道呢個唔係真正原因囉,因為我係上門教佢個囡,根本毋須要搵個喺屋企附近嘅老師,不過無所謂啦,我條命就係咁o架啦!
每一次我收到一個新學生時,總會有一個舊學生走;又或者新收學生學費嘅總和同即將走嘅舊學生學費總和一樣,所以我會覺得好唔開心,點解每次諗住可以賺到多啲錢時,總會流失番相同數目,硬係唔俾我賺多啲咁.後來,媽咪知道我經常為此而唔開心,佢就安慰我,同我講:「你試吓掉番轉嚟諗,個天已經對你好好o架啦,知你將會有學生走,佢就俾定個新生你,填補番條數,咁唔係好好咩!」我聽完之後,我就開始 "放低",心情都輕鬆咗,所以媽咪對我嚟講真係好重要,每次我有唔開心,同佢 "呻" 完,佢都會開解我,等我個心舒服啲,但係依家已經再無呢支歌仔唱 lu!
今次呢個學生走,其實我係已經預咗o架啦,因為最近我接咗兩份 job,喺老人中心教唱歌,同埋喺一間賽馬會社區中心度教琴,所以都預咗一定會有學生走,只不過無諗過會係呢個啫,因為佢完全無跡象會唔學,而且佢係我其中一個最錫嘅學生,我會不時買啲小禮物同小食 "氹" 佢,其他學生我都好少咁做,一來佢哋大個啲,唔係小朋友;二來我覺得練琴係佢哋嘅責任同本份,應該主動做好,唔應該 "利誘" .
呀,我都要多謝陳晃相老師,因為佢曾經同我講過一句說話:「學生如果有好成績,家長只會覺得係自己個囝囡叻;但若果個學生成績唔好,家長就會覺得係個老師教得唔好,需要轉過個老師啦!」呢句金句真係對我畢生受用,而且面對學生要走時亦無咁執著,唔會攪到自己咁唔開心.


text:
台灣天氣報告日日都話行雷閃電,但係......
↑改得誇張咗 ↓正常返晒
台北車站買飛去瑞芳,No Seat
有冇人可以話我知點可以買到有坐位座的,老人家唔企得耐
殘舊的火車
企左50分鐘,終於落車
架車停定咗,你話我知架車會向左走定向右走呢?指示真係好差
瑞芳站觀光旅遊路線圖 - 好似古代羊皮地圖,都唔知佢寫乜禁Q多字,亂到九彩
係咪入左防空洞
出口處有兩部CCTV
瑞芳車站
睇書講叫你去右邊惠康(台灣叫頂好)等巴士,宜家個站搬咗去左邊直走100米
如果你想坐的士去九份,無得睇錶,劃一收費$180-
天氣好
藍天白空
頭文字D "峠"
開始要迫入去
~多人到呢~
冰滴咖啡,咖啡係利尿飲品,要坐低慢慢品嚐先好,急急就麻煩喇~
九重町,唔知我請大佬黎依到飲沙冰,大佬飲唔飲呢?
阿滿芋圓,乜圓物圓,啫係Q的食物
只係諗起楊千嬅首小城大事
d酒板放得幾整齊
間舖頭放得重整齊
台灣小食"花生捲",食完個人清涼晒
大冬瓜
賣鬼太郎笛,無幫依間買
幫襯咗低能d個間,買左隻鴨仔陶笛
燒雞脾菇,食菇都可以食到兩位靚姐禁豬圓肉潤,想必一定好好食
行左一陣子,一樣禁多人
買條腸補充下體力先
阿姐即燒
條腸肥到
好多舖都買腸腸
大貢丸,真係好大粒,銀包禁大
"九份紅糟肉圓",紅色一塊野,好Q核突
護理長的店,狠辣由前國泰醫院護理長新手炒製,我埋
撚得你邊個炒 戇九
綠波廊
小朋友一定鐘意依間舖
可借宿一宵,不過唔知幾錢
有好多舖都係俾人坐低休息下睇吓風景
古窗
茶陶畫
阿妹茶樓,阿妹係阿妹茶樓飲完茶出黎喇
石梯石刻
香草舖子 - 薰衣草專門店
電錶唔同香港
個信箱幾靚,不過好似穿低
相片太多,不能盡錄


text:
今日係annual dinner, 本來都幾期待既, 仲故意捲髮及化少少妝返工, 但見到個seating plan唔係太鍾意, 因為要同我既朋友tracy佢地分開, 於是我向secretary head請求想調位, 但最後都係失敗, 竟然調其他人去tracy果邊都唔調我, 真係覺得幾唔開心架, 仲唔想去, 但最後都係出席左
我哋會場一共有五張台, 終於見到我哋公司book定既座位啦~
各部門既director及高級人員坐既座位, 果然係最靚既位
等我哋呢個部門影相先, 但多左legal dept既sunny, 不過冇所謂啦^^
呢張台度只同may熟, 呢個就係口中成日講既HR
毎人都有一張bingo, 但我毎行都欠兩個號碼, 最後當然冇獎啦
我自己既座位, 睇落去好似好靚咁
未成野之前先由我哋公司最大既老闆致歡迎詞先, 講真都幾悶
首先食乳豬先, 仲可以好似片皮鴨咁用皮包住乳豬皮食, 超好味
仲有蠔鼓及菜苗, 個菜苗真係好味, 不停地食
食飯中途有個估歌仔遊戲, 仲搵靚仔鬼佬shawn親自為我哋獻唱
除此之外仲有金大班為我哋唱歌, 都唔知佢唱咩, 好難估到首歌
玩完後又再食野, 呢個蝦球及西籣花, 連我唔食蝦都覺得好味
仲有呢個炸蟹柑簡直一流啦, 蟹肉又軟, 又炸到好脆
當然唔少得呢個蟹皇翅啦, 魚翅好似牙簽咁粗架
同其他人唔係太多野傾, 覺得好無聊, 於是又影下個菜譜先
個菜譜封面都幾靚, 簡單得黎又高級感覺
第一個搞笑表演開始, 見到四位帶住兔耳跳nobody超正, 係王祖藍既nobody版, 增加搞笑氣氛
佢地跳舞既兔仔耳, 仲有燈著, 真係好鍾意~
仲有呢個英文版既粵劇, 都幾搞鬼, 仲要女扮男, 男扮女
仲要扮恐怖樣去跳舞, 睇其中一位director扮彊屍幾開心, 仲維肖維妙
仲有呢個艷舞部分更加唔可以錯過, 尤其係風騷既金大班, 實在係難得一見
仲有其中兩名大粒跳浪漫舞, 但connie既跳跳下就暈
最後由大老闆及我哋既dept head一齊跳舞, 佢地都跳得幾勁喎
好啦, 之後又食野啦, 係南非鮑魚, 咁大個女第一次食, 仲好似個手心咁大, 超級好味!!
當然唔少得鮑魚既close up啦, 同隻冬菇一樣咁大, 真誇張
仲有呢味炸子雞, 可惜我已經飽, 唔可以食到好味既食物
仲有我帶起兔仔耳, 終於可以帶到啦, 如果係我既就更好
阿may帶都算唔錯既, 仲笑得好燦爛
同客戶服務部既靚女zenith影相先, 佢都幾nice架
同兩名靚女影下相先, 自己都變靚女(簡直痴線=_=")
等我都帶下兔仔耳影返張相先, 遠睇都唔錯咁
再同tracy影張相先, 我個pose咁騎呢
終於到左抽獎時間, 又到大老闆抽大獎, 但無論係現金獎, 或惠康coupon等都冇我份
最後都係影相吧!! 再同may 及slyvia影相先
再同jodie, brenda及tracy影相先, 兔仔耳同jodie幾襯喎
再同超級好人既ada影相, 再加埋tracy
tracy玩bingo仲左五百元現金獎咁開心!? 一於影下相先, 好羨慕~
後來ami及johnny都一齊黎影相, 恭喜哂三位幸運兒^^
我同sunny都冇抽中獎品, 只好拎住我哋間中玩既卡game影下相
連中左頭獎既natalie都過黎影相, 大家似乎好開心呢, 再次恭喜咁多位~
大家黎黎張大合照先, 呢次有埋shirley份, cheers~~
影完相之後, 大家先拎annual dinner用品返公司, 我哋係公司狂歡之後再返屋企, 已經好累呢...但都玩得幾開心
p.s. 今日有其中一位好友酸梅生日, 先祝佢生日快樂先~
kumi's new life
2011年1月21日 星期五
annual dinner終於到
今日係annual dinner, 本來都幾期待既, 仲故意捲髮及化少少妝返工, 但見到個seating plan唔係太鍾意, 因為要同我既朋友tracy佢地分開, 於是我向secretary head請求想調位, 但最後都係失敗, 竟然調其他人去tracy果邊都唔調我, 真係覺得幾唔開心架, 仲唔想去, 但最後都係出席左


text:
01. 有熱辣辣ge魚柳包/薯餅/熱朱古力做早餐
02. 返到學校好多人同我講生日快樂,估唔到有人知
03. 估唔到J神冇堂都返黎,一定係黎見我頂喇XD
04. 同同學玩Ipad飛行棋,N年冇玩好懷念
05. 我個redo力場又再啟動,已經連埋後備果輯兩輯都俾哂佢,依然係要redo Orz
06. 放學去飲茶俾班同學迫食壽包,超大個仲要蛋黃蓮蓉餡,食到差D想嘔囧
07. 之後自己一個去影相,本來又打算返上環影到去中環,不過冇時間直接去左中環警署影
08. 去銅鑼灣搵小●時撞到Patrick,初時以為小●玩野約左佢唔話我知,點知原來純粹巧合Orz
09. 明明係因為未肚餓所以行陣街,但又走去宜家食爆谷,隔離果個仲過份到食熱狗囧
10. 響dcfever見到我個夢想腳架袋減價減到$990好心動,但因為連腳架都冇所以冇買Orz
11. 響街度見到有個女仔笑到成隻馬咁,之後我又跟住笑,笑左幾下就話其他人會以為我癲XD
12. 上左SOGO書店度渾吉,係咁睇雜誌但只係留意封面寫有D咩贈品囧
13. 去到Pizza店只係叫左碟有陳皮味ge ribs,仲要超大份Orz
14. 期間仲有隻極品外國Bear坐左響我後面,本來諗住叫小●幫我同佢合照但最後都冇Orz
15. 飽到要打包之後仲要走去食Cake,原來一路唔肯講果間就係我一開始估果間囧
16. 最後聽住Duffy搭巴士返屋企,好有feel
17. 搭車期間有人打黎唱生日歌,第一下以為係果個人,點知一路唱一路笑發現原來係的土黎Orz
18. 有成四十幾個人響facebook同我講生日快樂,完全冇預料過會有咁多人留言,都幾感動下
19. 當然仲有其他途徑恭喜我ge朋友,ar昌成功爭取到最後一個同我講生日快樂囧
20. 今年ge生日願望除左發達之外就係全部鬼佬架仔都識講中文囧


text:
大約十二點我o地就過關,先o係羅湖商業城飲茶!!!飲完茶差唔多兩點,之後就行商業城!!因為honey係深圳番工,所以之前我都會間中行商業城,不過,只從搞結婚d o野後真係未行過,估唔到而家o既商業城會咁冷清,想搵多幾個香港人都難咁樣!!
可能係生意難做,我o地入o左幾間舖頭,由於無心幫襯,走o既時候d舖頭職員竟然追住我o地追足成條街咁不斷自動減價希望我o地買,由原先開價百六七蚊一減減到八十,我o地繼續行佢又繼續減,直到減到五十...認真誇張,呢個情景相信自香港人流行北上消費,人民幣升值後應該好耐無出現過!!!咁o既價錢我都覺得好抵呢,結果,未來99成功買得心頭好,相信佢一定好開心!!
行完羅湖城我o地再去行萬象城,呢度係一個好大形o既商場,就好似香港o既又一城咁,不過全部都係大舖,所以唔係行o左好耐...(不過其實當時大家都已經行到好支力!),到大約夜晚6點半大家就去等位食小肥羊!!
萬象城o既商場裝飾!
一等就等o左成個鐘,不過都值o既,難得六個人一齊食,叫o左好多唔同o既o野食,食飽飽都係每人約55RMB,抵過我同Honey平時兩個人食好多呢!!!
是晚番到香港屋企已經十一點,真係行到好支力呢,但難得d後生o既齊齊陪兩位老人家,相信佢o地兩個今日一定係好開心o既o者!!!


text:
點解有女朋友仲要打飛機?
我知道好多姐妹都唔明點解啲男人可以日日打飛機,仲要拍咗拖都係咁.作為一個女人,春露小姐我覺得如果自己個男人寧願長期自己打飛機都唔同我攪嘢先會嬲嬲豬,如果唔係平時佢鍾意打幾多次飛機我都無咩所謂.不過對某啲男人嚟講,打飛機係有啲特別意思嘅.
1. 打飛機快靚正
有好多男性朋友都話同另一半做愛呢係好爽歪歪,不過又要前戲又要攬又要鍚,有時都幾攰.如果自己打飛機根本唔洗理對手舒唔舒服,唔洗等埋對方高潮,又唔洗換姿勢,體力消耗少好多,只要滿足到自己就可以啦.所以有時攰得滯又想有高潮嘅感覺,就寧願打飛機啦.
2. 可以睇住心愛嘅AV
每個男人都總有一兩個心愛嘅女優同AV情節,有啲鍾意睇自拍,有啲鍾意玩制服,有啲鍾意睇強姦,睇嘅期間可以無限想像自己就係男主角,好似女人鍾意睇韓劇咁.加上好多AV情節係現實世界根本無機會做,好似唔係個個女朋友都肯畀你顏射,唯有打飛機時用幻想幫補下.
3. 習慣咗
畢竟自己隻左右手由細跟到大,邊個位最舒服最敏感一早就知,有啲位置可能係做愛時反而刺激唔到.所以自己嚟完全可以一開始就到位,速度同觸感都習慣哂,唔洗花時間摸索同熱身.又,有啲男仔話打咗咁耐飛機,耐唔耐都好似探下啲舊朋友咁會想自己嚟返一兩劑喎.
4. 個人時間/空間
打飛機通常都係啲夜闌人靜同好私人嘅地方做,好似床同廁所,個腦又可以完全放空,無責任地諗咩都得,非常relax.其實聽落都覺得好減壓,所以好多男人都會視打飛機時為一個人休息嘅狀態,個感覺應該有啲似你屙屎時唔想畀人嘈,然後全情投入個種暢快感覺.
5. 生理需要
真心,有啲男人係會係好突然嘅情況扯旗,好似做做下嘢好眼瞓都會扯旗,咁女朋友又唔係成日係身邊,遠水不能救近火,谷得多又真係有人話會好唔舒服.更何況女朋友又唔係性奴,總唔可以想攪嘢就叫對方嚟嘅,咁唯有自己攪點啦.
6. 土地問題
係囉,土地問題呀,唔係個個都可以話想攪嘢就可以攪到嘢㗎,要就屋企狀況,身體狀況,酒店狀況,要夾哂天時地利人和,爭啲要睇埋你地時辰八字添呀.要多方面配合先可以攪一次嘢,其實大家都身心疲勞,咁男人等唔到,咪要自己嚟咗先囉.不過又咁諗,通常定期出下火,造愛嘅時間都可以耐少少嘅.
有唔少姐妹可能會覺得男人有女朋友都要打飛機係咪自己滿足唔到對方,或者覺得對方好咸濕,又或者覺得對方唔夠愛自己,但係有啲生理嘅嘢真係控制唔到嘅.即係男人都唔明點解女人要化妝化成粒鐘啦,又唔明點解姨媽到就一定會發脾氣,同埋姐妹們鍾意成日睇oppa都唔代表唔愛身邊個個嘅,有好多嘢大家都係要互相遷就.


text:
2015年10月14日 星期三
脆肉瓜炒扎肉 + 老少平安 ( 14-OCT-2015 )
賣相超核突 哈哈 下次真係要整 d 蔥花上面先
( 14-OCT-2015 WED )
今朝里奧大人明明 7 點 10 分起身 諗住今朝喺公司見客 早 d 起身去食早餐 點知到我 7 點半起身 我仲見到佢刷牙 原來佢話一入廁所就見到隻小強喺牙刷盒上面 咁一定要殺佢啦 但小強走得好快 唔知走咗好邊 佢索性用水周圍沖 好在殺得死佢 之後佢要抹番乾淨地方 所以搞到遲哂囉 咁我又快快手手刷牙沖涼 同埋佢一齊出門口呢 但其實我都唔知要咁快做乜 哈哈 ~
早餐食芝腿治 懶得諗呀 ~
菇場唔忙 傾下 skype 都已經 lunch time 喇 ~
其實今日帶咗 lunch box 架 不過 8 卦無啦啦問我出唔出去食 咁出去食啦 因為我仲爭佢餐生日飯嘛 今日終於請咗 唔駛我成日記住呢 ~
唉 個人又心急又論盡 咁要拎飛嘛 咁我一拎完飛就衝出門口 我頂 唔記得係對自動門呀 好在 8 卦雙手按住我膊頭咋 唔係撞埋去都似 但唔知係頭先驚得滯定瞓得唔好 無啦啦右邊膊頭扯住痛呀 嗚嗚 ~
食完又去買零食 番到菇場啱啱好開工 ~
喺萬寧買架 $9.9/支 細細支唔錯 同埋好潤呀 聽日再買多幾支先
仍然 hea 住等放工 今晚去街市買餸呀 番到屋企預備好哂就即刻用漂白水拖地 勁攰呀 ~
里奧大人今日見客再去會場比辦個客 點知個客唔記得 又要番番酒店比佢 所以 7 點半先番到屋企 如果唔係會早半個鐘就番到呢 ~
是日懶餐 - 脆肉瓜炒扎肉 + 老少平安
脆肉瓜炒扎肉 - 今晚買咗 1 份脆肉瓜 有 3 條架 但尋晚食剩一碗西蘭花嘛 所以煮 1 條算喇 加埋尋晚食剩嘅扎肉 用海皇醬一齊炒 終於又清埋樽醬 呢下最開心呢 ~
老少平安 - 今次買 $10 鯪魚肉 但都食唔哂 里奧大人根本食好小 之後話整一個脆肉瓜炒扎肉就已經得 咁今晚 share 食一個丁麵嘛 佢食麵又唔話飽 所以佢食剩幾飽 我一嘢拎去倒咗去 佢以為我講笑 之後又話一個餸就夠 我發火話 " 得啦得啦 之後唔煮喇 唔駛煩 " 我真係覺得佢好Q煩 出去食又唔見話叫一個餸 如果出去食都係叫一個餸 我唔會咁火滾囉 ~
星期六打完邊爐 之後又咖哩雞 加埋又唔夠瞓 所以爆哂瘡呀 牙肉又腫 里奧大人又係話牙肉腫 咁我去明星買 2 碗綠豆沙清清熱氣 里奧大人見到係綠豆沙 即問我驚唔驚太涼會暈 我話 feel 到自己非常燥熱 所以唔食唔得啦 ~
$8/碗 雖然甜咗 d 但八蚊雞就唔好有要求咯 好記得初初結婚無湯水嘛 所以媽咪煲咗綠豆沙 我食咗幾碗 仲食咗好多一塊塊果 d 之後第朝番到屋企起身頭暈暈呀 勁驚囉 後尾先知原來海帶係好涼 所以真係好耐都無食喇 除非打完邊爐食一碗仔走海帶就無問題 但就唔無啦啦叫碗來食囉
差唔多 9 點出去徑步 今晚徑咗 30 分鐘就夠喇 我覺得有 d 攰 ~
沖埋涼就食沙律 終於又清埋 d 沙律喇 唔知係咪又因為我 d 沙律有紅腰豆同煙肉碎 所以個人咁燥熱呢 ?!
11 點幾瞓喇 呢排涼咗 一到 11 點就開始有睡意 實在太好喇 ~
標籤: 肥在家煮食篇
訂閱: 張貼留言 (Atom)


text:
2014年12月25日 星期四
大家樂 @ 官塘 ( 25-DEC-2014 )
( 25-DEC-2014 THU )
今朝 9 點已經醒咗 不過懶床到 9 點半起身先 咁里奧大人就 10 點起身喇 ~
上星期諗好咗今日去行山 點知落毛毛雨 睇黎仲要係長命雨果隻 丫 我個心都落緊雨喇 嗚嗚 ~
好在里奧大人會有 PLAN A 同 PLAN B 所以可以即轉 PLAN 哈 ~
落去食早餐 之後番屋企沖涼 抖陣 差唔多 12 點就出門口喇 ~
五香肉丁好辣呀 @@
搭巴士出旺角 點知勁塞車 1 點先出到去旺角 好後悔無搭 van 仔呀 ~
里奧大人決定自己買 Note 4 咁將部 Note 3 比家姐 家姐最開心啦 佢一早講好話如果里奧大人唔要部 Note 3 就比佢 佢咩都要 哈哈 家姐次次都用里奧大人二手嘢 但如果作壞嘅就唔會比佢嘅 靠害咩 哈 ~
其實我本身諗仕買部 Samsung Grand 比家姐 好似都係 $2300 左右 咁叫做新機嘛 咁里奧大人話佢比部 Note 3 家姐好過 佢又可以買新機 一舉兩得 咁是但啦 我對手機無咩研究 好唔好真係唔知架 次次都係里奧大人買咩比我 我就用咩架喇 ~
去咗星際買 Note 4 同 1 張 SD Card 之後我又買埋相機套 再行一陣 原來都 3 點 咁就要快 d 去食嘢喇 今日好忙 要好好利用 d 時間 ~
我嘅豬軟骨小鍋米線 ( 小辣 ) - 上次食小辣係唔酸唔辣 咁依家黎講就啱哂我啦 唔想咁刺激 嘛
里奧大人嘅紫菜豬腩肉小鍋米線 ( 中辣 ) - 我同里奧大人講話小辣無味 佢都認同架 所以佢叫中辣 點知今次好辣 哈哈 本身佢飲凍檸茶架 後尾佢再叫多杯凍奶茶解辣 仲飲哂成杯 勁呀
之後即搭的士去深水埗探媽咪朋友 fat fat 因為我買咗條頸巾比佢 同埋順便比個福字月曆比佢呢 去到都 4 點 lu 咁坐陣傾下計 5 點走 lu ~
同里奧大人再去埋高登睇喇叭 之後佢又買多張 SD Card 話平過頭先買果度喎 車 佢咪一樣買買買 ~
買完即搭地鐵去官塘喇 今晚約咗媽咪同家姐食嘢 不過要里奧大人推媽咪 其實媽咪行到嘅 但落雨濕濕 咁佢又會行得慢 所以叫里奧大人推就最好 可以快好多 哈 ~
咁啱我地同家姐都 6 點半到大家樂 去到啱啱有位 好感恩呢 ~
食食下嘢 家姐無啦啦話姐夫唔想要部紅米 想轉部細 d 嘅電話 咁將部紅米比家姐 我同里奧大人聽完之後都驚啦 特登買部 Note 4 之後將部 Note 3 比家姐家嘛 所以我同里奧大人同家姐講 話我地幫妳睇有咩電話 妳地唔好買住 哈 ~
食完就番媽咪屋企坐陣 8 點幾走喇 家姐車我地番屋企 咁樣快好多 ~
番屋企即沖涼 之後叫里奧大人都好即沖涼喇 因為今晚要飲 Baileys 里奧大人強調話 係 17% Alcohol 我話我後生都成日飲啦 懶勁話咖啡奶之嘛 不過依家年紀大喇 飲咗幾啖呢 成身火熱 又酒精上腦勁眼瞓 我又衰喎 無加冰 之後都頂唔順即刻雪幾粒冰 唔係真係飲唔到 好啦 咁我再飲幾啖啦 整頭有胃酸倒流感覺 真係唔知心口定個胃勁痛 個背脊又勁痛 果一刻我直頭想話入醫院添呀 痛到呢 好在企一陣之後無咩事咋 ~
飲杯酒啫 都好似好辛苦咁 嘩哈哈哈哈哈哈哈 仲有大半枝點算好呀 ~
其實咖啡酒都好特別 酒精會令人眼瞓 但咖啡又會令人提神 咁所以頭先有 d 眼瞓 之後鬼打咁精神 所以今晚 1 點先瞓到呀 好在聽日放假咋 ~
2014年12月24日 星期三
叙苑粉麵茶餐廳 @ 九龍灣 ( 24-DEC-2014 )
( 24-DEC-2014 WED )
一起身 個天都唔係咁好噃 希望呢兩日唔好落雨啦 想去行山呀 ~
早餐食奶醬多 正想咬落去嘅時候 8 卦打黎話黎緊 之後唔夠 10 秒就見到佢 無啦啦咁快嘅 食完之後去買喉糖 喉嚨痛呀 慘 ~
菇場忙呀 反正今日無得放早 做下嘢 d 時間快過 d 囉 ~
今日去買頸巾比媽咪同家姐 之後買車仔麵番菇場食 好耐無食喇 好有新鮮感 哈哈 ~
準時開工 差唔多 3 點幾就搞掂 lu 之後又 8 卦 skype 到放工 有嘢都唔做呀 當自己放 4 點 哈哈 ~
放工去荷里活廣場嘅榮華換臘腸 搭扶手電梯都要等陣先上到去呀 勁多人 所以我換完臘腸就走喇 ~
搞掂即番屋企 lu 好感恩里奧大人 6 點 40 分可以放工 番到黎九龍灣都係 7 點 10 分 因為今晚想 7 點幾要去到教會 因為次次請藝人講見証都好多人架 咁要快快食嘢 食完即去教會攞位 因為里奧大人朋友老咪同男朋友都黎呢 ~
今晚度度食肆都好多人 真係唔好食果間都會有人排隊等呀 哈哈 ~
食完即去教會 d 位都比人坐得 8899 好感恩我地可以 4 個一齊坐 但朋友老咪同男朋友 8 點半先到 唉 ~
10 點崇拜完畢 諗住一齊去松記食糖水 但有好多人排隊囉 所以唔食 lu 因為老咪仲有下場 咁我地都番屋企喇 ~
沖完涼 睇下電視 12 點瞓 lu ~
標籤: 肥在外飲食篇
2014年12月23日 星期二
茄汁煎虎蝦 + 齋滷味 ( 外賣 ) + 蠔油唐生菜 ( 23-DEC-2014 )
( 23-DEC-2014 TUE )
尋晚我自己冚張 B-duck 珊瑚絨被 半夜工更凍鬼醒呀 嘩哈哈 最後都要捐番入羽絨被 里奧大人話我成個身都係冷冰冰呀 嚇到佢即刻幫我係咁捽係咁捽 之後我又覺有 d 熱 哈哈 ~
今朝天陰陰呀 感覺勁寒囉 我沖完熱水涼都覺得凍呀 ~
一齊搭 lift 幾個女仔都好高 里奧大人話好小見到咁喎 多數有高有矮咁 所以我今次好突出喎 佢最鍾意笑我矮同埋肥 呢 d 先係正宗福相 咁都唔識 嘩哈哈 ~
早餐食芝腿治烘底 睇多陣報紙就要番工 lu ~
菇場唔太忙 不過大粒全部唔喺度 真係好 free 囉 所以有嘢都慢慢做 嘻嘻 ~
勁想食酸辣米線 但問準里奧大人先 佢話我呢排食得太多立雜嘢 又辣雞 叫我唔好食喎 咁好啦 食韭菜水餃麵啦 落咗 1/3 湯匙嘅豆板醬都覺得辣添 ~
次次食完湯粉麵再行街 就會覺得好熱 係出汗添呀 ~
慘 喉嚨突然好痛 吞口水都好痛添 唔通頭先辣得滯 ?! 千奇千奇唔好病呀 難得假期 如果病咗好掃慶囉 所以即沖杯柚子蜜 不過都係無咩用 哈 ~
放工去買菜 之後即番屋企喇 ~
浸好菜 抖陣 差唔多 7 點先煮飯 估唔到 8 點先搞掂 煮完就即沖涼喇 ~
沖完涼諗住食啦 咁里奧大人打黎話放工 咁我食住粟米等佢啦 之前剩咗 2 條唔好嘥嘛 等佢番黎再淥丁麵比佢食 我就食餸 ~
是日晚餐 - 茄汁煎虎蝦 + 齋滷味 ( 外賣 ) + 蠔油唐生菜
茄汁煎虎蝦 - 呢幾隻好大隻 所以煎得比較耐 d 今次好有心機煎架 同埋今次 d 蝦好彈牙 同埋今次 d 茄汁整得好好味呀 勁開心 ~
齋滷味 ( 外賣 ) - 問里奧大人想食叉燒定齋滷味 佢話食齋滷味 因為我鍾意食 算佢啦 記得我鍾意食 ~
蠔油唐生菜 - 屋企仲剩 2 條粟米 咁里奧大人唔鍾意食粟米 但點都要食 d 菜嘛 咁買唐生菜啦 夠方便嘛 ~
洗埋碗 9 點幾終於可以休息喇 ~
今晚食埋哂 d 乳酪 其實咁鬼凍唔想食 但唔想眼冤 今晚我清哂粟米 + 乳酪 短期內唔想再食呢兩樣嘢 好驚 ~
唔多舒服咁 所以 11 點瞓喇 ~
標籤: 肥在家煮食篇
2014年12月22日 星期一
錦日本料理 @ 九龍灣 + 地瓜丸蕃薯糖水 ( 22-DEC-2014 )
特色刺身飯 ( 沙律 & 迷你牛肉烏冬 )
天婦羅蕎麥麵
( 22-DEC-2014 MON )
呢幾朝都懶床 10 分鐘先起身 因為被竇入面暖笠笠 唔捨得出去呀 哈 ~
今朝想食芝腿治 點知阿姐寫錯芝蛋治 咁算啦 呢個阿姐好好人 費事佢難做 ~
番到菇場 做埋 report 就可以 hea 過 ~
里奧大人打黎話佢放 5 點 但我仲未知有無得收早噃 本來想去銅鑼灣 但諗諗下都係唔好喇 驚好多人 同埋勁塞車囉 ~
今日有 lunch box 食完之後又落去行 條街勁凍 所以行百佳 又去昅下澳洲保利牛奶 人都顛呀 每 pack $25 咋 仲要唔係咩特價喎 但之前睇係原價 $40.x 搞咩呀 即打比媽咪 叫佢一陣去睇下係咪真係 $25 ~
1 點 48 分終於收到 email 通知 4 點放工 我仲諗住無得放早添 都唔明點解次次都要咁遲先通知 奇奇怪怪 ~
4 點即走喇 番到屋企煲定蕃薯糖水 咁今晚就咁翻熱就得 ~
家姐公司派嘅聖誕禮物 家姐話 Teresa Festival 係貴嘢喎 我未聽過呀 哈
我覺得無咩味噃
家姐無啦啦 whatsapp 話我知 " 今晚做冬 買咗盒齊老未 好味道 " 好在我知佢係講 " 齋滷味 " 佢話我明咪得囉 咁又係 哈哈 ~
里奧大人 5 點 45 分先放工 咁我越坐越凍喎 所以 6 點都出門口去錦攞位喇 ~
好在里奧大人 6 點 20 分就到 因為我好餓呀 慘啦 依家天氣凍 好似成日想食嘢咁 我唔想咁呀 我要減肥 ~
食完就去德福行下 因為想買手機比家姐 但諗緊 trade in 定買紅米好囉 ~
咁去 Zara 睇衫 又比里奧大人買咗件褸 成日叫我唔好買嘢 次次又自己買嘢 又貴喎 我買嘢呢 又話我買買買 衰 ~
番到屋企都 8 點幾喇 沖埋涼就整蕃薯糖水 食完暖笠笠 里奧大人好驚食我煮嘅糖水 因為佢成日話太多料 蕃薯糖水只係食蕃薯 紅豆沙只係食紅豆 哈哈 ~
咁我刷牙嘅時候 里奧大人無啦啦問我去唔去西安 最搞笑係電視劇嘅對白係 " 去唔去又點呀 ? " 超爆笑呀 接得啱啱好 哈哈 ~
勁攰呀 11 點就瞓喇 ~
2014年12月21日 星期日
Chubby's Pizza 脆味批 ( 外賣 ) @ 屋企 ( 21-DEC-2014 )
指定 1 + 2 組合 ( 大批 + 招牌肉醬意粉 + 小食拚盤 $178 )
環遊世界 ( 薄批 ) - 餅底唔脆
仍舊係好多料
炸物全部唔脆嘅 而雞翼就好香蒜蓉味 丫 今次 d 嘢食差哂喎
我地個個都好飽 所以無食過 咁留番比我做聽日嘅 lunch box
( 21-DEC-2014 SUN )
今朝 9 點半起身 梳洗之後就食早餐喇 ~
好似條裙
我同里奧大人講今朝食齋包 因為尋晚食完 d 甜品好滯 之後佢話其實佢唔食都得架喎 但我想飲咖啡 所以要去食早餐 我話佢都好勁囉 話唔食都得 但又可以食一個米粉餐 勁
沖埋涼 抖陣就番教會 今次決定參與兩樣事奉 其實之前成日已經想參與 但就無招募 咁今次兩樣都有 真係神嘅安排呢 感恩感恩 ~
崇拜之後諗住拎嘢去舖頭洗 點知舖頭好忙 咁唔去 lu ~
尋日幫家姐買咗蛋糕比姐夫 所以家姐 1 點鐘就黎到我屋企 里奧大人順便幫家姐 update 個電話 之後我就陪佢買聖誕禮物 買完都差唔多 2 點幾就去食嘢 不過家姐唔食喇 話超勁飽 佢條腰好痛 話留喺屋企做按腰好過 咁坐得無耐家姐打黎 仲以為佢想黎食 原來打黎 8 我食咩 唔知係咪為食嘅人先會咁做嘅呢 我同家姐成日問來問去 問今日食 d 咩 今晚食 d 咩咁架 里奧大人就唔會問呢 d 無嘢好同佢講 哈哈 ~
好感恩 3 點半就搞掂 家姐可以早 d 番屋企喇 ~
今晚家姐又要拎部電腦比里奧大人 update 嘢 所以唔駛煮飯 勁開心 哈哈 我同里奧大人講 真係得番星期日有時間做自己嘢咁 即係睇下雜誌呢 d 呢 平時放工 番到屋企做哂所有哂 個人都攰 lai lai 無咩心機睇 佢叫我唔好煮飯咪得囉 咁我又唔會囉 我放得早 唔煮飯真係唔好囉 成日出街食真係好無益 佢做嘢咁辛苦 有啖住家飯食好 d 家嘛 點唔好食呀 都話哂喺屋企 坐得舒舒服服咁食啦 ~
4 點幾飲湯 之後里奧大人瞓晏覺 我就上網呀 打機咁啦 ~
家姐喺台北買比我嘅豬肉紙 原來已經過期 5 日 好在比我發現咋 家姐話點解咁耐仲未食 我話無時間食 一係食完飯就好飽 所以食唔落 同埋依家我又無咩習慣食零食咁呢
里奧大人 6 點醒咗 一齊諗下食咩好 初初諗住 Pizza Hut 但又驚等位好耐 但又唔想太早去攞位 因為要喺屋企整電腦嘛 如果又等又食 整埋電腦會驚家姐好夜走 咁我突然諗起咩咩雞外賣 pizza 所以就決定外賣 pizza 喇 之後 whatsapp 個 menu 比家姐 家姐打黎第一句話 "好邪呀 ~~" 佢話餵狗食嘢嘅時候 諗住不如去 Pizza Hut 外賣自取 pizza 再諗諗下 不如叫咩咩雞個 pizza 餐仲好 又可以同時整電腦 喺屋企食又舒服好多喎 ~
6 點半落咗 order 之後我即沖涼喇 勁鍾意沖完涼先食嘢 家姐 7 點幾到咗 但 8 點 pizza 先到呀 等咗個幾鐘 真係唔餓變餓呀 哈 ~
食完抖陣 9 點幾搞掂好哂部電腦喇 咁家姐都番屋企 lu ~
今晚 meme 摩摩成 11 點半先瞓添~
環遊世界 ( 薄批 ) - 餅底唔脆
仍舊係好多料
炸物全部唔脆嘅 而雞翼就好香蒜蓉味 丫 今次 d 嘢食差哂喎
我地個個都好飽 所以無食過 咁留番比我做聽日嘅 lunch box
( 21-DEC-2014 SUN )
今朝 9 點半起身 梳洗之後就食早餐喇 ~
好似條裙
我同里奧大人講今朝食齋包 因為尋晚食完 d 甜品好滯 之後佢話其實佢唔食都得架喎 但我想飲咖啡 所以要去食早餐 我話佢都好勁囉 話唔食都得 但又可以食一個米粉餐 勁
沖埋涼 抖陣就番教會 今次決定參與兩樣事奉 其實之前成日已經想參與 但就無招募 咁今次兩樣都有 真係神嘅安排呢 感恩感恩 ~
崇拜之後諗住拎嘢去舖頭洗 點知舖頭好忙 咁唔去 lu ~
尋日幫家姐買咗蛋糕比姐夫 所以家姐 1 點鐘就黎到我屋企 里奧大人順便幫家姐 update 個電話 之後我就陪佢買聖誕禮物 買完都差唔多 2 點幾就去食嘢 不過家姐唔食喇 話超勁飽 佢條腰好痛 話留喺屋企做按腰好過 咁坐得無耐家姐打黎 仲以為佢想黎食 原來打黎 8 我食咩 唔知係咪為食嘅人先會咁做嘅呢 我同家姐成日問來問去 問今日食 d 咩 今晚食 d 咩咁架 里奧大人就唔會問呢 d 無嘢好同佢講 哈哈 ~
好感恩 3 點半就搞掂 家姐可以早 d 番屋企喇 ~
今晚家姐又要拎部電腦比里奧大人 update 嘢 所以唔駛煮飯 勁開心 哈哈 我同里奧大人講 真係得番星期日有時間做自己嘢咁 即係睇下雜誌呢 d 呢 平時放工 番到屋企做哂所有哂 個人都攰 lai lai 無咩心機睇 佢叫我唔好煮飯咪得囉 咁我又唔會囉 我放得早 唔煮飯真係唔好囉 成日出街食真係好無益 佢做嘢咁辛苦 有啖住家飯食好 d 家嘛 點唔好食呀 都話哂喺屋企 坐得舒舒服服咁食啦 ~
4 點幾飲湯 之後里奧大人瞓晏覺 我就上網呀 打機咁啦 ~
家姐喺台北買比我嘅豬肉紙 原來已經過期 5 日 好在比我發現咋 家姐話點解咁耐仲未食 我話無時間食 一係食完飯就好飽 所以食唔落 同埋依家我又無咩習慣食零食咁呢
6 點半落咗 order 之後我即沖涼喇 勁鍾意沖完涼先食嘢 家姐 7 點幾到咗 但 8 點 pizza 先到呀 等咗個幾鐘 真係唔餓變餓呀 哈 ~
食完抖陣 9 點幾搞掂好哂部電腦喇 咁家姐都番屋企 lu ~
今晚 meme 摩摩成 11 點半先瞓添~
2014年12月20日 星期六
富豪東方酒店 ( 儷廊咖啡室 ) @ 九龍城 ( 20-DE-2014 )
三文魚刺身好多筋呀 壽司飯唔掂 串燒好鞋好韌 咁諗住飲碗熱湯抵底 碗龍蝦湯鹹到呢 之後問兒生女 佢都話好鹹呀 食第一碟咋 已經知出事 哈哈
呢碟係里奧大人架 之後佢食 d 咩都無影 lu
蒸石斑魚 / 日式煮牛扒 - 兩樣都好 "鞋 " 牛扒仲要好韌添 @@ 仲衰過我煮 嘩哈哈
椰菜仔 - 食到最後苦嘅 @@ 但上網睇睇過人地話煮椰菜仔食 最後係有苦味
片皮鴨 - 大塊到呢 又係好 "鞋"
翡翠螺多沙 凍蝦係霉嘅
雖然知道壽司飯難食 但勁想食黃蘿蔔 所以先食咋 食埋呢碟之後 我無拎過任何嘢食 lu 我真係覺得所有食物都唔掂呀 其實我家姐都話呢間好難食 佢對呢間好有印象 因為佢朋友話請佢食自助餐 家姐勁鬼開心 點知呢間係咁難食囉 佢講嘅時候都 "乸" 埋哂塊臉架 依家真係好明白佢當時感受啦 哈
無嘢好食 影下蛋糕咁啦
想食蛋白餅好耐 不過有 d 硬 肚臍餅果粒糖仲好味 嘩哈哈哈 真係咩料呀 無樣好食都好難得下喎
馬卡龍 擺喺凍柜入面 因為係雪糕餡 我覺得全場最好食囉 食咗 2 個 仲有食咗 "蝦根" 雪糕 因為有我鍾意嘅焦糖味 但就好難 "北" 所以里奧大人幫我 "北" 咗半個雪糕匙咋
每人送 2 隻生蠔 - 大隻就大隻 但唔係咁新鮮咁 唔係脹卜卜嘅
火焰雪糕 - 人圍我圍啦 之後我係咁嘩嘩聲 好玩呀 哈哈 因為 d 細路又跟住嘩嘩聲 勁搞笑
我 d 兒生仔女唔知我影到火燒呢刻 係咁講 "舅母妳影慢咗喇" 我話得喇 依家全場都知我影慢咗喇
火燒後欄 哈哈
( 20-DEC-2014 SAT )
今朝家姐要去銀行搞嘢 所以尋晚就約定我食早餐 所以 7 點半起身 lu ~
咁我依家無哂數據 無得 whatsapp 咁就要用訊息聯絡啦 咁我 7 點 54 分開電話見到有訊息 見到家姐嘅訊息話已經到寶達 咁 8 點一定到唔到淘大 Delifrance 咁即打比佢 問佢邊度落車 佢話九龍灣地鐵站 咁我話轉去 Oliver's 食早餐 反正佢又送我坐車番工 咁唔駛佢行黎行去嘛 ~
咁我到德福廣場 見到前面個女人見褸好熟面口 之後再望佢個袋 原來係家姐 因為好小見佢行得咁慢 所以無諗過係佢囉 ~
咁我去叫早餐啦 叫完就同家姐講 佢都好快到德福喎 佢話唔算快啦 我話 5 分鐘咋喎 佢話咩呀 到寶達嘅時候係 7 點 45 分 到德福係咁上下啦 我話妳比我嘅訊息時間係 7 點 54 分喎 佢以為我講錯同睇錯 咁即比佢睇啦 真係 7 點 54 分 send 比架喎 原來訊息係用開機時間黎計嘅 咁就唔係咁好啦 如果我 8 點幾開機已未落樓 咁家姐咪等到傻 ?!
同家姐食下講下 9 點鐘即走 好在一落去就有 van 仔 9 點 15 分番到菇場 ~
頭先開咗支喺泰國買嘅潤唇膏 搽完之後覺得甜甜地幾好味 比家姐搽下 佢話都好味 咁比佢啦 咁番到菇場照下鏡 個咀唇好似有 d 紅色 個樣當堂好精神咁 之後無耐家姐打黎 問有無發覺個咀唇好紅 我話有呀 咁我之前唔 mark sure 個 sales 係咪講呢支潤唇膏有色 咁依家終於知係有色啦 最搞笑家姐話佢照鏡時個咀勁紅 好似發燒咁 講講下又幾似發燒 哈哈 ~
菇場唔忙呀 其實係有嘢唔願做 因為真係好無 mood 呀 ~
放工即走喇 搭 van 仔去 Mega Box 估唔到同里奧大人差唔多時間到 實在太好 唔駛等黎等去嘛 ~
去咗 Aeon 拎積分表 再行一陣就去食嘢喇 ~
豬骨湯拉麵
韓國泡菜豬肉鍋定食 仲以為無咩湯添
都幾辣 送飯一流 嘩哈哈 我覺得講送飯一流 好似男人咁
今次里奧大人倒得靚 d 無倒瀉
上次話里奧大人論盡倒瀉哂 原本真係會倒瀉 哈哈
食完去超市買嘢 好感恩想買嘅嘢都做緊特價 仲要有 95折 感覺好似抵好多咁 最開心係買到張 Casablanca 嘅 B-DUCK 厚身珊瑚絨被 因為屋企得張薄身嘅珊瑚絨被 想買張厚身囉 最鍾意 d 質地係滑雪雪 又 soft 勁正呀 ~
再買埋枕頭就搭 shuttle 番屋企 都已經 5 點 lu 抖多 1 個鐘就出門口喇 去到巴士站即有巴士 好感恩呢 ~
我同里奧大人食完雞煲邊爐之後就生瘀滋 到依家都未好番 要清下 d 熱氣 ~
$168 送隻杯 仲要 95折 真係唔買唔得囉 今次講明聖誕節一定要飲呀
大三角朱古力 - 我叫里奧大人送比我食 因為我細細個嘅時候 爸爸成日買比我同家姐食架 兒時回憶呀 咁我同里奧大人講話好想喊 佢即刻話佢成日送嘢比我架啦 我話唔係因為你送嘢而想喊 係我好掛住爸爸想喊咋 懶叻 我之前已經買咗 pack 迷你 分咗一半比媽咪 今次就分咗 d 大三角比家姐
之前我買咗 1 包比里奧大人 $36.9 都算抵 點知依家 Aeon 買 $25 定 $26 我即刻顛咗啦 我話要買 1 包"鄧" 番勻條數呀 之後里奧大人話買 2 包啦 咁樣我會好過 d 哈哈
今晚里奧大人屋企做冬 Book 咗 6 點半富豪食 Buffet 因為可以坐耐 d 咁酒樓多數得個半鐘 次次都無時間傾計 同埋特別趕咁 一黎就黎幾個餸 好似想妳快 d 食完快 d 走咁 唔係咁鍾意囉 ~
食下傾下 今年佢地仲搞埋抽獎添 就係每 1 個人抽 1 個 number 咁抽到份禮物呢 就將份禮物比另 1 個人 到抽第 3 個抽獎時 其中一個兒生女見有人抽到份禮物係曲奇餅 就係咁話比舅父舅母 哈哈 我話想要嘛 佢好乘架 好記得有次燒嘢食 我叫里奧大人燒塊麵包比我食啦 佢燒到燶哂 我咪發脾氣話佢囉 之後兒生女無啦啦比塊燒得好靚嘅麵包比我呀 當時佢無話燒比我架 但佢睇到我話里奧大人囉 所以呢個兒生女係好細心 我果次做完手術 佢黎探我 我按住傷口想咳 佢已經企身拎杯水比我喇 里奧大人就掛住傾計 都係女仔細心 d 哈哈 ~
之後里奧大人同我講 話晴晴要寄聖誕禮物比我地 但原來係想寄錢比我地呀 因為佢幫人補習 賺到 d 錢就分哂比 daddy 媽咪姨媽舅父舅母呀 真係勁乖 咁當然唔可以寄錢啦 份禮物實永遠收唔到都似 哈哈 其實佢有呢份心意 我地已經好開心好開心架喇 ~
我抽到芒果乾 里奧大人抽到燕麥曲奇 Ritz 餅係 3 姑奶 佢話唔食 咁我要埋啦 嘩哈
我今次買咗頸巾送比爺爺麻麻 佢地勁開心呀 因為無諗過我會送禮物比佢地嘛 其實我都驚佢地唔黎 但又唔想問姑奶 驚姑奶講比爺爺聽嘛 咁就無哂驚喜呢 ~
話咁快就 9 點半 lu 我地同大姑奶坐的士走喇 ~
番到屋企即沖涼 睇陣電視 12 點先瞓 ~
標籤: 肥在外飲食篇
訂閱: 文章 (Atom)


text:
2010年1月29日上午2:20公開累積瀏覽 1379
祝我生日快樂 ~
好開心等咗一年終於又到我嘅生日喇
响度祝我 自己 : 生日快樂 ! 身體健康 ! 永遠都開心快樂又健康 !
啲衰人 , 壞人 , 賤人 , 小人 全部都遠離我
啲好人 , 貴人 , 心地善良嘅人都永遠响身邊
今日我"老細"專登攞咗一日假嚟陪我過生日 ( 之前佢一直都冇講我知今日攞咗假陪我 , 仲成日話好忙 , 最快都要過年先可以攞番幾日假 抖吓 ) 見佢咁講雖然我都有啲唔開心 , 不過算啦 , 工作要緊 , 最多咪等佢收咗工返嚟至出去同我慶 lu , 一心諗住佢冇假放 , 咁啱嗰日有卜友仔約我 , 咁咪再問清楚佢真係唔放假啲話我就同人去街街 ga la , 點知我一講完啫佢條狐狸尾巴就走咗出嚟 原來佢一早以經攞咗假 , 不過响樹扮哂嘢 , 諗住到今朝等我拍佢起身返工至話我知唔使返 , 俾個驚喜我喎 , 古古惑惑 , 可惜陰差陽錯要自己踢爆自己
今日係我生日就梗係話哂事啦 , 第一站去伊呂波食晏 ( 又真係幾晏 , 去到都兩點鐘 ) 我哋叫咗兩 set 燒牛牛套餐加大再加一客燒牛脷
食飽飽就同老細一齊去行吓街散吓步 ~ 我哋由尖沙咀一路行行到去佐敦道去我最鐘意去嗰間鋪頭睇吓有冇新貨 , 真係俾我發現好嘢 , 即刻買咗四 set 然後再一直行到油麻地又俾我發現咗啲平靚正 , 不過唔買住 , 要等佢返咗工我自己先再去買 然後再行到落旺角嘅朗豪坊買咗我想要嘅嘢之後 , 我哋又再一直行 , 行到去太子嘅花墟打咗一個冷冇嘢啱 我話好攰唔行喇 , 返屋企放低啲嘢鬆一鬆先再出去食晚飯啦 , 點知走之前佢就走去買咗樣嘢話送俾我
返到屋企我"老細"即刻俾鄧伯伯 call 咗去傾計 , 見佢今日都陪我由尖沙咀 一直行到去太子足足有四個地鐵站咁長路程就放佢一馬俾佢抖吓啦 ( 其實我都行到隻腳都有啲痛 ) 原本諗好咗去西貢食晚飯架 , 不過我都好攰所以取消咗唔去咁遠喇 , 响附近食算喇 , 因為食完仲要返屋切蛋糕嘛
晚餐去咗呢度食 .
加州卷 . 鹽燒珍寶帶子 .
燒雞泡魚乾 . 炒什菜 .
日式海鮮 pizza . 甜心蝦多士 .
牛肉薯餅 .
入去開餐之前發現門口出面放咗呢啲優惠劵 , 食滿 $ 200即減 $ 50
即刻嗱嗱聲攞咗張一陣埋單用 , ( 本來想攞多幾張派街坊 , 原來個優惠去到呢個月尾咋 , 好彩我哋趕得切享用 又幫老細慳咗
)
又食飽飽返到屋企等個肚仔抖咗一陣 趕喺12點前切蛋糕
呢個蛋就喺我今日想要買嘅嘢喇 ~ 龍島
嘅 朱古力軟心蛋糕
其實我想買嗰個唔係呢個嚟架 , 不過佢話我想要嗰款而家唔再出 ,因為要出啲新款喎
咁我就唯有揀咗呢個睇落都應該幾正嘅朱古力軟心蛋糕
果然冇揀錯 , 呢朱古力軟心蛋糕 , 好香濃嘅朱古力味又夠滑 , 真係好好味
我老細今日再送咗一樣禮物俾我 , 就係呢張六合彩 , 佢話如果中咗就俾哂我 , ( 嘩 ~ 咁益我呀 ) 睇真啲原來個日期係 26號 , 都唁係今日開彩 , 擺到明你一定係對完發覺唔中先順手送俾我 啦


text:
( 17-SEP-2013 TUE )
今星期好開心呀 因為中秋節應該放 4 點 星期五又假期 如果星期六唔駛番就好 可以去過小旅行添呀 ~
早餐食雪菜肉絲午餐肉米 不過午餐肉無味嘅 太興果 d 午餐肉好好味架 不過又無得講嘅 一分錢一分貨嘛 ~
菇場唔忙 所以里奧大人成日話我番工無壓力 但我話無嘢做唔代表無壓力 因為我都要番工 我都要教鬧鐘起身架 ~
今日有 Farewell Lunch 食 實在太好喇 不過我星期六日又飲咗茶 今日又飲茶 有 d 驚喇 同埋飲茶係好滯咁囉 ~
諗住 hea 到放工 點知無啦啦忙添 差唔多 5 點先搞掂 之後又有散水餅食 好感恩呀 因為有我想食嘅 cheese cake 呀 感恩感恩 ~
放工去牛頭角藥房買嘢 之後再去街市買餸就番屋企喇 ~
實在太飽 所以預備好晚餐就去徑步喇 徑咗 4 個圈就番屋企煮飯喇 煮埋洗埋 再醃埋排骨都差唔多 8 點半 啱啱里奧大人就放工 咁我即沖涼啦 同埋我自己食先喇 唔想太夜 就咁食 d 菜同豬扒骨就算 lu ~
是日晚餐 - 干炒豬扒扁意粉 + 菜心
干炒豬扒扁意粉 - 今次用 2 塊豬扒喇 唔係真係唔夠食 里奧大人話今次 d 意粉好好味喎 但其實我係求其整 我完全無試味架 首先落咗生抽老抽 之後覺得好似好鹹 所以落埋印尼甜豉油 但之後又驚甜得滯 又加 d 黑椒粉 估唔到 9 唔搭 8 反而里奧大人覺得好味 哈 ~
菜心 - $9/斤 見好大棵 所以買喇 同埋我覺得帶菜心做 lunch box 係最好 因為唔會出水囉 ~
搞幫埋里奧大人洗碗 又已經差唔多 10 點喇 食埋生果就休息喇 ~


text:
最鍾意星期一係假期 咁會覺得呢個星期番工會好快過咁呢 ~
呢朝 10 點 15 分起咗身 lu 同里奧大人 share 一份早餐 之後我就去鴻星等位 lu 感恩呀 一去到有位 但約咗媽咪同家姐 12 點 不過咁都好嘅 好過佢地黎到無位呢 ~
( 椒鹽魷魚鬚 )
( 蝦腸 )
( 鹹菜豬肚湯 )
( 臘味煲仔飯 )
( 山竹牛肉 )
( 懷舊馬拉糕 )差唔多 2 點飲完茶 里奧大人就番屋企做功課 我就叫家姐車我去千色店買瓦煲 好感恩買到呀 之後家姐再陪我去埋街市買豬展煲湯 咁我就唔駛特登再去屋企附近先買嘢喇 ~
番到屋企都 4 點幾 問里奧大人餓唔餓 佢話餓 但無咩胃口 點知去到大快活就餐蛋麵 + 香草雞翼 咁叫無咩胃口喎 ~
是日晚餐 - 韓汁焗雞翼 + 勁薑蒜炒飯 + 炒菜心 + 牛大力土茯苓豬骨湯
韓汁焗雞翼 - 用韓式醃肉汁醃咗一晚 好好味呀 本來諗住就咁煎 但要焗埋 d 火雞片 所以就開爐喇 ~
勁薑蒜炒飯 - 里奧大人話凍嘛 所以整呢個炒飯 我食咗兩啖咋 但佢就話好辣 成身暖哂呀 ~
炒菜心 - 食埋剩餘嘅 1 斤 我又唔識買牛肉 又唔識炒牛肉 如果唔係唔駛齋食菜心咁悶 ~
牛大力土茯苓豬骨湯 - 次次煲湯包都唔記得買紅蘿蔔同粟米 好在食 tea 嘅時候記得要買咋 唔係個湯應該無咁甜呢 ~


text:
本來很開心的假期, 今早發生了點意外,
早上大約五時, 睡到矇矇鬆想去洗手間, 套房入面有洗手間, 點知型爸的生理時鐘又去同我一樣, 佢先入咗去, 我們的房間近後樓梯, 一落去有一個洗手間, 咁我諗落一層好近, 去完快的上嚟再瞓過. 唉, 點知真係好快, 朦朦鬆鬆穿了洗手間的拖鞋, 樓梯鋪了地毯, 我一踏上去就已經滑了下去, 左腳直, 右腳屈, K字型的跌了八級樓梯, 當時痛到起唔到身, 又無人知道. 唯有坐定定慢慢將右腳放直, 檢視吓傷勢. 右膝痛得要命. 因為樓梯鋪了地毯所以滑了下來(平時上落都不穿拖鞋), 但亦都因為鋪了地毯沒有骨折, 只是內右膝有點腫脹, 即是拉傷了右膝蓋韌帶. 跛吓跛吓去咗洗手間, 再慢慢上樓梯. 可以行, 但腳提唔得高, 只可以一級一級行上去.
跟著叫型爸攞的冰, 敷著冰, 再搽的藥膏(咁啱去costo 買咗一pack Voltaren, 即刻有得用). 敷咗冰又真係好的. 但據我之前練瑜珈拉傷韌帶(同一位置), 起碼要八九個月先至好呀! 唉, 有排痛呀! 哈哈, 跛吓跛吓都行得都算好彩. 如果骨折唔行得, 要入醫院就敝啦, 哥哥就好擔心, 我响佢屋企整親, 佢梗係擔心啦.
為咗唔想大家擔心, 搵個腳套紮著右膝, 盡量行得自然的啦. 仲跟埋去行Outlet 添. 呢間Outlet好近機場, 亦都好近哥哥屋企. 行短時間, 集中行三兩間店, 又可以掃的貨.
午餐姪仔叫我地試吓outlet入面間日式熱狗店. 大家各有各叫, 我叫咗呢款熱狗, 好辣呀!
買完就返屋企休息吓, 五點先再出發.
我地先去賭場登記做會員, 哈哈, 唔係去賭錢, 最主要係攞咗張會員咭, 食自助餐有九折呀!


text:
嚟得好有計,當然知道六合彩係乜啦,除左六合彩之外,你會唔會幫D機構買下獎券呢?究竟一般的獎券同六合彩有乜分別呢?
其實根據《博彩條例》,六合彩都係獎券,係政府合法的博彩性獎券,之所以買六合彩都覺得係賭既原因係,因為六合彩用現金買,而獎項全部都係現金獎,即係錢博錢,所以就需要政府規管.
但一般機構會透過賣獎券去籌募經費,咁算唔算係賭呢?根據《賭博條例》,任何機構想發行獎券之前,都必須向民政事務總署的牌照事務處提出申請,申請獲批先可以賣得獎券,可以去以下網址睇下依家有D乜野獎券賣緊︰
呢D慈善性獎券同六合彩最大既分別係,呢D獎券絕不能有現金獎,一蚊都唔得!所以你見呢D獎券既獎項,最豐富既係送車或者送金,其餘就係家電或者係首飾等等,先可以保持一定吸引力.
另一個獎券同六合彩最大既分別係,六合彩每期既攪珠過程都會有電視直播,但好多呢D獎券既開獎未必會公開比人睇,只會列明開獎日,同埋幾時公佈得獎結果,而《星島日報》同《英文虎報》就係登獎券結果常用既報紙,通常張獎券會寫明係邊日星島度登結果,而提下你記得個日買份嚟對飛.
其實我細細個已經係學校度買過獎券,到今時今日都未中過任何一個獎,不過都係一年幾次,咪當做下善事囉,祝大家好運!


text:
吳岱融喺無綫劇集《巨輪II》飾演大奸角高天鷲,劇中有極強佔有慾,只要俾佢睇中就要不惜一切得到,好似佢對自己養女高伊娜Nana(陳凱琳飾)起色心,前晚嗰集竟然可以侵犯Nana.雖然大家對佢恨之入骨,但係反而人氣急升.好多網民都話佢夠晒霸氣,男人味爆燈,而且演技又好,被唔少網民狂讚佢夠陰險超搶戲.而相反,一向都出名好戲嘅廖啟智(智叔)今次喺劇集《律政強人》飾演貪心陰險律師KC,就被唔少網民話佢演技太過浮誇,好似做舞台劇咁.有網民就提議將二人角色掉換,由吳岱融做KC,智叔做獸父,咁又會唔會擦出火花呢?
有好多網民都撐鷲哥,紛紛話:「鷲哥演得好好喎,入型入格又有霸氣」,「我覺得鷲哥做得好過KC」,「鷲哥戲路正確,好多有錢佬都係咁嘅脾氣.相反,KC點扮都完全唔似一個有錢佬.」
不過亦有網民表示:「吳生經常咆哮式大叫大嗌,過晒火位,有時連對白都聽唔清楚」,「點解會有人覺得吳生做得好?佢啲所謂演技做舞台劇都嫌佢過火,同其他演員格格不入,佢啲對手見佢咁誇都好似唔知比咩反應好」,最緊要嘅係好多網民仍然放唔低鷲哥曾經拍過激情片.咁又係,KC喺劇中明明係性無能,一諗起鷲哥以前嘅激演就……
唔知大家又覺得佢哋角色掉換o唔ok呢?


text:
以前得兩間大學,只有少數尖子有機會入讀,畢業之後工作,以相同工齡比較,佢地人工差距唔大.但以九七作為分水嶺,本地大學生產量急增,社會多左好多中產,可以負擔仔女到外國讀大學,其中外國名校畢業亦多左好多,大大拉闊畢業生水平的差異,往後就算同樣工作年資及性質,人工可以有好大分別.
個道理就好似以前只有2%入大學,佢地就可以得到最高報酬,而彼此數字上分別唔大.但相對而家有20%入大學,最終都係裡面10%可以得到最高報酬,其他的人工就逐漸向下擴散.就以而家同樣畢業十年的經理及專業人仕為例,因應大學,能力及際遇唔同,就算同一工種,一般高低可以差成兩三倍.
自己知自己事,我地小小企僱用既,都係市場上D二三流球員,呢點亦人工水平反映.有時我都唔係好明,敝小企點解有能力同其他大公司競爭,以二流職員,對抗人地既一流產品同埋人材.我有時都自我催眠,或者因為我呢個一流領隊,帶領班二流球員,踢出一流隊型,最後一樣有波贏.所以我有時發夢,都會諗下如果我帶呢班係一流球員,我地應該可以踢世界杯,隨時整間HK Google 出來.當然發夢都冇咁早,香港從事科技工程,好多時都靠外國軟硬件,就算本地公司到單job,都要外判俾D外國公司,變成香港公司只係做下管理工作,始終冇掌握核心技術,即係冇Michael Porter 成日講既 SCA.
對於中下游畢業生人工,我地行業以二千年為分水嶺,主要係科網熱催生及爆破,令到起薪點及每年增幅,都有好大分別,正正係同人唔同命,情況有D似政府既同工不同酬,都係以二千年分界.分別只在於政府工一般流動性低,流失始終唔算高,而我地小小企流動性就大好多.所以有路數既通常係二千年後入職個D,之前入職已經有唔錯人工,所以冇咁易走.而另外亦因為二千年後入職,主要係fresh graduate或只有兩三年經驗,市場容易負擔及吸納,真係要走容乜易.
為左穩定呢班最年青既才俊,最有效當然都係升職and加薪,尤其當佢地每次遞信,都話呢度有野學,不過就有好多大學loan未還,講心不如講金啦.所以佢地%加幅當然高過D老鬼好多,好似高增長股票咁,先至可以追貼市場.我今次個全體人工review報告(實質一張spreadsheet,以主觀印象俾分),都會好似MPF咁,分成保守及進取兩種.保守就同保本基金增長%差唔多,而進取型就真係好進取,最少十幾%先有得傾,希望可以留番一個,否則又要再請人及in人(雖然我都交俾經理做,自己只係最後望一望,睇下面相有冇相沖),咁就都幾煩氣.
約左老婆,趕住出街食飯,就寫到呢度,點樣convince D大大老闆,下集先講.


text:
白麵包+ 提子麥包
Oct 19, 2010 10:29 PMPublicPageviews 191
用咗呢隻英國出品嘅有機裸麥粉(Rye Flour)
當然唔少得搵我個麵包機partner啦...今日的白麵包麵團又係唔夠水(嗰個麵包機recipe真係有問題), 我加咗差唔多四份一杯水, 個softball 先至似樣. 麥包都加咗兩匙羹水.
個softball好靚啦, 但的老麵用哂, 無加到老麵. 麥包就加咗半杯提子
可惜, 個麵包機發酵程序差唔多完, 個麵包仍未發酵好, 我又要off咗部機, 等佢發酵到升高過個container, 就响麵包機攞出嚟再放入焗爐焗.
入爐焗啦! 入爐之後, 兩個麵包都再升高的.
之前個白麵包無發酵得咁快, 焗完之後, 反而升得比麥包好. 個麥包要用兩茶匙yeast, 但白麵包只係落咗一茶匙yeast.
兩個麵包都幾好.
白麵包, 切起都好靚.
提子麥包, 入面好多提子呀! 不過太心急切, 個麵包未攤夠涼, 仲有的濕. 兩個面包都好夠鬆, 但我覺得柔軟度唔夠, 可能係無落老麵嘅關係.
其實當我整緊麵包嘅時候, 的鄰居過咗嚟我嘅部屋唱Karaoki, 的麵包焗得咁香, 佢地梗係有興趣食出爐麵包啦. 所以有的心急, 的麵包未攤涼就切比佢地試. 不過我嘅要求係要剩番四塊比我地明天做早餐.
本來整埋蒜蓉香茜醬比佢地搽麵包, 點知顧著整麵包, 的蒜頭焗燶咗, 而啱啱用糖醃咗的士多啤梨又要明天先可以煮果醬, 無法啦, 下次先啦, 食著芝士先啦! 好忙呀, 因為又整緊Panna Cotta 做明天party嘅甜品, 真係週身唔得閒...
今晚無甜品食, 要留番明天, 但係的鄰居食麵包都好似食得好開心咁.... 究竟食緊夜宵定早餐呢?
我地唱K唱到差唔多十一點幾十二點, 鄰居就走啦, 我同型爸二公子繼續唱到零晨十二點半, 收檔lu.....


text:
呢頭食完枝長長雪糕
嗰頭我地要趕去食飯 哈哈 點解咁趕? 因為大家掛住買野行街而唔記得時間咯
我地今日食明好多名嘅隱世滋味 - 中央會館
呢間野好食就真係好好食 但真係幾難搵佢出嚟
嚟到韓國玩嘅朋友可以試下啊 真係好正宗嘅韓國石頭飯
地方唔係細架 有兩層 不過裝修就爭少少 始終老店嘛
坐底先知原來除左石頭飯出名之外 仲有海鮮旦餅好出名
呢度仲有人蔘雞呢
坐落去見到全部都係旅客 咩種族都有呀
佢地一味話好食 可惜我一啖都食唔到
辣到嘔呀 唔該比碗白飯嚟啦
佢地食飽飽之後 行出去 首爾都落雪喇
估唔到我地最後一晚stay首爾都有機會見到咁熱鬧嘅地方落雪
原來都可以好靚同好浪漫架
大家都忙著享受熱鬧嘅白色聖誕
凍凍的 好爽啊~
同Miss Panda合照一張
熊貓小姐 妳唔著衫? 會凍親架喎
起程返酒店喇
回程時 大家都唱著聖誕歌
We wish you a Merry Christmas.....
D雪好大喇
好似落緊雨咁嘅
但我地又好enjoy同雪雪玩遊戲喎
d雪開始積起嚟喇 個地下好跣呀 哈哈哈
返到酒店
dadi mami佢地想去買咖啡同宵夜
但d雪真係太大喇 所以我地d老同嫰都係直上房先
有得佢地四個去買咖啡
買完宵夜 佢地去左星星咖啡
買左薑餅人先生聖誕咖啡
睇返D相 星星咖啡出面真係好靚呀
DADI影左好多靚相返嚟
二人相擁歎咖啡
DADI同MAMI喺嚟緊2012年就十週年喇
White Christmas, gingerbread latte....Cheers!!!


text:
好耐無寫日記, 因為最近實在太忙太忙
唔係交assignment 就係要test 就黎連訓既時間都無
時間真係過得好快 呢個TERM 好快就到尾聲
十月尾考試 已經開始擔心
前幾日收到TEAM 1 既成續 都算唔錯
起碼過到自己過關嘛
Marketing : Distinction
English Language: Merit
QM I: Pass
唯一既失望既係QM 得Pass
不過做人又唔應該太貪心
一直以黎maths都唔好 今次仲要係Stastics
Pass 到都算ok既
不過上到去Bachler 就無得except 呢一科lu
如果讀返management 可能仲要再讀多次tim
最興奮既係Marketing有distinction
說真的 很喜歡這一科 Dr.Li 仲讚我叻女
其實係佢教得好之嘛 好鐘意佢既教學方法
令我覺得marketing係一科好有趣味既學問
亦因為咁 令我決定左向marketing呢個方向進法
反正而家都係marketing dept到工作 正合心意
上星期四搵 Dr.LI 傾計 佢打趣跟我說
其實考試拎pass同distinction都無乜分別
因為CEF都係claim得咁多錢 洗乜咁勤力
好多人都only為左張cert. 之嘛
但係我追求的唔淨係pass 而係一種成功感 (Self-Actualization)
呢個亦都係逼得自己咁辛苦既原因
可能由細到大 媽咪都同我講人地個女同仔讀書幾好成就有幾高
我想證明俾佢睇 其實佢個女都唔係咁差
過左9月之後就22歲la 唔可以再浪費時間
今日睇bachler既course,
學費at least 成十萬 好希望自己可以儲到錢
繼讀讀落去 自從讀左ADMS之後 發覺愈來愈鐘意讀書
可能心入面個種"學歷低等於人工唔方高"
既心態愈來愈強烈
加上唔想俾人睇低同要做一個有氣質既人
(尤其係大公司 學歷唔好既人
根本連進升既機會都無 仲要俾人睇低)
我唔要再做低層 亦都唔甘心做一個少少既Admin clerk
為左可以讀落去 除左要俾心機讀書之外仲要慳d先得
Angel同傑仔結婚 本身應承左做姊妹
但係新公司頭一年唔可以請假既關係
所以淨係去飲佢地夜晚個餐
真係唔好意思
陳先生下星期生日 差唔多成年無見過佢la
因為今個星期要test既關係
所以唔能夠同佢celebrate 真係好Sorry
仲有今日本身同Eunice, Natalie, Ryan 食飯
可惜... 以我溫習既進度 ...
都係下次再Join會比較好 但係我會想念你們架
呢兩日參觀總行既兩個部門
一個係保安組 另一個係I.T.
原來總行既信件都係靠一部類似Elevator既野
黎幫手送信俾各層
見到一個一個箱係個elevator到出黎
真係好得意 第一次見到興奮到傻左
另外I.T. Dept 因為放左各部門既Sever
所以保安特別嚴密 入左去i.t. dept之後
仲要入一間房 如果用Staff card入呢間房
仲會出report 而房門必須要20秒內關閉 否則驚號會響
入到去之後仲要mark低我地既staff details
先真正咁入到去server房 入面仲裝左好多部閉路電視
差不多每一個server都有一個
突然間覺得自己好娘 咩都未見過咁
haha 果然係鄉下妹出城
買左Jolin concert 飛la 唔知個場會唔會有小豬呢?
諗起都開心


text:
一心想係日本買對over keen boots,不過睇唔啱同埋覺得宜家咁粗腳都唔會啱啦,加上日日都著住條moussy,都拎唔起個褲腳,都唔知點試,所以冇咩點睇over keen款,反而買左兩對平底簡簡單單既boots,仲要好平添.
右: pageboy第一對買入既鞋,9對裡面最愛既boots,好鐘意個隻窩釘蝴蝶結,襯牛仔褲好型架
中: baby & baby米白色平底boots,都係因為有蝴蝶結同埋係淺色,又平,只需7xxx yen,點可以唔買?
左: 冇心下買的ray beams,去到輕井沢實在太凍,咁啱係outlet既beams見到呢對好平既boots,又啱著,一著入去又覺得暖好多,所以就算冇我鐘意個隻金金地色,黑色我都照殺,諗諗下,其實呢對boots,黑得黎,簡簡單單又唔土,都幾好襯衫架,一諗起佢只係6xxx yen就覺得佢又平又靚又好著,著住佢行好耐街都ok喎
左: baby & baby粉紫絨面高踭鞋,其實又唔係真係好鐘意佢,係我第一日去完fint,知道買夠1萬yen有頸巾送,因為有兩個色,兩個色我都鐘意,咁我就想第二日買多1萬yen再要埋另外一個色,所以一次買呢對同對boots,點知比錢先知,送頸巾只係做一日,第二日已經冇lu,早知就唔買啦,不過好似佢好平,好似都係5xxx yen姐,都好抵著
右: cantwo買的平靚正淨色高踭鞋,呢個色同桃紅色我都鐘意架,不過我sales姐姐覺得我都揀左另一對紅色鞋,所以suggest我買呢個色,宜家有少少後悔點解我會唔買埋桃紅,呢對野係4xxx yen,真係好抵,仲要試個時係覺得舒服,至於係唔係真舒服,就要著出街先知喇
另一對係cantwo買既平靚正平底鞋,有兩個不同款的夾夾,好抵呀
由札幌睇到去東京先決定買的E hyphen world gallery蝴蝶結高踭鞋一對,好鐘意呢個色,好鐘意呢d扮斯文款,好鐘意有蝴蝶結,哈哈~
兩對好平的lowrys farm,3990 yen,點可以唔買呢?呢兩個色都係出秋裝時出,算好新色啦,雖然我唔知香港會唔會仲平d,不過係日本買開心嘛,所以一買就買兩對


text:
脂肪酸
脂肪酸係一類有機酸,結構類似從天然脂肪水解得到嘅酸,所以噉叫.有機化學嘅脂肪酸通常係指含有長碳鏈而且無芳香環系嘅酸,同係勿可以由脂肪分離得到無關.能夠由天然脂肪水解得到嘅脂肪酸全部都有雙數個碳原子.
碳鏈全部由碳-碳單鍵組成嘅脂肪酸,叫做飽和脂肪酸.碳鏈有碳-碳雙鍵嘅叫不飽和脂肪酸,屬於烯酸.如果衹有一個碳-碳雙鍵,叫單不飽和脂肪酸.有多個碳-碳雙鍵嘅叫多不飽和脂肪酸.不飽和脂肪酸容易發生緩慢氧化(又叫酸敗),加熱會加速氧化過程.多不飽和脂肪酸比單不飽和脂肪酸更唔穩定.如果煮餸嗰陣想保留多不飽和脂肪酸,就唔可以用高溫.而飽和脂肪酸化學性質就穩定好多.
動物脂肪分離得到嘅通常係飽和脂肪酸,植物油分離得到嘅通常係不飽和脂肪酸.大部分天然油脂水解得到嘅不飽和脂肪酸,全部雙鍵都係順式構型.
丙三醇(俗名甘油)同脂肪酸可以形成酯,即甘油三酯.油脂結構上屬於甘油三酯.
不飽和脂肪酸(及其酯)可以通過催化加氫變成飽和脂肪酸,例如經常會喺食品包裝上面見到嘅「氫化植物油」就係通過加氫將液態植物油變成固態,化學結構會同天然動物脂肪一樣.工業上加氫將不飽和脂肪酸酯變成飽和脂肪酸酯係為咗提高穩定性.喺將不飽和脂肪酸加氫變成飽和脂肪酸過程中,會有少量順式雙鍵變成反式,通常叫做反式脂肪,營養學分析表明反式脂肪容易引起心腦血管病.天然植物油裡面亦有少量反式脂肪,但通常比人造反式脂肪害處小.


text:
2013年8月31日 星期六
大家樂 @ 九龍灣 ( 31-AUG-2013 )
( 31-AUG-2013 SAT )
今朝 8 點 15 分先起身 里奧大人仲以為我唔番工添 ~
早餐勁想食熱嘢 所以就食雪菜肉絲餐肉米粉 今次要食得快呀 因為已經遲到呢 ~
番到菇場 個人都係溫溫燉燉 都無心機上網同 Skype 之後 8 卦又同我講話邊個邊個同事唔黎飲 我咪話囉 根本你就唔應該請人添啦 人地做咗 2 個月都唔夠 我真係覺得你好肉酸囉 之後佢又講點點點 我都無理佢喇 因為真係勁攰 唔想諗嘢 ~
放工即走啦 今日里奧大人又陪佢姐夫去買電腦 我唔去喇 買完點心番屋企 食完又瞓咗半個鐘 差唔多 3 點 里奧大人同佢姐夫都番黎 lu ~
佢地買咗麥記 勁想食 d 薯條呀 不過都無可能食到 里奧大人昅到實 ~
之後佢有佢地整 我就喺梳化睇雜誌 睇睇下瞓着 之後索性入房瞓喇 ~
瞓到 6 點幾就醒喇 其實仲好攰 不過唔瞓啦 因為有 d 餓呀 ~
想飲冬瓜盅 所以叫里奧大人陪我去大家樂呢 ~
食完又番屋企 抖陣就沖涼 hea 下 hea 下 差唔多 11 點半先瞓 ~
2013年8月30日 星期五
豉椒炒蜆肉 + 菜心 + 冬蔭功麵 ( 30-AUG-2013 )
( 30-AUG-2013 FRI )
又星期五喇 真係最開心呢 ~
丫 喉嚨痛呀 應該係前兩晚食咗薯片 同埋尋晚又食鹹水角 所以先咁呢 慘 之前晚晚食薯片都唔會喉嚨痛架 唔通食完中藥我變咗熱底 嘩哈 ~
菇場靜呀 老友又番咗 Ipoh 無得 Skype 好在 8 卦喺度 唔係都幾悶 因為今日唔想上網呀 好攰咁 ~
同 8 卦出去食 lunch 想食酸辣米線 不過佢又唔想 所以又去食五寶飯喇 明明叫咗小飯 居然無小到 飽鬼到呢 所以我叫 8 卦自己番菇場先 我要兜個圈先得呀 估唔到行咗 15 分鐘 真係舒服 d 咁架 ~
Yahoo Blog 終於摺埋 佢地情願收購另一個平台都唔好好管理個 Blog 真係傷透人心啦 不過其實寫 Blog 咁耐 佢地真係做得越黎越衰 Upgrade 之後真係唔覺得有咩改善 我個人覺得仲衰過舊時 好多 Blogger 話唔見好多篇 Blog 同相添呀 不過我無留意有無唔見嘢呀 因為咁耐嘅嘢真係唔記得囉 我覺得寫 Blog 對我黎講係一個回憶 基本上都會繼續寫嘅 同埋應該轉去比較多 d 人用嘅 Blogspot 講真 去到果邊見番 d 熟口熟面嘅 Blogger 都幾有親切感架 我 Blog 名係 Babymama BM http://babymamabm.blogspot.hk/ ( 嘜頭都用番隻貓貓 我真係好鍾意佢架 肥嘟嘟好得意呢 ) ~
沾寒沾凍 個身又滾 但其實又非常之凍 都似發燒架喇 勁想快 d 放工番屋企 ~
落車經過美心 見到好多件 Cheese Cake 切餅 今次真係忍唔住買番件喇 ~
番到屋企居然唔駛開冷氣 都心知不妙啦 所以浸埋菜就即探熱 真係有 d 燒 諗住食 Panadol 不過里奧大人係都要我睇醫生 咁我即掛號啦 好在 6 點 45 分有得睇 ~
去到診所探熱都係 37.9 度 醫生問有無周身骨痛喉嚨痛 我話有 之後佢又摸我條頸 輕輕掂已經好痛啦 咁我都知應該係扁桃腺發炎 不過我攰到傻咗 無問醫生我係咪又扁桃腺發炎添 ~
抖陣就煮飯喇 里奧大人 7 點半先放工 咁我都自己食先喇 因為想快 d 食藥同沖涼呢 ~
是日懶餐 - 豉椒炒蜆肉 + 菜心 + 冬蔭功麵
豉椒炒蜆肉 - 煮咗勁小蜆肉咋 我簡直覺得煮果小小 真係嘥煤氣呀 嘩哈哈 ~
菜心 - 尋晚食剩 今晚食埋去 真係好在有菜剩 唔駛射登又去買嘛 ~
冬蔭功麵 - 泰國 d 麵好細包 所以煮 2 個比里奧大人 咁見 d 蜆肉實在太小 又加 d 蝦同西刀魚丸咁囉 ~
里奧大人知我鍾意 Line 公仔 所以特登買個月餅比我 搞笑 ~
( 之前扭蛋 不過想要果 d 就扭唔到 但我覺得已經好夠 因為依家扭蛋要 $15 一隻好貴囉 )
2013年8月29日 星期四
椒鹽豬扒 + 菜心 ( 29-AUG-2013 )
里奧大人今朝 10 點半見客 佢話陪我食早餐 所以我可以 7 點 50 分起身 超開心呀 ~
菇場忙咗陣 上下網又 Skype 好快又到 lunch time 喇 ~
今日有 lunch box 食飯真係飽飽滯滯咁 但我又唔鍾意飲茶 如果唔係咁樣可能會好 d 無咁滯呢 ~
放工即走 去街市買菜 再去鴻星買鹹水角同豆沙角就番屋企喇 ~
醃好豬扒再浸好哂菜就食鹹水角喇 熱辣辣超好味呀 豆沙角又係好好味 不過食完都幾飽下 ~
7 點開始煮 差唔多 8 點先有得食 今晚我都無食飯 食 d 餸同飲湯已經好夠飽 lu ~
搞掂哂就沖涼 差唔多 9 點就打比里奧大人 其實我已經好攰 隻手又痛 所以都猛猛地 因為我好快 d 休息嘛 佢食完又要幫佢洗 好鬼煩 所以我話叫佢食杯麵 我唔想煮米粉 唔想對住火爐熱辣辣呀 其實佢食杯麵都無所謂 仲唔知幾開心添 不過我講完又覺得自己好衰咁 之後打番比佢 我話煮米粉啦 今朝又食咗麵 唔好食咁多麵囉 ~
是日懶餐 - 椒鹽豬扒 + 菜心
椒鹽豬扒 - 買咗 2 隻紅尖椒 切嘅時候都覺得辣 估唔到真係辣 都唔錯呢 最開心里奧大人都話呢個豬扒好味 不過佢就無食到 d 紅尖椒 如果唔係佢又會呱呱嘈又話辣又依樣果樣 煩 ~
菜心 - $12/斤 其實都唔知貴唔貴 依家 d 價錢日日都唔同 我見多人買先買咋 今晚好在浸咗半斤 份量啱啱好呢 ~
2013年8月28日 星期三
住家飯 @ 媽咪屋企 ( 28-AUG-2013 )
( 28-AUG-2013 WED )
天氣又係爆熱 我覺得行樓梯上上落落先最熱 好在我特登早 d 起身 早 d 出門口就唔駛咁趕頭趕命呢 ~
早餐又食奶油豬 睇下報紙打下機 好快又要番工咁 哈 ~
菇場忙咗陣又 hea 過 呢排隻手掌又勁痛 今次仲慘 連拎袋上膊頭都痛呀 開杯蓋又痛 唉 上網成日用 mouse 唔痛先奇 ~
今日又係食完 lunch box 就出去行陣 呢排夜晚無徑步 咁唯有晏晝行下 當運動下咁啦 ~
諗住 hea 過 但又忙咗陣 咁都好 半個鐘頭話咁快就過咗 ~
里奧大人上咗大陸 所以我就去媽咪屋企食飯 本來家姐唔去架 因為佢尋晚已經去咗媽咪屋企 不過應該媽咪係咁叫佢去 佢先再去呢 哈 ~
家姐今晚 6 點 45 分番到屋企 又可以早 d 食飯 爽呀 ~
食完飯同家姐一齊食咗一筒薯片 即時鼻哥窿慶合合呀 不過真係好難忍口囉 呵呵 ~
家姐要去我屋企拎番支 BB Cream 所以同家姐一齊 8 點 15 分走喇 ~
坐巴士嘅時候 家姐同我講 媽咪勁想煲湯比我飲 話番屋企一定要有湯飲 咁 9 點幾打比家姐 家姐話諗下番唔番先 媽咪就話佢睇埋 "走過浮華大地" 11 點先瞓 咁 11 點打黎都得 聽到咁講 我個心好實 媽咪真係好錫我 因為平時佢話 10 點已經瞓 為咗想我飲湯竟然話 11 點瞓 所以家姐 9 點幾都打番比媽咪話番黎食飯 我成日都講 食飯簡簡單單得啦 聚下之嘛 唔駛刻意諗住咩煲 d 咩 我食咩都無所謂嘅 因為我真係唔想媽咪咁辛苦囉 ~
上到屋企 家姐即打機 之後叫我開電視 仲以為佢睇 點知仍都係打機無睇 咁做咩要開喎 真係呢 ~
佢坐到 9 點幾就走 我飲埋碗中藥就沖涼喇 里奧大人差唔多 10 點就番到屋企 又一齊睇下電視 11 點幾就瞓喇 呢排仲係好攰咁呢 ~
2013年8月27日 星期二
三色椒炒黑椒牛丸 + 油麥菜 + 叉燒炒飯 ( 27-AUG-2013 )
( 27-AUG-2013 TUE )
尋晚 4 點幾去廁所 見到里奧大人喺廳睇電視 佢話諗公司嘢諗到瞓唔着 真係好大壓力咁噃 真陰公 ~
今朝起身都有小小攰 不過沖咗涼就精神 d 呢 ~
早餐食腿蛋治烘底 依家佢地都知我烘底要大火 因為我真係唔鍾意食烘底 d 麵包好似無烘過咁囉 ~
菇場唔忙 又做下自己嘢都唔錯 ~
食完 lunch box 就出去行下 買咗 2 盒冬蔭功百力滋就走喇 因為條街真係好鬼熱囉 ~
里奧大人 5 點見客 所以可能會早 d 番到屋企 咁我放工即去街市買餸 番到屋企即煲中藥 再預備晚餐 搞掂就開機洗衫同拖地 雖然開咗冷氣 都出汗呀 有 d 虛脫嘅感覺 ~
7 點預備 里奧大人 7 點 45 分已經番到屋企 不過仲要等多 10 分鐘先可以食呢 所以煲中藥真係要預多 d 時間煮飯呀 ~
是日晚餐 -三色椒炒黑椒牛丸 + 油麥菜 + 叉燒炒飯
三色椒炒黑椒牛丸 - 好想食三色椒同黑椒牛丸 不過 d 丸真係貴 6 粒都要 $10.5 可能買得小會貴 d 下次買 1 磅 咁唔駛成日去買 ~
油麥菜 - $10/斤 唔想樣樣都炒 所以灼熟算喇 點甜豉油一齊食都唔錯架 ~
叉燒炒飯 - 喺太興買 $22 瘦叉燒 再加 d 蔥花去炒 好好味呀 ~
搞掂哂又 9 點 沖埋涼再食埋車厘子就抖喇 勁攰呀 ~
2013年8月26日 星期一
參巴醬炒青豆角 + 煎墨魚卷 ( 26-AUG-2013 )
( 26-AUG-2013 MON )
嘩 今朝好攰咁呀 加上天氣勁爆熱 仲更加攰呢 ~
早餐食芝腿治烘底 見到人地食麵又好想食 不過真係食唔落一個麵餐 所以望下都好開心架喇 ~
菇場忙到 10 點幾就 hea 過喇 一到 Lunch Time 就食 lunch box 係尋日食剩嘅 tea 囉 但又好好味喎 自己煮到咁好味就好 lu ~
食完就陪 8 卦去萬寧買 K 仔同糖 其實 K 仔即係 Airwaves 因為菇場太靜 一定要食勁薄荷嘅嘢黎上電 如果唔係會無厘神氣 真係瞓着到似 所以就叫 K 仔喇 有次我好自然咁問里奧大人有無 K 仔 佢好愕然問咩叫 K 仔 咁又驚 d 嘅 K 仔喎 哈 ~
里奧大人 4 點見客 感恩 5 點已經見完 所以佢早番過我呢 ~
番到屋企就即煮飯喇 趕到我丫 不過可以同里奧大人一齊 7 點食飯就真係好開心嘅 ~
是日懶餐 - 參巴醬炒青豆角 + 煎墨魚卷
參巴醬炒青豆角 - 清埋呢包醬就無喇 實在太開心 因為可以喺 expiry date 29/8 前煮埋去 今次加咗 100 ml 水黎煮 所以煮嘅時候覺得好鬼辣 係咁打乞痴 之後里奧大人食嘅時候話好辣 仲話我煮嘅時候 聞到都好辣 又聽到我煮嘅時候係咁打乞痴 都知呢碟嘢都係辣架喇 哈 ~
煎墨魚卷 - 尋日買定架喇 $20/半磅 里奧大人話好食 咁就好喇 諗唔到煮咩就可以買黎做餸 唔駛煩 ~
食完洗埋碗都只係 8 點幾 真在太好 今日好攰 所以都唔徑步喇 沖埋完食埋生果就睇電視休息 10 點 45 分就瞓覺喇 ~
2013年8月25日 星期日
香檳京都骨 + 楊州炒飯 + 青紅蘿蔔粟米豬骨湯 ( 25-AUG-2013 )
( 25-AUG-2013 SUN )
今朝 9 點半鬧鐘響 里奧大人就沖涼先 我就喺度懶床 呢排好攰 真係唔願起身囉 ~
我真係好攰 里奧大人又要幫佢姐夫整電腦 所以都唔番教會喇 ~
食完早餐就去街市買煲湯料同菜 買完就即番屋企 條街勁熱呀 ~
番到屋企抖陣 差唔多 1 點就煲湯 里奧大人姐夫無耐就到屋企 佢有佢地整 我有我打機 ~
今日 PokaPang 有 Extra Bonus 所以到咁上下時間要 stand by 都幾緊張 哈 ~
里奧大人姐夫話好餓 所以 2 點半就叫外賣 tea 食下傾下都差唔多 4 點 之後佢地又繼續搞電腦喇 ~
佢地終於 5 點幾搞掂 佢姐夫就番屋企 可惜我煲湯仲係太多水 無厘味道 要再開大火煲半個鐘 如果唔係叫佢飲碗湯呢 ~
紅蘿蔔湯太利尿 所以煲完即飲 費事夜晚成日去廁所 咁樣仲衰 瞓得唔好 ~
7 點預備煮飯 今餐完全無難度 就咁炒番熱就得 ~
是日懶餐 - 香檳京都骨 + 楊州炒飯 + 青紅蘿蔔粟米豬骨湯 ( 25-AUG-2013 )
香檳京都骨 - 個汁好味道 但尋晚食個汁無咁甜 今晚食就好甜呢 ~
楊州炒飯 - 如果我炒到咁乾身 咁粒粒分明就好 lu ~
青紅蘿蔔粟米豬骨湯 - 今個星期無湯飲 所以就要自己煲喇 太耐無煲 又係煲到無咩味 慘 ~
搞掂哂抖 45 分鐘就同里奧大人一齊去徑步喇 太耐無徑 所以徑 5 個圈 出咗成身汗 番到屋企即沖涼 d 感覺真係爽到陣 之後食埋生果就休息 lu ~
訂閱: 文章 (Atom)


text:
今日係星期,返咗去我以前返開既教會
見到好多熟悉面孔:)有成兩年半無返過嚟呢間教會囉!
仲記得嗰時影曦得歲半,我仲陀住靖翹...我生靖翹之前嗰日仲喺到走嚟走去呢!
講返正題先
我住英國既郊區,同城市既生活好唔同架
喺郊區有好多大大小小的既村
呢頭既村都係叫xxxxhurst 定係xxxxden
呢d村都會有條大街
大既村都會有30-40間鋪既
但細既可能只有3-4間(我以前住嗰到就係得4間啦!)
不過呢,每條村都會有一間post office, local shop, 教會, 學校 同公園
好多時local shop內係連埋post office既
local shop好似便利店咁,不過就會有多少少fresh produces好似薯仔,生果呀咁
咁住附近既人唔洗專登走去超市嘛!
好啦講返教會
喺仲未有車既年代(即係幾百年前呀),每條村都會有教會架
一到星期日,個個村既人都會著得整整齊齊咁返教會
喺一個好重要既日子嚟架
教會好似係成個村既中心點,維繫住成條村
睇下呢張相, church yard到有好多tomb stones, 細睇既你會見到呢d都係以前住呢條村既人既grave(唔好意思,唔記得中文點寫,所以唔識打)
好多都係dated 17xx年呀,18x年呀咁,好舊架啦!
tomb stones都有好多唔同款架,從佢地既款式,可以睇得出佢地係咩年代造既
我99係牧師,我返呢間church,佢有份做service架
所以我先會返呢間
呢間教會有成800年历史架啦!!!
其間有加建咁架,入去就得出
教堂內仲有好多前人既石刻,講佢地對呢間教堂既貢獻
service就快開始啦:)
好靚既玫瑰窗
今日係harvest,99講導
佢請咗d小朋友出嚟整蛋榚,用材料做比喻
呢到既教會比起我喺hk返嗰間,真係差好遠
喺呢到所有野都親切好多
記得我住舒韻時帶住影曦同靖翹返hk既教會
喺崇拜期間我畀我d女玩砌圖,玩玩具,食小食,起碼唔會跑嚟跑去嘛
我兩女都唔嘈,但就喺崇拜期間畀牧師叫人咗我同d女出去...
咁返教會仲有咩意思?
喺呢到呢到既教會感覺畀我親切好多,好多時牧c講導都係好互動,會請好多人做一d活動呀,打比喻咁,令小朋友都會明白
成個崇拜,牧c都唔會上個台到,反而係會喺櫈同櫈之間既走廊行,講導時會喺你身邊行過呀咁,又會同你講下笑,輕鬆好多架!
喺崇拜既側邊有個area畀小朋友同bb玩,等大人可以安心咁畀小朋友玩,自己仍然可以參加崇拜
我99都去過我hk既教會,佢話佢地以前都好似我地咁,好嚴肅,但而家己經變晒架啦
唉...連hk既教會風氣都慢人50年...(可能只係我之前返開嗰間係咁啦)
唔知幾時hk既教會先可以變得親切d呢?
呢個就係個play area啦
有晒玩具畀小朋友玩~
到咗而家,好多local既教會同church of england既小學都會有連繫
好多sevice等等既野都會安排小學生參與
真正係成條村既中心點


text:
9 Sep 2003
今朝早堂, 我起到身, 仲有充足的時間俾我慢慢著衫, 然後先快步走落 CKB.鄒貴的堂, 果然係可以同張力不相上下, 我今日係第一堂上 Soil, 亦都係第一堂聽佢講番文, 平時上世紀工程都係聽佢講唐文.之後奇怪, 點解 Claudia Vincent Wendy 三個有 take 的人都無出現的? 原來 Claudia 一早就坐左係我面前我自己睇唔到 (白痴仔), 但係 Vincent 就唔知做乜野 miss 左一堂, 要成九點半先到.Wendy 更慘, 佢肚痛黎唔到.
之後轉堂去上 Charles 的 Academic Writing. 撞見 Wilson, 睇怕今晚都無緣上佢個間鬼火咁靚的紫霞樓喇.講講下, 竟然幾日轉堂巴都滿晒, Vin 上唔到車添! 到最後唔知佢係唔係行左上碧秋.
去同張香港地圖過膠, CUSU 個度竟然無合適的膠片, 激死我.同組妹食過午飯之後, 就上二手書攤搵好書.人就好多, 書就無乜, 失望感都幾大.唯有去大學書店, 經過我三番四次五番六次的爭扎之後, 終於都買左 Soil 本 textbook .超級厚, 960 頁, 成二百幾三百蚊, 肉都痛.
之後係百佳買野, 再到 ILC 睇戲.我想睇的, Rose 同 Queeny 都話唔想睇.Queeny 話想睇的, 我覺得我會悶個半死, Rose 話想睇的, 我覺得我會悶到生不如死.我話想睇的, 佢地又話好低級, 到最後就焗我睇一套我唔知係乜 Q 的戲.衰女包, 早知唔話你兩個知我會黎睇戲~~~
最衰, 係當我覺得套戲都 ok 個陣, 佢兩個竟然訓著!!! 仲竟然話番宿訓唔到, 黎呢度睇住d 咁的戲就會訓得住喎.我未至於火都黎埋, 但係就一頭都係問號 - 點解咁都得.
睇完, 係 U lib 睇一陣書, 番到宿做一陣運動, 聽李鵬飛講夜話, 一個人係 Small Common Room 睇 24 (後尾有 Vicky join 我), 然後番房同 ICQ 人打牙較, 幾好的一天.
其實沒有感情
生活也可以活得那麼好
或許
你會覺得愛情比友情來得重要
真的很重要
但若然如此
就用多點兒的朋友陪伴你吧
總有一個數目可以填到的
填不到的心靈
....也沒法了, 總會有一些的不快
總之
一切還可好
沒有別人的日子, 好像有.有別人的日子, 好像沒有.


text:
好似繼下一站幸福之後好耐未睇過一套咁好睇既劇啦
我呢一年都成日係到煲劇
但我唔會專登開個Post去講一套劇
因為我覺得我唔識評論
我只會好膚淺咁講下套劇有咩好有咩唔好
但呢套劇因為我真係好鐘意
所以要寫低佢
之後拎黎翻煲再翻煲
之前煲左原來是美男啊,燦爛的遺產同埋愛你千萬遍
美男同埋燦爛的遺產都係d人話好好睇所以去睇
但美男個劇情好似似層相識
唔記得同邊套劇集好似
男女主角都唔錯
但始終睇時都係為左開左個頭就唯有睇埋落去
睇完之後就唔太記得LU
燦爛的遺產好似仲平凡過美男
可能感覺燦爛的遺產無美男咁華麗既外表掛
睇完之後就更加快忘記
愛你千萬遍仲衰
我停過一排無睇
一個真係人物關係超複雜的劇
佢又要逐個人物都要講下,所以就拉到超長
我睇到而家先睇到36集
離5X集仲有一段距離
但之前煲時我ba ba同我ma ma又好鐘意
唔通又岩師奶睇?
至於我近排熱棒既係「個人趣向」
好好睇
因為佢唔但只男女主角靚
仲幾好笑
我成日笑到gap gap聲
至少睇時唔會悶
下下都只係得情情搭搭都會悶啦
所以呢套劇雖然又係翻炒同居題目
但加入gay既情節俾人一種耳目一身既感覺
真係唔錯
再加上男主角十分之靚仔
不枉係我最欣賞既劇集之一
得我追埋最後個5集
太興奮啦!!


text:
2014年2月21日 星期五
20 FEB 2014 拍拖日食黑夜壽司
嘻, 又到拍拖日
今日同老公去睇戲
新年已經想去睇下賀歲片
今日終於有得睇啦, 仲要係 (加長版)
JU BA 轉左工之後
時間真係好洗好多
俾著以前份工
要睇 7:30 真係 MISSION IMPOSSIBLE
睇完戲
去左食黑夜壽司
超耐無食呀
以前要打蛇餅排隊
宜家又唔駛喎
我地等左 15 分鐘左右就入得!
壽司半價
抵食呀!
師奶仔性格, 叫返 D 貴價 D 既
******************************************************
今日仲買左:
RMK 眼部遮霞
本身用開 BOBBI BROWN 既
不過我對眼實在係太乾喇
有時上左遮霞一陣, 眼紋就現晒出黎
再之前都有再買個 BASE 黎搽
但...一次要買兩樣野, 確係幾肉赤
前排我又返返 RMK 既懷抱
所以都會用返佢地既遮霞
一黎唔駛煩
二黎個色會接近 D
就係呢支 SUPER BASIC LIQUID CONCEALER
其實黑眼圈唔深既人用真係好得
夠水潤
同埋一支攪掂晒
扭一扭, 搽一搽就得
好可惜....我....黑眼圈可以媲美熊貓
所以用完一支後, 又要再搵返 D 強勁 D 既遮霞
今次 SALES 姐姐介紹左佢
呢個好方便
有埋 BASE
對我呢 D 黑眼圈極深既人黎講
其實 BASE 好重要!
希望...佢可以幫我遮到個千年黑眼圈啦
2014年2月20日 星期四
19 FEB 2014 面包機到著
WOW
期待已久既面包機
今日終於到著啦
其實係面包機初興起既時候
已經好想入一部玩下
不過,,,價錢,,,
對我呢 D 得 3 分鐘熱度既人黎講
又真係幾貴
由 P104 等到有 P105
我仲未入手
好啦,,,,係我已經忘記呢部面包機之際
同事無啦啦問我有無惠氏媽媽咭
佢話,,,佢尋日係荃灣愉景新城某一間電器店見到
如果有惠氏媽媽會咭
買 P104 有優惠價咁話
原價 1980 => 1480
ER... 好吸引
可惜我張惠氏咭唔知放左去邊
之後就問媽媽會既媽媽借啦
然後又俾我係媽媽會收到一個好震憾既消息
就係....HSBC 用獎償錢就可以用勁優惠價換機喇
只要用 HSBC 咭滿 11 年或以上
用至少 10 蚊獎償錢
再加餘額就換到
價錢只係 $1808 咋
嘩,,,識得揀, 緊係揀新野啦
最終同事們換左兩部
我就...仲要考慮下
最後有一個同事話佢屋企人勁唔贊成佢買
轉讓左俾我
哈哈哈,,,就係咁
我多左部面包機啦
同事仲好好咁幫我拎埋返黎
YEAH~~ 亞仔, 你以後有新鮮面包食啦
買左機, 緊係要買埋料啦
公司附近 (其實都要行 20 分鐘) 有二德惠
放工即時約埋老公去入貨!
買左滿滿一包
磅, 係好重要架
所以一定要買電子
仲要係可以 RESET 為 0
咁樣就可以一個兜秤晒咁多樣材料啦
整面包一定唔少得既酵母
上網睇左好多
(係...我對整包係 0 知識)
見到好多又乾酵母, 又新鮮酵母咁
二德惠得呢隻賣
係乾酵母黎架
500g 一包真係好多
我用快速 MODE 整包
呢一包酵母可以夠我整 100 次!
由於呢包酵母實在太大
所以要分開黎保存
(我都係上網睇)
無用既要分好一包包放係冰格
用時就可以拎一小包放返落雪櫃
不過之後又再上網睇
原來日清有隻酵母仲好
係獨立包裝既
每小包係 3g, 唔駛自己分當然方便
但價錢就貴 Dddd 囉
阿信屋有得賣
無鹽牛油
之前....N 年前整過下蛋糕
聽人講都係呢隻比較好
買左呢個兜
諗住可以秤面粉既
之但係,,,,我發現包個包盆都可以直接上磅
所以呢個係廢置左既
買左台灣面粉
高筋/低筋都買 D 啦
YEAH,,,開機喇
如果成功再報告啦
2014年2月19日 星期三
18 FEB 2014 鼻敏感寶寶?
新年過了
其實新年期間, JUJU 都係長期掛著兩行鼻涕
尤其是晚上
鼻塞更是嚴重
婆婆話早上還好
下午就乜事都無
但一到夜晚,,, 就開始索鼻
晚上更是鼻塞打鼻鼾
我地大人聽見都覺得佢辛苦
有時都會忍唔住抱起佢訓
等佢呼吸暢順 D
基本上
入冬後已經睇左好幾次醫生
我地諗左好耐究竟係邊度出現問題呢?
幾次醫生都話肺好清/有少少傷風
但食藥食來食去都未見好轉
最後還是
去睇專科!
基本上睇專科係婆婆要求的
因為舅父仔細時成日流鼻水,又找不到根治的方法
婆婆都係帶佢去睇專科
醫生話呢隻 JU 仔既鼻都屬於敏感型
鼻水是透明的
鼻敏感的機會好大
不過,,,,咁細個又未定實既
JU MA 本身無"長期"鼻敏感呢個煩惱
但有時遇上比較多塵既地方
都會流鼻水/流眼水
只係短短數分鐘亦覺得好難受
何況是 "長期" 呢?
唉~~ 希望唔會吧
最後醫生都處方左幾隻藥俾佢
希望可以幫佢收鼻水, 通鼻塞
另外亦俾左鹽水佢
幫佢洗下鼻
等佢無咁辛苦
醫生亦話要保持空氣流通
儘量避免玩毛毛公仔
幾句說話 + 幾枝藥
盛惠 750 大元
仔呀仔
見你個樣咁精神
(即係鼻敏感而唔係真作病)
我應該開心定唔開心?
2014年2月17日 星期一
15-16 FEB 2014 逛街搭巴士 + 挑戰魚湯
15 FEB 2014
又要星期六/日湊仔既日子
本來今日約左去老公同事屋企聚架
不過 JUJU 前幾日開始鼻水長流
睇左醫生都未好得返晒
唔想傳染俾姐姐/妹妹
所以我地一家都係去一田行下算了
宜家 JUJU 識行識走
我地都好少帶車仔出街, 多數用 I-ANGEL
不過有時佢行行下訓左, 都想放低佢抖抖
宜家好多商場都有借 BB 車服務
放低按金就可以拎走架 BB 車.... 幾個鐘架喇
好唔好坐就見仁見智啦
我家 JU 大少就唔鍾意坐喇!
一放佢落車佢就狂扭
扭到出到黎為止
最後用唔夠一個鐘就歸還俾服務台了
行到咁上下
都要返屋企了
JU 大少好鍾意坐巴士
因為有得睇野, 又有得玩
嘩, 同頭先扭落車個樣簡直係兩個人
成日都好想緊扼扶手既佢
今日終於如願以償了!
16 FEB 2014
HAHAHA
今日本身都安排左節目架
之但係...JUJU 仲未好返
當然又係唔想傳染俾其它小朋友啦
最終我地一家人又係屋企 HEA 了
JU MA 今日又玩自己
挑戰魚湯
識我既人都知我係十指不沾陽春水
(其實我係懶到出汁)
魚湯對我黎講
真係十級挑戰
兩條大眼雞
盛惠 $55
唔識貴定平呀
不過魚檔叔叔都幾好人
幫我劏好左, 仲掉左堆鹽落去
話我返去沖下水就煮得
不過...我係整俾 JUJU 食既
所以返到屋企我都再沖洗下條魚先煎
其實整落, 又無我想象中咁難喎
只係有少少腥味啫
釀左 D 薑落魚肚
落鍋煎
再落滾水大滾
好味既魚湯完成啦
呢個湯頭好好飲
我用左佢黎煮通粉俾 JUJU 食
亞仔, 你真係幸福!
之後再加 D 豬骨再煲湯
都仍然係好好飲呀
係屋企悶悶地
又幫亞仔試造型
呢個係 "摩羅 JU"
HAHAHAHA
佢好鍾意呢個造型呀
係鏡見到自己好開心!
好啦, 咁得閒媽咪又同你玩 D 新既造型啦
湊仔兩天, 又完滿結束啦!
2014年2月13日 星期四
14 FEB 2014 邊食邊煮雙料情人節
雙料情人節
諗左好耐想點同老公過
最後我地決定唔出街食
(因為一定好難 BOOK 位 + 貴!)
諗左好耐唔知食乜
周圍八下
本身諗住係 OCEAN THREE 訂蠔
點知又俾我 CLICK CLICK 下見到佢有情人節餐喎
拿拿林 SEND 料俾老公
佢話 OK 就即訂
$568
有咁多野食, 都算合理
滿 500 仲可以免費送貨
不過怕佢送貨會好早送到過黎
最後揀左去觀塘自取!
之後我地仲加左個龍蝦湯
加左個紅毛豬前火腿
仲加左個海膽
加加下加到成千蚊!
hahahahaaha
放工即飛車去觀塘拎野
嘩嘩嘩, 超多人呀
好明顯 OCEAN THREE 有備而戰
15 分鐘左右就完成交易
滿滿一袋
同老公會合之後去左又一城再買罐頭桃 + 士多啤梨 + 沙律
終於, 返到屋企啦
6 隻蠔
返到黎要用冰水浸一浸佢先
是日晚餐
好! 頭盤黎個海膽先
不過...呢個海膽麻麻地咋
無之訂過第二間既鮮甜
有少少失望囉
懶係浪漫咁點下蠟燭先
(實情係呢 D 蠟燭已經放左好耐, 咁啱行過見到佢先點黎用咋!)
YEAH~~ 老公第一次開蠔成功!
蠔身唔算肥美
不過我鍾意食呢 D 呀
太肥美我反而覺得好 "漏"
呢隻啱我食, 有少少海水味
近呢兩年想食沙律都會去買呢類包裝沙律
勁方便
啱晒我呢類懶人!
今次買唔到蜜瓜
所以用黑醋沙律菜伴紅毛豬腿
不過呢個豬腿比較硬 & 太油
係我整前菜既期間
叫左老公表演扭波仔俾我睇
就係咁...我有花收啦
雖然係叫先有
不過都多謝你啦
哈哈哈哈
收完花又要繼續煮啦
鵝肝
上網有好多食譜
今次我揀左用蜜桃伴碟
鵝肝撲粉
用熱左既煎 pan 每邊大約煎分零鐘就得架喇
之後就到蜜桃
連汁煮下佢
留返幾舊落去返去煎完鵝肝既煎 pan 度煎
再加黑醋
嘩,,,完成了
跟住又到龍蝦湯
座返熱佢就飲得
不過可能係佢太大樽啦
座熱需時
最後拎到出黎都唔夠熱
老公又諗到蠟燭既另一用途啦
(其實幫助不大)
眼見都好夜了
所以就飲左呢個唔凍唔熱既龍蝦湯啦
呢樽湯推廣價都要 $168 架
但....可以唔駛買囉
唔知係咪我地座得唔夠熱啦
覺得佢好粉丫
其實食到黎呢度
我已經有 d 飽
但仲有牛扒豬扒未煮
老公話佢仲有位食
最後決定只係煮牛扒, 豬扒留返下次吧!
澳洲和牛肉眼扒
輕輕煎, 落少少鹽, 少少黑胡椒已經夠晒味!
sweet sweet 甜品就係大大粒士多啤梨!
嘩,,,好 FULL 呀~
老公仲由一支花扭到變一束花
多謝你
是日晚餐食到十一點幾
仲要洗野沖涼訓覺
早抖!
2014年2月12日 星期三
11 FEB 2014 THE MARK SIX 開年 @ 太平館
年十二
新精頭
又到左一星期一次撇甩 JUJU 拍拖日
今日約左好朋友們開一開年
今次揀左聞名 SWEET SWEET 雞翼既 太平館餐廳
不過今次要失望了
因為 HxNx 既關係
今天不賣雞!
餐包幾軟熟
呢個係跟餐既海皇湯
都幾濃郁啦
UM... 呢個...應該係豬扒
哈哈哈
太耐既事
唔記得啦

只係得佢係 SWEET SWEET 汁
幾惹味
葡汁龍利柳飯
無雞
咁就叫個 SWEET SWEET 乳鴿啦
又再黎個 SWEET SWEET 炒河
ER~~ 可能我地真係太 SWEET 喇
食到有少少怕左個 SWEET SWEET 汁
連食個中式牛柳飯都覺得有 SWEET SWEET 味丫!
蟹蓋
因為只叫左一碟 SHARE
所以無乜太大感覺
跟餐有三款甜品
我地當然每樣都叫下啦
結論係懷舊西餅最受歡迎
宜家好少可以食到咁奶油既西餅了
黎得太平館
點會唔叫返個梳乎里
真係要六人合力先可以將佢制服
(見到隔離檯有對情侶都叫左, 真係食得呢個都食唔到其它野丫)
YEAH~~ 撈起撈起
希望我地 MARK SIX 個個風山水起
訂閱: 文章 (Atom)